Kareena Tells Priyanka Chopra Why She Can't Survive In Hollywood In Koffee With Karan - Malayalam Filmibeat\n| Published: Sunday, December 19, 2021, 15:41 [IST]\nബോളിവുഡിലെ സൂപ്പര് നായികയാണ് കരീന കപൂര്. രണ്ട് പതിറ്റാണ്ടായി ബോളിവുഡിലെ ഏറ്റവും തിരക്കേറിയ നായികമാരില് ഒരാളായി മുന്‍നിരയില് തന്നെ കരീനയുണ്ട്. ബോളിവുഡിന് ഒരുപാട് താരങ്ങളെ സമ്മാനിച്ച കപൂര് കുടുംബത്തില് നിന്നും സിനിമയിലെത്തിയ കരീന ഇന്നും തന്റെ അഭിനയ ജീവിതത്തില് പകരക്കാരില്ലാതെ മുന്നേറുകയാണ്. നായിക വേഷങ്ങള് മാത്രമല്ല സപ്പോര്‍ട്ടിംഗ് റോളുകളിലും കരീന കയ്യടി നേടാറുണ്ട്. ഹൈവേയും അംഗ്രേസി മീഡിയവും പോലുള്ള സിനിമകള് ഉദാഹരണം. വിവാഹ ശേഷവും അഭിനയ രംഗത്ത് സജീവമായി നില്‍ക്കുകയാണ് കരീന.\nതന്റെ സമകാലികരായ പ്രിയങ്ക ചോപ്രയും ദീപിക പദുക്കോണുമെല്ലാം ഹോളിവുഡിലും സാന്നിധ്യം അറിയിക്കുമ്പോള് ബോളിവുഡില് തന്നെ തുടരുകയാണ് കരീന. പ്രിയങ്ക ഇന്ന് ലോകമെമ്പാടും ആരാധകരുള്ള ഗ്ലോബല് ഐക്കണ് ആണ്. എന്നാല് തനിക്ക് ഹോളിവുഡിലേക്ക് ചേക്കാര് താല്‍പര്യമില്ലെന്നാണ് കരീന തന്നെ പറയുന്നത്. ഒരിക്കല് കരീനയും പ്രിയങ്കയും ഒരുമിച്ച് കോഫി വിത്ത് കരണില് അതിഥികളായി എത്തിയിരുന്നു. കരീനയോട് എന്തുകൊണ്ട് ഹോളിവുഡിലേക്ക് പോകുന്നില്ലെന്ന് കരണ് ജോഹര് ചോദിക്കുകയായിരുന്നു. ഇതിന് കരീന വ്യക്തമായി മറുപടി നല്‍കുകയും ചെയ്യുന്നുണ്ട്. വിശദമായി വായിക്കാം.\n''എനിക്ക് പോകാന് സാധിക്കില്ല. എന്റെ വേരുകള് ഇവിടെയാണ്. എന്റെ കുടുംബവും പ്രണയവും എല്ലാം ഇവിടെയാണ്. എന്റെ കുട്ടികളും.ഇവിടെ നിന്നും അങ്ങനെയങ്ങ് പോകാനാകില്ല. പ്രിയങ്ക ചെയ്യുന്നത് വളരെ മികച്ച കാര്യമാണ്. ധീരയായ പ്രിയങ്കയെയാണ് ഇപ്പോള് ഞാന് കാണുന്നത്. അതിന് ഞാനവളെ അഭിനന്ദിക്കുന്നു. പക്ഷെ എനിക്കത് ഇല്ലെന്നാണ് തോന്നുന്നത്. എന്റെ പക്കല് ഉളളതിലും ഞാന് ഇതുവരെ ചെയ്തതിലും ഞാന് സന്തുഷ്ടയാണ്. എനിക്ക് അങ്ങനൊരു മോഹം ഇല്ലെന്നാണ് തോന്നുന്നത്'' എന്നായിരുന്നു കരീനയുടെ മറുപടി.\nപിന്നാലെ കരീനയ്ക്ക് പ്രിയങ്കയുടേത് പോലെ തീവ്രമായ പാഷന് ഇല്ലേ എന്ന ചോദ്യമായിരുന്നു കരണ് ജോഹര് ചോദിച്ചത്. ഇതിനും കരീന മറുപടി പറയുന്നുണ്ട്. ''അതല്ല ഞാന് ഉദ്ദേശിച്ചത്. എന്റെ നേട്ടങ്ങള് തന്നെ അത് സംസാരിക്കുന്നുണ്ട്'' എന്നായിരുന്നു കരീന പറഞ്ഞത്. അപ്പോഴേക്കും പ്രിയങ്ക ചോപ്ര ഇടപെടുകയും ഹോളിവുഡില് പോകുന്നത് ആണ് ബെഞ്ച് മാര്‍ക്ക് എന്ന് കരുതേണ്ടതില്ലെന്നും പറയുകയായിരുന്നു. ''എന്നോട് തന്നെ പലപ്പോഴും ഹോളിവുഡില് പോകുന്നതിനെക്കുറിച്ച് ചോദിച്ചിട്ടുണ്ട്. പക്ഷെ ഇവിടെ എനിക്കുള്ളതില് ഞാന് സന്തുഷട്‌നാണ്. നീ വളരെ നന്നായി തന്നെയാണ് ചെയ്യുന്നത്. നീയത് കൃത്യമായി ബാലന്‍സ് ചെയ്യുന്നുണ്ട്'' എന്നായിരുന്നു പ്രിയങ്കയോടുള്ള കരണിന്റെ പ്രതികരണം.\nഞാനത് ഉറക്കവും ഭക്ഷണവും ഇല്ലാതെ നേടിയതാണെന്നായിരുന്നു പ്രിയങ്കയുടെ പ്രതികരണം. ''തീര്‍ച്ചയായും. എനിക്ക് പക്ഷെ ഭക്ഷണവും ഉറക്കവും വേണം. എനിക്കെന്റെ കുടുംബം വേണം. പക്ഷെ നീ ചെയ്യുന്നത് വളരെ ഗംഭീരമായൊരു കാര്യമാണ്. ഞാനും അമ്പീഷ്യസ് ആണ്. പക്ഷെ എന്റെ കുടുംബത്തിന്റെ കാര്യത്തില് വളരെയധികം ചിന്തിക്കുന്നയാളാണ്. എനിക്കെന്നും ഒരു കുടുംബവും കുട്ടികളും ഉണ്ടാകുന്നതായിരുന്നു ആഗ്രഹം. അതിനാണ് ഇന്നും പരിഗണന നല്‍കുന്നത്'' എന്നായിരുന്നു ഇതിനോടുള്ള കരീനയുടെ പ്രതികരണം. മറ്റൊരു അവസരത്തിലും കരീന പ്രിയങ്കയുടെ ബോളിവുഡ് യാത്രയെ അഭിനന്ദിച്ചിരുന്നു.''പ്രിയങ്ക ചെയ്യുന്നത് വളരെ നല്ല കാര്യമാണ്. അത്രയും ധൈര്യവും ആത്മാര്‍ത്ഥയുമുള്ളവരെ ഞാന് കണ്ടിട്ടില്ല. ഇന്ത്യയ്ക്ക് അഭിമാനമായി മാറുമെന്ന് തോന്നിപ്പിക്കുന്നുണ്ട് അവള്. അഭിമാനിയായൊരു ഇന്ത്യന് എന്ന നിലയില് അവള് സ്വയം വളരെ നന്നായാണ് നയിക്കുന്നത്'' എന്നായിരുന്നു കരീന പറഞ്ഞത്.\nഭര്‍ത്താവാണ് എന്റെ ശത്രു! ആറ് മാസത്തിനുള്ളില് വിവാഹ മോചനം; കാരണം പറഞ്ഞ് മനീഷ കെയ്‌രാള\nഅതേസമയം പ്രിയങ്കയും കരീനയും തമ്മില് അത്ര നല്ല സൗഹൃദമായിരുന്നില്ല ഉണ്ടായിരുന്നത്. ഇരുവരും ഷാഹിദ് കപൂറുമായി പ്രണയത്തിലായിരുന്നു. ഇതാണ് ഇവര്‍ക്കിടയിലെ പ്രശ്‌നങ്ങളുടെ കാരണമായി വിലയിരുത്തപ്പെടുന്നത്. കരണ് ജോഹറിന്റെ പരിപാടിക്കിടെ തന്നെ കരീന പ്രിയങ്കയെ പരിഹസിക്കുന്ന തരത്തിലുള്ള പരാമര്‍ശം നടത്തിയിരുന്നു. എന്തായാലും ഇന്ന് തങ്ങള്‍ക്കിടയിലെ പ്രശ്‌നങ്ങള് മറന്ന് നല്ല സുഹൃത്തുക്കളായി മാറിയിരിക്കുകയാണ് പ്രിയങ്കയും കരീനയും. ഈയ്യടുത്താണ് കരീന തന്റെ രണ്ടാമത്തെ കുഞ്ഞിന് ജന്മം നല്‍കിയത്. പ്രസവ ശേഷം വീണ്ടും അഭിനയത്തിലേക്ക് തിരികെ എത്തിയിരിക്കുകയാണ് കരീന. ലാല് സിംഗ് ഛദ്ദയാണ് കരീനയുടെ പുതിയ സിനിമ. അതേസമയം ഹോളിവുഡ് ചിത്രമായ മെട്രിക്‌സ് ഫോറിന്റെ തിരക്കിലാണ് പ്രിയങ്ക. അടുത്ത വര്‍ഷം റിലീസ് ചെയ്യുന്ന സിനിമയുടെ ട്രെയിലര് നേരത്തെ തരംഗമായി മാറിയിരുന്നു.\nKareena Tells Priyanka Chopra Why She Can't Survive In Hollywood In Koffee With Karan\nStory first published: Sunday, December 19, 2021, 15:41 [IST]


ട്രെയിനുകളുടെ കോച്ചുകള് ഐസൊലേഷന് വാര്‍ഡുകളാക്കാന് റെയില്‍വേ\nSun Apr 05 2020 12:29:06 GMT+0530 (India Standard Time)\nചെന്നൈ ഇന്റഗ്രല് കോച്ച് ഫാക്ടറിയാണ് രോഗികള്‍ക്കാവശ്യമായ വെന്റിലേറ്ററുകള് നിര്‍മിക്കുക.\nABH26 March 2020 5:18 AM GMT\nന്യൂഡല്‍ഹി: രാജ്യത്തെ ഗ്രാമീണ മേഖലകളിലെ കോറോണ ചികില്‍സക്ക് ഒരുങ്ങി റെയില്‍വേ. രോഗം വന്നവരെ മാറ്റിപ്പാര്‍പ്പിച്ച് ചികില്‍സിക്കാനുള്ള ഐസൊലേഷന് വാര്‍ഡുകള് ക്രമീകരിക്കാന് ട്രെയിനുകളുടെ കോച്ചുകള് വിട്ടുനല്‍കാനൊരുങ്ങുകയാണ് റെയില്‍വെ. ഇതിനൊപ്പം റെയില്‍വേയുടെ കീഴിലുള്ള ഫാക്ടറികളില് രോഗം ഗുരുതരമായവരെ ചികിത്സിക്കാനുള്ള വെന്റിലേറ്ററുകളും നിര്‍മിക്കും.\nകപൂര്‍ത്തല റെയില്‍വേ കോച്ച് ഫാക്ടറിയില് ഇനി തത്കാലത്തേക്ക് എല്‍എച്ച്ബി കോച്ചുകളെ ഐസൊലേഷന് വാര്‍ഡുകള് ആക്കി മാറ്റാനുള്ള പ്രവര്‍ത്തനങ്ങളാകും നടക്കുക. ചെന്നൈ ഇന്റഗ്രല് കോച്ച് ഫാക്ടറിയാണ് രോഗികള്‍ക്കാവശ്യമായ വെന്റിലേറ്ററുകള് നിര്‍മിക്കുക.\nരോഗം സമൂഹ വ്യാപനത്തിലേക്ക് കടന്നാല് ഗ്രാമങ്ങളക്കമുള്ള മേഖലകളില് ആരോഗ്യരക്ഷാ സംവിധാനങ്ങള് ശക്തിപ്പെടുത്തുന്നതിന്റെ ഭാഗമായാണ് നപടി. ഇതുസംബന്ധിച്ച നിര്‍ദ്ദേശം റെയില്‍വേ മന്ത്രി പീയൂഷ് ഗോയല് റെയില്‍വേ ബോര്‍ഡ് ചെയര്‍മാന് വികെ യാദവുമായി നടത്തിയ വീഡിയോ കോണ്‍ഫറന്‍സിനിടെ നല്‍കി.\nകൊറോണയെ നേരിടാന് രാജ്യത്ത് 21 ദിവസത്തെ ലോക്ക് ഡൗണ് പ്രഖ്യാപിച്ചിരിക്കുകയാണ്. കാര്യങ്ങള് ഇതിനുമപ്പുറത്തേക്ക് കടക്കുകയാണെങ്കില് അതിനെ നേരിടുന്നതിനുള്ള പദ്ധതികളുടെ ഭാഗമായാണ് റെയില്‍വേയും മറ്റ് വകുപ്പുകള്‍ക്കൊപ്പം അടിസ്ഥാന സൗകര്യമൊരുക്കാന് കൈകോര്‍ക്കുന്നത്.\nCovid-19 indian railway


എല്ലാം എന്റെ സ്വന്തമാണ് ; ആറു ഗർഭിണിയുമായി നൈജീരിയൻ യുവാവ് വിവാഹ വേദിയിൽ | Chanakya News\nHome WORLD എല്ലാം എന്റെ സ്വന്തമാണ് ; ആറു ഗർഭിണിയുമായി നൈജീരിയൻ യുവാവ് വിവാഹ വേദിയിൽ\nനൈജീരിയയിലെ പ്രമുഖ സിനിമാ താരമാണ് ഉച്ചെമ്പ വില്യംസ്. അദ്ദേഹത്തിന്റെ വിവാഹം കഴിഞ്ഞ ദിവസം നടന്നു. താരത്തിന്റെ വിവാഹത്തെക്കാൾ ശ്രദ്ധ നേടിയത് വിവാഹത്തിന് വന്ന ആറു ഗര്ഭിണികളാണ്. ഉച്ചെമ്പ വില്യംസ് ന്റെ സുഹൃത്തായ നൈജീരിയൻ പ്ലെ ബോയ് പ്രെറ്റി മൈക്കിനൊപ്പമാണ് ആറു ഗർഭിണികൾ വിവാഹ ചടങ്ങിനെത്തിയത്.\nപ്രെറ്റി മൈക്കിന്റെ ആറു ഭാര്യമാരും ഒരേ സമയത്താണ് ഗർഭം ധരിച്ചത്. ആറു ഗർഭിണിമാരുമായി ചടങ്ങിനെത്തിയ മൈക്ക് ഇവരെല്ലാം തന്റെ ഭാര്യമാരാണെന്ന് പറഞ്ഞ് ഓരോ ഗർഭിണിയുടെ വയറിലും ചുംബിക്കുകയും ചെയ്തു. ഈ ചിത്രങ്ങൾ സോഷ്യൽ മീഡിയയിൽ നിമിഷ നേരം കൊണ്ട് വൈറലാവുകയും ചെയ്തു.


സൗദിയിൽ ശക്തമായ മഴ; ഏഴ് മരണം, 11 പേര്‍ക്ക് പരിക്ക്\nRiyadh Saudi Arabia, First Published 29, Oct 2019, 11:53 AM IST\n43 മില്ലി മീറ്റർ മഴ പെയ്തതായാണ് കണക്ക്. നിരത്തുകളിൽ മഴവെള്ളപ്രവാഹമുണ്ടായി. വാഹനങ്ങൾ അപകടത്തിൽ പെട്ടു. വീടുകൾക്കും കടകൾക്കും കേടുപാടുകളുണ്ടായി. പരസ്യേബാർഡുകളും മരങ്ങളും വൈദ്യുതി പോസ്റ്റുകളും കടപുഴകി വീണു.\nറിയാദ്: സൗദി അറേബ്യയിൽ ഞായറാഴ്ചയുണ്ടായ ശക്തമായ മഴയിൽ ഏഴുപേർ മരിക്കുകയും 11 പേർക്ക് പരിക്കേൽക്കുകയും ചെയ്തു. കുവൈത്ത് അതിർത്തിയോട് ചേർന്നുള്ള സൗദി പട്ടണമായ ഹഫറുൽ ബാതിനിലാണ് സംഭവം. ഞായറാഴ്ച വൈകുന്നരമാണ് ശക്തമായ കാറ്റും മഴയുമുണ്ടായത്. ആലിപ്പഴ വർഷവുമുണ്ടായി. ശക്തമായ കാറ്റും മഴയും അരമണിക്കൂറിലേറെ നീണ്ടു.\n43 മില്ലി മീറ്റർ മഴ പെയ്തതായാണ് കണക്ക്. നിരത്തുകളിൽ മഴവെള്ളപ്രവാഹമുണ്ടായി. വാഹനങ്ങൾ അപകടത്തിൽ പെട്ടു. വീടുകൾക്കും കടകൾക്കും കേടുപാടുകളുണ്ടായി. പരസ്യേബാർഡുകളും മരങ്ങളും വൈദ്യുതി പോസ്റ്റുകളും കടപുഴകി വീണു. ഉയർന്ന പ്രസരണശേഷിയുള്ള വലിയ ഇലക്ട്രിക് ടവറുകളും നിലംപൊത്തിയതായി റിപ്പോർട്ടുണ്ട്. പട്ടണത്തിലെ പ്രധാന സർക്കാർ ആശുപത്രിയിലെ വലിയ പാർക്കിങ് കുടകൾ തകർന്നുവീണു. ആലിപ്പഴ വർഷത്തിൽ വാഹനങ്ങളുടെ ചില്ലുകൾ തകർന്നു.\nപ്രദേശത്ത് ഗതാഗത തടസമുണ്ടായി. വൈദ്യുതി ബന്ധം തകരാറിലായി. മഴക്കെടുതികളിൽ ഏഴുപേർ മരിച്ചതെന്നും 11 പേർക്ക് ഗുരുതര പരിക്കേറ്റതെന്നും സിവിൽ ഡിഫൻസ് വിഭാഗം അറിയിച്ചു. സഹായം തേടി 1176 എമർജൻസി ഫോൺവിളികളാണ് ലഭിച്ചതെന്ന് സിവിൽ ഡിഫൻസ് അധികൃതർ അറിയിച്ചു. ഹഫറുൽ ബാതിൻ ഗവർണർ ഷുഹൈബ് ഫലീജ് മഴക്കെടുതിയുണ്ടായ സ്ഥലങ്ങൾ സന്ദർശിച്ചു. മേഖലയിലെ വിദ്യാഭ്യാസ സ്ഥാപനങ്ങൾക്ക് തിങ്കളാഴ്ച പൊതു അവധി പ്രഖ്യാപിച്ചിരുന്നു.


പറശ്ശിനി പാലത്തിൽ തൂണുകൾ ബലപ്പെടുത്താൻ തുടങ്ങി | 20Apr2021\nപറശ്ശിനി പാലത്തിൽ തൂണുകൾ ബലപ്പെടുത്താൻ തുടങ്ങി\nപറശ്ശിനിക്കടവ് പാലത്തിൽ തൂണുകൾ ബലപ്പെടുത്തുന്നതിന് സ്ഥാപിച്ച സാമഗ്രികൾ\nപറശ്ശിനിക്കടവ് : തൂണുകൾക്ക് ബലക്ഷയം സംഭവിച്ച പറശ്ശിനിക്കടവ് പാലത്തിൽ അറ്റകുറ്റപ്പണികൾ തുടങ്ങി. വിള്ളൽ വീണ മൂന്നുതൂണുകൾക്കാണ് ബലക്ഷയമുണ്ടായത്.\nആന്തൂർ നഗരസഭയെയും മയ്യിൽ പഞ്ചായത്തിനെയും തമ്മിൽ ബന്ധിപ്പിക്കുന്ന പ്രധാന പാലമാണിത്. ഇതിൽ പറശ്ശിനിക്കടവ് ഭാഗത്തെ തൂണുകളിലാണ് വിള്ളലുണ്ടായത്.\nതൂണുകളിൽ വിണ്ടും വിള്ളലും സിമന്റ് പാളി അടർന്നുവീണ് കമ്പികൾ പുറത്തായ നിലയിലും കണ്ടെത്തിയതിനെത്തുടർന്ന് നാട്ടുകാരുടെ പ്രതിഷേധം ശക്തമായിരുന്നു. തുടർന്നാണ് അറ്റകുറ്റപ്പണി നടത്താൻ ജലസേചന വകുപ്പ് മുൻകൈയെടുത്തത്. 2019-ൽ എസ്റ്റിമേറ്റ് തയ്യാറാക്കിയെങ്കിലും ഇപ്പോൾ മാത്രമാണ് പ്രവൃത്തി തുടങ്ങാനായത്.\nതകർച്ചയുണ്ടായ ഒരു തൂണിന്റെ അറ്റകുറ്റപ്പണി മാത്രമാണ് ഇപ്പോൾ പുരോഗമിക്കുന്നത്. പഴകി ദ്രവിച്ച കമ്പികൾ മാറ്റി പുതുതായി കോൺക്രീറ്റ് മിശ്രിതം ചേർത്ത് ഉറപ്പാക്കുകയും ആവശ്യമായ സ്ഥലങ്ങളിൽ അടയ്ക്കുകയും ചെയ്യും.\nഹൈ പ്രഷർ പമ്പ് ഉപയോഗിച്ച് കോൺക്രീറ്റ് മിശ്രിതം തൂണുകളുടെ ഉള്ളിലെത്തിക്കും. എറണാകുളത്ത് നിന്നുള്ള വിദഗ്‌ധരായ തൊഴിലാളികളാണ് ജോലി ചെയ്യുന്നത്. എക്സിക്യൂട്ടീവ് എൻജീനീയർ സാബു, അസി. എക്സിക്യൂട്ടീവ് എൻജീനീയർ സന്തോഷ് എന്നിവരുടെ നേതൃത്വത്തിലുള്ള സംഘം ബോട്ടിൽ സഞ്ചരിച്ചാണ് പ്രവൃത്തികൾ വിലയിരുത്തിയത്.\n2019-ൽ എസ്റ്റിമേറ്റ് തയ്യാറാക്കുമ്പോൾ മൂന്നു തൂണുകളുടെ അറ്റകുറ്റപ്പണിക്കാണ് തുക ആവശ്യപ്പെട്ടത്. 34 ലക്ഷമാണ് അനുവദിച്ചത്.\nരണ്ടുവർഷം മുൻപ് കൊടുത്ത എസ്റ്റിമേറ്റ് തുക പ്രകാരം മൂന്ന് തൂണുകളുടെ അറ്റകുറ്റപ്പണികൾ ഇപ്പോൾ നടത്താൻ സാധിക്കില്ലെന്നാണ് വിലയിരുത്തപ്പെടുന്നത്.\nഅതിന്റെ ഭാഗമായാണ് ആദ്യ ഘട്ടത്തിൽ ഒരു തൂൺ മാത്രം ബലപ്പെടുത്തുന്നത്. 1997-ലാണ് പാലം ഉദ്ഘാടനം ചെയ്തത്. പാലം തുറന്നതോടെയാണ് ആന്തൂർ-മയ്യിൽ ഭാഗങ്ങളിലേക്കുള്ള യാത്ര സുഗമമായത്.\nഗ്യാസ് ചോർച്ച തടയാൻ മണ്ണുമായി നീങ്ങുന്ന പോലീസുകാരും നാട്ടുകാരനും‘ടാങ്കർ ലോറിയിൽനിന്ന് ..\nപന്തക്കലിൽ നാലുപേർക്ക് തെരുവുനായയുടെ കടിയേറ്റു\nബി.ജെ.പി.ക്ക് കുറഞ്ഞ വോട്ട് ഇരിക്കൂറിൽ


കമ്പ്യൂട്ടർ സഹായി: ഹാർഡ് ഡിസ്ക് ഘടിപ്പിക്കൽ.\nഹാർഡ് ഡിസ്ക് ഘടിപ്പിക്കൽ.\nനിങ്ങളുടെ കമ്പ്യൂട്ടറിൽ ഹാർഡ് ഡിസ്ക് ഘടിപ്പിക്കുവാനോ, പഴയ ഹാർഡ് ഡിസ്ക് മാറ്റി പുതിയത് ഘടിപ്പിക്കുവാനോ, മറ്റോരു ഹാർഡ് ഡിസ്ക് കൂടി ഘടിപ്പിക്കുവാനോ നിങ്ങൾ ആഗ്രഹിക്കുന്നുവോ?.\nഒരു സ്കൃൂ ഡ്രൈവർ, ഹാർഡ് ഡിസ്ക്, ഇത്തിരി ധൈര്യം എന്നിവയുണ്ടെങ്കിൽ, ആർക്കും ഹാർഡ് ഡിസ്ക് ഫിറ്റ് ചെയ്യാവുന്നതാണ്. ആർക്കും.\nപെട്ടെന്ന് കേട്‌വരുന്നതോ, ഘടിപ്പിക്കുവാൻ പ്രയാസമുള്ളതോ ആയ ഒരു ഭാഗമല്ല ഹാർഡ് ഡിസ്ക്. ഒരൽപ്പം ശ്രദ്ധയും, ധൈര്യവുമുണ്ടെങ്കിൽ ആർക്കും ഹാർഡ് ഡിസ്ക് ഘടിപ്പിക്കാവുന്നതാണ്.\nപഴയ മദർ ബോഡുകളിൽ, രണ്ട് IDE ഡ്രൈവ് കണക്റ്ററുകളുണ്ടായിരിക്കും. മൊത്തം നാല് IDE ഡ്രൈവുകൾ കണക്റ്റ് ചെയ്യാം. IDE ഡ്രൈവുകളുടെ ന്യൂനത അതിൽ ജമ്പെറുകൾ സെറ്റ് ചെയ്യാനുള്ള പ്രയാസം മാത്രമാണ്. SATA ഡ്രൈവുകളിൽ ജമ്പെറുകൾ ഇല്ല.\nനിങ്ങൾ നിലവിലുള്ള ഹാർഡ് ഡിസ്കിന്റെ കൂടെ മറ്റോരു ഹാർഡ് ഡിസ്കാണ് ഉപയോഗിക്കുവാൻ അഗ്രഹിക്കുന്നതെങ്കിൽ, ആദ്യത്തെ ഹാർഡ് ഡിസ്കിൽ, ഓപ്പറേറ്റിങ്ങ് സിസ്റ്റം ഇൻസ്റ്റാൾ ചെയ്തിട്ടുണ്ടെന്ന് ഉറപ്പ് വരുത്തുക, അതിന്റെ ജമ്പെർ, മാസ്റ്ററിൽ സെറ്റ് ചെയ്യുക. എങ്കിൽ മാത്രമേ, നിങ്ങളുടെ പുതിയ ഡ്രൈവ് രണ്ടാമതായി സ്വീകരിക്കുകയുള്ളൂ. കമ്പ്യൂട്ടർ തുറന്ന്, ഹാർഡ് ഡിസ്ക് ബേയിൽ പുതിയത് ഫിറ്റ് ചെയ്യുക. ഡാറ്റ കേബിളും, പവർ കേബിളും ഉണ്ടായിരിക്കും. സാറ്റ ഹാർഡ് ഡിസ്കാണെങ്കിൽ, നേരെ സാറ്റ 1, സാറ്റ2എന്ന ക്രമത്തിൽ കൊടുക്കുക.\nഡാറ്റ കേബിൾ പിന്നുകളും, പവർ കേബിൾ പിന്നുകളുമെല്ലാം വളരെ വിത്യസ്ഥമായാണ് നിർമ്മിച്ചിരിക്കുന്നത്. അത്‌കൊണ്ട് തന്നെ, അവയുടെ ക്രമം മാറി പോകുവാൻ വഴിയില്ല.\nIDE ഡ്രൈവുകളാണെങ്കിൽ, ജമ്പെറുകൾ ശ്രദ്ധിക്കണമെന്ന് മാത്രം. അവയുടെ ക്രമം, ഹാർഡ് ഡിസ്കുകളുടെ മുകളിൽ വിവരിച്ചിരിക്കും.\nPosted by Helper | സഹായി at 8/18/2010 02:14:00 PM\nLabels: കമ്പ്യൂട്ടർ, മദർ ബോഡ്, ഹാർഡ് ഡിസ്ക്\nസംശയങ്ങളുണ്ടെങ്കിൽ ചോദിക്കുവാൻ മറക്കരുത്.\nഇത്ര പെട്ടെന്ന് മറുപടി കിട്ടിയതില് വളരെ നന്ന്ദി.ജനറല് പിന് സെറ്റിങ്ങിന്റെ ചിത്രത്തില് പറഞ്ഞിരിക്കുന്ന കേബിള് സെറ്റിംഗ് എന്നത് കൊണ്ട് എന്താ ഉദ്ദേശിക്കുന്നത് ?ഇനിയും സംശയങ്ങള് ഉണ്ടാവുകയാണെങ്കില് ചോദിക്കാം.\nകേബിൾ സെറ്റിഗ് അല്ല, കേബിൾ സെലക്റ്റ് ആണ്. സാധാരണ ജമ്പെറുകൾ അഡിജസ്റ്റ് ചെയ്ത്, ഹാർഡ് ഡിസ്കുകളുടെ ക്രമം തിരുമാനിക്കുന്നതിന് പകരം, പ്രതേക കേബിൾ വഴി, ഡ്രൈവുകൾ സെലക്റ്റ് ചെയ്യുന്ന വിദ്യയാണ് കേബിൾ സെലക്റ്റ്.\nമറ്റോരു കാര്യം, ഇപ്പോഴുള്ള ഡ്രൈവുകൾ മുഴുവൻ സാറ്റയാണ്. അതിന് ജമ്പെർ സെറ്റിങ്ങുകൾ ആവശ്യമില്ല. മദർ ബോഡിൽ, സാറ്റ1, സാറ്റ2...സാറ്റ4 എന്നിങ്ങനെ കാണുന്ന സാറ്റ കേബിൾ കണക്റ്ററിൽ, ക്രമമനുസരിച്ച്, ഹാർഡ് ഡിസ്കുകൾ ഘടിപ്പിക്കുക. കമ്പ്യൂട്ടർ ഓട്ടോമാറ്റിക്കായി, ഹാർഡ് ഡിസ്കുകൾ തിരഞ്ഞെടുക്കും.\nവളരെ നന്ദി ഹെല്‍പര്.\nപുതിയ ലാപ്പുകളിൽ എങ്ങനെ XP ഇൻസ്റ്റാൾ ചെയ്യാം\n1.2 - ചോദ്യങ്ങളും സംശയങ്ങളും ഭാഗം മൂന്ന്


Swapna Suresh | ആത്മഹത്യാ ഭീഷണി മുഴക്കി സ്വപ്ന സുരേഷ്... എന്റെ മോളെ നിങ്ങളാരെങ്കിലും കണ്ടിട്ടുണ്ടോ? അവള് എങ്ങനെയിരിക്കുമെന്നറിയാമോയെന്നും സ്വപ്ന ചോദിച്ചു; തനിക്ക് ആരുമായും വഴിവിട്ട ബന്ധമില്ല. തന്നെ ആത്മഹത്യക്ക് വിട്ടുകൊടുക്കരുത് - Malayalivartha.com Widgets Magazine\n09 JULY 2020 05:38 PM IST\nഅറ്റകൈക്ക് താനും തന്റെ കുടുംബവും ആത്മഹത്യ ചെയ്തിരിക്കുമെന്ന് സ്വര്‍ണക്കടത്ത് കേസിലെ പ്രതിയായ സ്വപ്ന സുരേഷ്. ഞാൻ സ്വപ്ന സുരേഷ് എന്ന് സ്വയം പരിചയപ്പെടുത്തി തുടങ്ങുന്ന ഓഡിയോയിൽ നേരത്തെ ചെയ്തിരുന്ന ജോലിയെക്കുറിച്ചും ഇപ്പോഴത്തെ ജോലിയെക്കുറിച്ചും എല്ലാം വിശദീകരിക്കുന്നുണ്ട്.\nതാന് എല്ലാ മന്ത്രിമാരുമായും സംസാരിച്ചിട്ടുണ്ട്. മുഖ്യമന്ത്രിയെയും മന്ത്രിമാരെയും ബന്ധപ്പെട്ടത് ഔദ്യോഗിക ആവശ്യങ്ങള്‍ക്കു മാത്രമാണെന്ന് അവര് പറഞ്ഞു. ഇവിടുത്തെ യഥാര്‍ത്ഥ പ്രശ്നം ഡിപ്ലോമാറ്റിക് കാര്‍ഗോയില് വന്ന സ്വര്‍ണം ആരുടേതാണെന്നാണെന്നും അത് കണ്ടുപിടിക്കുകയാണ് വേണ്ടതെന്നും അവര് പറഞ്ഞു\nമാധ്യമങ്ങളിൽ ഇപ്പോൾ താനൊരു കള്ളക്കടത്തുകാരിയും ക്രിമിനലുമായിട്ടുണ്ട്. എല്ലാവരോടും പറയാനുള്ളത് നയതന്ത്ര ബാഗേജിലൂടെ കള്ളക്കടത്തു നടത്തിയ ഒരു പ്രതി, ഉത്തരവാദിയായ ആളാണ് താനെന്നാണ് എല്ലാവരും പറയുന്നത്. ഞാനങ്ങനെ ചെയ്തിട്ടില്ല. ഡിപ്ലോമാറ്റിക് ബാഗേജിൽ സ്വർണം വന്നതിൽ ഒരു പങ്കുമില്ല.\nതാന് എയര്‍പോര്‍ട്ടിലേക്ക് വിളിച്ചത് കോണ്‍സുലേറ്റിലെ ഡിപ്ലോമാറ്റ് ആവശ്യപ്പെട്ടതു കൊണ്ടാണെന്നും സ്വപ്ന വ്യക്തമാക്കി. തന്റെ കാര്‍ഗോ ഇതുവരെ ക്ലിയറായില്ലെന്നു പറഞ്ഞാണ് അദ്ദേഹം വിളിച്ചത്. ക്ലിയറന്‍സ് താമസിച്ചപ്പോള് ഡിപ്ലോമാറ്റാണ് തന്നെ വിളിച്ചത്. എന്തുകൊണ്ടാണ് ക്ലിയറന്‍സ് വൈകുന്നതെന്ന് ചോദിക്കാന് തന്നോട് ആവശ്യപ്പെടുകയായിരുന്നു.\nകോണ്‍സുലേറ്റിന്റെ കാര്‍ഗോ ഡിപ്പാര്‍ട്ട്മെന്റില് താന് ജോലി ചെയ്തിട്ടില്ലെന്നും അവര് വ്യക്തമാക്കി. താന് ഡിപ്ലോമാറ്റിന്റെ അഡ്മിനിസ്ട്രേറ്റീവ് ജോലികള് മാത്രമാണ് ചെയ്തിരുന്നത്. തന്റെ റോള് എന്താണെന്ന് എല്ലാവരും അറിയണമെന്നും അവര് വ്യക്തമാക്കി.\nപലരെയും പരിപാടികള്‍ക്ക് ക്ഷണിച്ചിട്ടുണ്ട്. തന്റെ മകളെക്കുറിച്ച് മുല്ലപ്പള്ളി രാമചന്ദ്രന് നടത്തിയ പ്രസ്താവനയെക്കുറിച്ചും അവര് പരാമര്‍ശിച്ചു. എന്റെ മോളെ നിങ്ങളാരെങ്കിലും കണ്ടിട്ടുണ്ടോ? അവള് എങ്ങനെയിരിക്കുമെന്നറിയാമോയെന്നും സ്വപ്ന ചോദിച്ചു. തനിക്ക് ആരുമായും വഴിവിട്ട ബന്ധമില്ല. തന്നെ ആത്മഹത്യക്ക് വിട്ടുകൊടുക്കരുതെന്നും അവര് പറഞ്ഞു.\nഞാന് ആരും പറയുന്നത് കേട്ട് കീഴടങ്ങാറില്ല. എനിക്ക് ഒരു ലക്ഷം രൂപ ശമ്പളം കിട്ടുമായിരുന്നെന്ന് നിങ്ങളൊക്കെ പറയുന്നു. എനിക്ക് അതിലും കൂടുതല് ശമ്പളമുണ്ടായിരുന്നു യുഎഇ കോണ്‍സുലേറ്റില്.\nഅവിടെ ജോലി ചെയ്യുന്ന സമയത്ത് കാർഗോ, ഫിനാൻസ് ഇത്തരം കാര്യങ്ങളിലൊന്നും ജോലി ചെയ്തിട്ടില്ല. കോൺസലറുടെ സെക്രട്ടറിയായാണ് ജോലി ചെയ്തത്. പഴ്സനൽ കാര്യങ്ങൾക്കായി ഒരിക്കലും ആരോടും സംസാരിച്ചിട്ടില്ല.\nഇപ്പോൾ അവിടെ ഔദ്യോഗികമായി ജോലിക്കാരിയല്ല. കഴിഞ്ഞ ഞായറാഴ്ച വരെ അവിടെയുണ്ടായിരുന്ന ഒഴിപ്പിക്കല് ഉൾപ്പടെ രഹസ്യ, ഭരണപരമായ കാര്യങ്ങളിലെല്ലാം ഇടപെടുകയും ആവശ്യപ്പെട്ട കാര്യങ്ങളിൽ സഹായിക്കുകയും ചെയ്തിട്ടുണ്ട്. സ്പേസ് പാർക്കിൽ കരാർ ജോലിക്കാരിയായി ഇരുന്ന് എന്തിനാണ് കോൺസുലേറ്റിലെ കാര്യങ്ങൾ ചെയ്യുന്നതെന്ന് ചോദിച്ചേക്കാം. ഞാൻ യുഎഇയിൽ ജനിച്ചു വളർന്നതിന്റെ സ്നേഹം കൊണ്ടാണത്\nഞാനെന്ന സ്ത്രീയെ ഫ്രെയിം ചെയ്ത് എന്നെ ഞാനല്ലാതെ ആക്കി ആത്മഹത്യയുടെ വക്കിലെത്തിച്ചത് ചിലർക്ക് തിരഞ്ഞെടുപ്പിൽ സ്വാധീനിക്കാനാണ്. ഇതിലുണ്ടാകുന്ന ദ്രോഹം എന്റെ കുടുംബത്തിലെ മൂന്നു പേർക്ക് മാത്രമാണ്. ഒരു സ്പീക്കറിനെയോ വിവാദത്തിൽ പറയുന്ന ഒരു ഉന്നതനെയൊ ആരെയും ബാധിക്കാൻ പോകുന്നില്ല. അറ്റ കൈക്ക് ഞാനും എന്റെ കുടുംബവും ആത്മഹത്യ ചെയ്തിരിക്കും. അതിന് ഉത്തരവാദി നിങ്ങൾ ഓരോരുത്തരും ആയിരിക്കും.\nമന്ത്രിമാരും പ്രതിപക്ഷ നേതാക്കളുമായുള്ളവരുമായും സംസാരിച്ചിട്ടുണ്ട്. മുഖ്യമന്ത്രിയുമായും ഉന്നത നേതാക്കളുമായും ബന്ധപ്പെട്ടത് ഔദ്യോഗികമായി മാത്രമാണ്. മുഖ്യമന്ത്രിയുടെയോ മന്ത്രിമാരുടെയോ വീടുകളിൽ പോയിട്ടില്ല.\nഞാൻ മുഖ്യന്മാരുടെ കൂടെ ക്ലബ്ബുകളിൽ കയറിയിറങ്ങി എന്നു പറഞ്ഞാൽ ആരെയും ബാധിക്കില്ല. അങ്ങനെ ഒരു സംഭവം ഉണ്ടായിട്ടുമില്ല. വിഷയം മാറി പോകേണ്ടതില്ല. സ്വർണക്കള്ളക്കടത്തിനു പിന്നിൽ ആരെന്ന് കണ്ടു പിടിക്കൂകയാണ് വേണ്ടതെ’ന്നും അവർ പറയുന്നു.


ഈ രാശിയിലെ വ്യപാരികള്‍ക്ക് ദിവസം കഷ്ടം | Daily Horoscope For 9th July 2020 - Malayalam BoldSky\n13 hrs ago ജന്മാഷ്ടമി ദിനത്തില് ഈ സന്ദേശങ്ങള് സന്തോഷം\n| Published: Thursday, July 9, 2020, 6:00 [IST]\nഇന്നത്തെ ദിവസം പല രാശിക്കാര്‍ക്കും സമ്മിശ്രമായാണ് കാണുന്നത്. ദിവസം ഏറ്റക്കുറച്ചിലുകളിലൂടെ കടന്നുപോകും. മിക്ക രാശിക്കാര്‍ക്കും നേട്ടത്തോടൊപ്പം തന്നെ അല്‍പം കോട്ടങ്ങളും ജീവിതത്തില് സാധ്യമാണ്. എന്നാല് മനസിലാക്കുക, ഇന്നത്തെ കഷ്ടതകള് മാറി നാളേക്കായുള്ള നല്ല ദിവസത്തിനായി കാത്തിരിക്കുക. ഇന്നത്തെ ദിവസം ഓരോ രാശിക്കാര്‍ക്കും എങ്ങനെ എന്നറിയാന് രാശിഫലം വായിക്കൂ.\nMost read: സമ്പന്നനാവാന് വാസ്തു പറയും വഴി\nവളരെക്കാലത്തിനുശേഷം നിങ്ങള്‍ക്ക് ഇന്ന് ഒരു പഴയ സുഹൃത്തിനെ കണ്ടുമുട്ടാനായേക്കാം. ജോലിയില് നിങ്ങളുടെ തീരുമാനങ്ങള് ചിന്തയോടും വിവേകത്തോടും കൂടി എടുക്കുക, നിങ്ങള്‍ക്ക് തീര്‍ച്ചയായും പ്രയോജനം ലഭിക്കും. കുടുംബജീവിതം മനോഹരമായിരിക്കും. കുടുംബവുമായുള്ള ബന്ധം നല്ലതായിരിക്കും. മറുവശത്ത്, നിങ്ങളുടെ ഇണയോട് സൗമ്യത പുലര്‍ത്തേണ്ടതുണ്ട്. നിങ്ങളുടെ അനിയന്ത്രിതമായ കോപം നിങ്ങളുടെ ബന്ധത്തില് കയ്പ്പ് വര്‍ദ്ധിപ്പിക്കും. സാമ്പത്തികം നല്ല നിലയിലായിരിക്കും. ഇന്ന് നിങ്ങള്‍ക്കായി സ്വയം സമയം ചെലവഴിക്കാം.\nഇന്ന് മറ്റുള്ളവരുടെ വാക്കുകളില് അമിതമായി വീഴരുത്. നിഷേധാത്മകത നിങ്ങളെ കീഴടക്കാന് അനുവദിക്കരുത്. നിങ്ങളുടെ പ്രധാനപ്പെട്ട ജോലികള് കൃത്യസമയത്ത് പൂര്‍ത്തിയാക്കാന് ശ്രമിക്കുക. ബിസിനസ്സുമായി ബന്ധപ്പെട്ട ആളുകള് വളരെ ശ്രദ്ധാലുവായിരിക്കാന് നിര്‍ദ്ദേശിക്കുന്നു. നിങ്ങളുടെ എതിരാളികള് ശക്തരായേക്കാം. ഇന്ന് നിങ്ങളുടെ പങ്കാളിയുമായി നിങ്ങളുടെ മനസ്സ് പങ്കിടുന്നതിലൂടെ നിങ്ങള്‍ക്ക് സുഖം തോന്നും. ആരോഗ്യത്തോടെ തുടരാന് സമ്മര്‍ദ്ദങ്ങളില് നിന്ന് വിട്ടുനില്‍ക്കുക.\nമറ്റുള്ളവരെ ആകര്‍ഷിക്കാനായി ഇന്ന് നിങ്ങള് വളരെയധികം പണം ചെലവഴിക്കരുത്. ഇന്ന് നിങ്ങളുടെ സംസാരം ശ്രദ്ധിക്കുക. നിങ്ങള് വ്യാപാരം നടത്തുകയാണെങ്കില് വലിയ ഡീലുകള്‍ക്ക് ദിവസം അനുകൂലമല്ല. ജോലിക്കാര് അവരുടെ ഒരു ഉത്തരവാദിത്തത്തിലും അശ്രദ്ധരായിരിക്കരുത്. ആരോഗ്യത്തിലെ ചെറിയ കാര്യങ്ങള് പോലും ഗൗരവമായി എടുക്കുക.\nനിങ്ങള് ഒരു ജോലി ചെയ്യുകയാണെങ്കില്, ജോലികളില് തിരക്കുകൂട്ടരുത്. മറുവശത്ത്, വ്യാപാരികള്‍ക്ക് സാമ്പത്തികമായി പ്രയോജനം നേടാം. ഭക്ഷണ ബിസിനസുമായി ബന്ധപ്പെട്ടവര്‍ക്ക് ഇന്ന് പ്രതീക്ഷിച്ച ഫലം ലഭിക്കും. കുടുംബജീവിതത്തില് ചില പൊരുത്തക്കേടുകള് ഉണ്ടാകും. നിങ്ങളുടെ പങ്കാളിയുമായി ഇന്ന് നിങ്ങള്‍ക്ക് തര്‍ക്കമുണ്ടാകാം. നിങ്ങളുടെ കോപം നിയന്ത്രിക്കുക. ആരോഗ്യത്തിന്റെ കാര്യത്തില് ഇന്ന് സാധാരണമായിരിക്കും.\nഇന്ന് കുടുംബജീവിതത്തില് കൂടുതല് ശ്രദ്ധ കേന്ദ്രീകരിക്കും. കുറച്ച് ദിവസമായി വീട്ടില് തുടരുന്ന തര്‍ക്കം അവസാനിപ്പിക്കാന് നിങ്ങള് പരമാവധി ശ്രമിക്കും. ഇന്ന് ചില പ്രധാനപ്പെട്ട തീരുമാനങ്ങളും എടുക്കാന് സാധ്യതയുണ്ട്. നിങ്ങള് ജോലി ചെയ്യുകയാണെങ്കില്, നിങ്ങളുടെ പ്രകടനം വിലമതിക്കപ്പെടും. വ്യാപാരികള്‍ക്കും ഇന്ന് പ്രയോജനം ലഭിക്കും. നിങ്ങള് മരം, ഇലക്‌ട്രോണിക് ഇനങ്ങള്, സ്റ്റേഷനറി ഇനങ്ങള് എന്നിവ കച്ചവടം ചെയ്യുകയാണെങ്കില് ലാഭം ലഭിക്കും. സാമ്പത്തികം ശക്തമായി തുടരും.\nജോലിക്കാര് നിങ്ങളോട് അസൂയ പ്രകടിപ്പിക്കുന്ന ചില സഹപ്രവര്‍ത്തകരെ കരുതിയിരിക്കുക. നിങ്ങള് ബിസിനസ്സ് നടത്തുകയാണെങ്കില്, തീരുമാനങ്ങളൊന്നും തിടുക്കത്തില് എടുക്കരുത്. വീടിന്റെ അന്തരീക്ഷം ശാന്തമായിരിക്കും. കുടുംബവുമായുള്ള നിങ്ങളുടെ ബന്ധം നല്ലതായിരിക്കും. മാതാപിതാക്കളുടെ അനുഗ്രഹത്താല്, നിങ്ങള്‍ക്ക് പോസിറ്റിവിറ്റി അനുഭവപ്പെടും. നിങ്ങളുടെ ആരോഗ്യം നല്ലതായിരിക്കും.\nജോലിസ്ഥലത്ത് നിങ്ങള്‍ക്ക് ഇന്ന് നല്ല ഫലങ്ങള് ലഭിക്കും. ഇന്ന് നിങ്ങളുടെ ലക്ഷ്യം എളുപ്പത്തില് നേടാന് കഴിയും. പണത്തിന്റെ അവസ്ഥ സാധാരണമായിരിക്കും. ഇന്ന് വലിയ ചെലവുകളൊന്നും ഉണ്ടാകില്ല. ദാമ്പത്യ ജീവിതത്തില് സന്തോഷവും സമാധാനവും നിലനിര്‍ത്താന്, നിങ്ങളുടെ ഇണയുടെ വികാരങ്ങള് മനസ്സിലാക്കാന് ശ്രമിക്കുക. ആരോഗ്യത്തിന്റെ കാര്യത്തില് ഇന്ന് സമ്മിശ്ര ഫലമായിരിക്കും.\nജോലി ചെയ്യുന്നവര്‍ക്ക് ഒരു പുതിയ പ്രോജക്റ്റില് പ്രവര്‍ത്തിക്കാന് അവസരം ലഭിച്ചേക്കാം. ഈ സമയത്ത് നിങ്ങള് കഠിനാധ്വാനം ചെയ്യുകയാണെങ്കില്, വരും ദിവസങ്ങളില് നിങ്ങള്‍ക്ക് തീര്‍ച്ചയായും വലിയ വിജയം നേടാനാകും. ബിസിനസ്സുകാര്‍ക്കും ലാഭം നേടാം. നിങ്ങളുടെ പുതിയ ബിസിനസ്സ് സംബന്ധിച്ച് സാമ്പത്തിക തടസങ്ങള് നീങ്ങും. കുടുംബ ജീവിതത്തില് സമാധാനമുണ്ടാകും. കുടുംബാംഗങ്ങളുടെ പൂര്‍ണ്ണ പിന്തുണ ലഭിക്കും.\nസാമ്പത്തിക രംഗത്ത്, ദിവസം നല്ലതല്ല. ദാമ്പത്യ ജീവിതത്തില് സമാധാനമുണ്ടാകും. ഇന്ന് പങ്കാളിയുമായുള്ള തെറ്റിദ്ധാരണകള് നീക്കംചെയ്യപ്പെടും. ജോലി ചെയ്യുന്നവര്‍ക്ക് ദിവസം സാധാരണമായിരിക്കും. നിങ്ങള് ഒരു ജോലി ചെയ്യുകയാണെങ്കില്, സമയം ശ്രദ്ധിക്കുക. ഇന്ന് ആരോഗ്യം ദുര്‍ബലമാവുകയും നിങ്ങള്‍ക്ക് പ്രശ്‌നങ്ങള് നേരിടേണ്ടിയും വരാം.\nജോലിയില് ഈ സമയം നിങ്ങള് കഠിനാധ്വാനം ചെയ്യേണ്ടതുണ്ട്. പണത്തെക്കുറിച്ചുള്ള ആശങ്കകള് മറന്ന് നിങ്ങള്‍ക്കായി എന്തെങ്കിലും ചെയ്യാനുള്ള ദിവസമാണ് ഇന്ന്. ദാമ്പത്യ ജീവിതം സന്തോഷകരമാകും. നിങ്ങളുടെ ഇണയുടെ പിന്തുണയോടെ നിങ്ങള് മാനസികമായി ശക്തരായി തുടരും. ആരോഗ്യത്തോടെയിരിക്കാന്, നല്ല ഉറക്കവും ഭക്ഷണവും നിങ്ങള് ശ്രദ്ധിക്കേണ്ടതുണ്ട്. ജോലിഭാരം ആരോഗ്യത്തെ ബാധിക്കാതെ ശ്രദ്ധിക്കുക.\nഇന്ന് നിങ്ങളുടെ മനസ്സ് സന്തോഷിക്കുകയും നിങ്ങളുടെ മാനസികാവസ്ഥ വളരെ മികച്ചതായിരിക്കുകയും ചെയ്യും. നിങ്ങളുടെ ചുറ്റുമുള്ള ആളുകള്‍ക്ക് നിങ്ങളോട് മതിപ്പുളവാകും. ജോലികള് സത്യസന്ധതയോടെ പൂര്‍ത്തിയാക്കും. ബിസിനസുകാര്‍ക്ക് പ്രവര്‍ത്തികള് കുടുങ്ങിപ്പോയേക്കാം. പണത്തിന്റെ കാര്യത്തില് ദിവസം മികച്ചതായിരിക്കും. നിങ്ങളുടെ സാമ്പത്തിക സ്ഥിതി ശക്തിപ്പെടുത്തുന്നതിന് സുപ്രധാന തീരുമാനവും എടുക്കാം.\nപണത്തെക്കുറിച്ച് നിങ്ങള് ആശങ്കാകുലരാകും. ഇന്ന്, പഴയ കടങ്ങള് നിങ്ങളെ അലട്ടാം. നിങ്ങളുടെ പെരുമാറ്റം ചെറുതായി മാറ്റേണ്ടതുണ്ട്. ജോലി ചെയ്യുന്നവര് കഠിനാധ്വാനം ചെയ്യുകയും മികച്ച ഫലം നല്‍കുകയും ചെയ്യും. നിങ്ങളുടെ മേലുദ്യോഗസ്ഥര് സന്തുഷ്ടരാകും. വീടിന്റെ അന്തരീക്ഷം ശാന്തമായിരിക്കും. ഇന്ന് കുടുംബത്തോടൊപ്പം ഒരു നല്ല ദിവസമായിരിക്കും. ആരോഗ്യകാര്യങ്ങള് നന്നായിരിക്കും.\nDaily Horoscope For 9th July 2020\nRead your daily horoscope for 9th July 2020 in Malayalam.\nStory first published: Thursday, July 9, 2020, 6:00 [IST]


പാലക്കാട് ബിജെപി സ്ഥാനാര്‍ത്ഥി റെയില്‍വെ ട്രാക്കില് മരിച്ച നിലയില് – malabarinews.com\nപാലക്കാട് ബിജെപി സ്ഥാനാര്‍ത്ഥി റെയില്‍വെ ട്രാക്കില് മരിച്ച നിലയില്\nപാലക്കാട്: പാലക്കാട് പുതശ്ശേരിയില് ബിജെപി സ്ഥാനാര്‍ത്ഥിയെ റെയില്‍വെ ട്രാക്കില് മരിച്ച നിലയില് കണ്ടെത്തി. പുതുശ്ശേരി പഞ്ചായത്തിലെ എട്ടാം വര്‍ഡ് സ്ഥാനാര്‍ത്ഥി ഷണ്‍മുഖന് ചെട്ടിയാരെയാണ് ഇന്ന് രാവിലെ മരിച്ച നിലയില് കണ്ടെത്തിയത്. വാളയാര് ചെക്ക്‌പോസ്‌റ്റിന് സമീപത്തുള്ള ചന്ദ്രാപുരത്തെ റെയില്‍വേ ട്രാക്കില് നിന്നാണ് മൃതദേഹം കണ്ടെത്തിയത്.\nസംഭവത്തില് ദുരൂഹതയുണ്ടെന്ന് ബിജെപി പറഞ്ഞു. മത്സരത്തില് നിന്നും പിന്‍മാറണമെന്നാവശ്യപ്പെട്ട് സിപിഐഎം സമ്മര്‍ദ്ദം ചെലുത്തിയിരുന്നതായി ബിജെപി ആരോപിച്ചു. ക്രൈബ്രാഞ്ച് അന്വേഷണം വേണമെന്നും ബിജെപി ആവശ്യപ്പെട്ടു. ബിജെപിയുടെ ആരോപണം സിപിഐഎം നിഷേധിച്ചു. തെരഞ്ഞെടുപ്പ് മുന്നില് കണ്ടുള്ള രാഷ്ട്രീയ നേട്ടത്തിനാണ് ബിജെപി ശ്രമിക്കുന്നതെന്ന് സിപിഐഎം നേതാക്കള് വ്യക്തമാക്കി.\nഷണ്‍മുഖന് ചെട്ടിയാരുടെ മൃതദേഹം പോസ്‌റ്റ്‌മോര്‍ട്ടത്തിന് ശേഷം ബന്ധുക്കള്‍ക്ക് വിട്ടു നല്‍കി. ഈ വാര്‍ഡിലെ തിരഞ്ഞെടുപ്പ് മാറ്റി വെയ്‌ക്കുന്നതിന് ജില്ലാ കളക്ടര് തെരഞ്ഞെടുപ്പ് കമ്മീഷണര്‍ക്ക് റിപ്പോര്‍ട്ട് നല്‍കി.\nbjp, candidate, death, election\nPrevious PostPrevious അട്ടപ്പാടിയില് പോലീസും മാവോയിസ്‌റ്റും ഏറ്റുമുട്ടി\nNext PostNext പരപ്പനങ്ങാടി നഗരസഭ: രാഷ്‌ട്രീയ പ്രതിനിധികളുടെ യോഗം 19 ന്


ജില്ലയില് രണ്ട് പേര്‍ക്ക് കൂടി കോവിഡ്\nകാസര്‍കോട് : ഇന്നലെ (ജൂണ് 26) ജില്ലയില് രണ്ട് പേര്‍ക്ക് കൂടി കോവിഡ് 19 സ്ഥിരീകരിച്ചു. രോഗം സ്ഥിരീകരിച്ച രണ്ട് പേരും വിദേശത്ത് നിന്നു വന്നവരാണെന്ന് ഡി എം ഒ ഡോ എ വി രാംദാസ് അറിയിച്ചു. ജൂണ് ഒമ്പതിന് ദുബായില് നിന്നെത്തിയ 54 വയസുള്ള കാസര്‍കോട് നഗരസഭാ സ്വദേശി, ജൂണ് ഒന്നിന് ദുബായില് നിന്നെത്തിയ 62 വയസുള്ള മെഗ്രാല്‍പുത്തൂര് പഞ്ചായത്ത് സ്വദേശി എന്നിവര്‍ക്കാണ് കോവിഡ് പോസിറ്റീവായത്.\nപരിയാരം മെഡിക്കല് കോളേജില് കോവിഡ് ചികിത്സയിലായിരുന്ന ഒരാള്‍ക്ക് കോവിഡ് നെഗറ്റീവായി. മെയ് 30 ന് ദുബായില് നിന്നെത്തി ജൂണ് 13 ന് കോവിഡ് പോസിറ്റീവയാ 26 വയസുള്ള ചെങ്കള പഞ്ചായത്ത് സ്വദേശിനിക്കാണ് രോഗം ഭേദമായത്.\nജില്ലയില് നിരീക്ഷണത്തിലുള്ളത് 5863 പേര്\nവീടുകളില് 5436 പേരും സ്ഥാപനങ്ങളില് നീരിക്ഷണത്തില് 427 പേരുമുള്‍പ്പെടെ ജില്ലയില് നിരീക്ഷണത്തിലുള്ളത് 5863 പേരാണ്. പുതിയതായി 455 പേരെ നീരിക്ഷണത്തിലാക്കി. സെന്റിനല് സര്‍വ്വെ അടക്കം പുതിയതായി 214 പേരുടെ സാമ്പിളുകള് കൂടി പരിശോധനയ്ക്ക് അയച്ചു. 461 പേരുടെ പരിശോധനാ ഫലം ലഭിക്കാനുണ്ട്. 304 പേര് നിരീക്ഷണകാലയളവ് പൂര്‍ത്തീകരിച്ചു.


വായു ചുഴലിക്കാറ്റ് ഇന്ന് വൈകുന്നേരത്തോടെ തീരത്തോടടുക്കും; കേരളത്തിൽ കനത്ത ജാഗ്രത - മലയാളം ന്യൂസ് പോർട്ടൽ\n130 മുതല് 140 കിലോ മീറ്റര് വരെ വേഗത്തിൽ വായു ചുഴലിക്കാറ്റ് എന്ന് വൈകുന്നേരത്തോടുകൂടി ഗുജറാത്ത് തീരത്തോടടുക്കും. എപ്പോൾ പതിനായിരത്തിൽ അതികം പേരെയാണ് മാറ്റിപാർപ്പിച്ചിരിക്കുന്നത്. വൈകുന്നേരത്തിനു മുന്പായി മൂന്നു ലക്ഷത്തോളം ആളുകളെ തീരത്ത് നിന്നും മാറ്റി പാർപ്പിക്കുമെന്നു ഗുജറാത്ത് സർക്കാർ വ്യക്തമാക്കി. കാറ്റ് തീരത്ത് വൻ നാശം വിതയ്ക്കുമെന്നാണ് കാലാവസ്ഥ നിരീക്ഷണം പ്രവചിച്ചിരിക്കുന്നത്. കച്ച്, ദ്വാരക, പോര്‍ബന്ദര്, ജുനഗഢ്, ദിയു, ഗിര് സോമനാഥ്, അമ്രേലി, ഭാവ്‌നഗര് എന്നീ ജില്ലകളിലെ തീരമേഖലയില് ശക്തമായ കടല്‍ക്ഷോഭമുണ്ടാകും. വെള്ളം കയറാനും സാധ്യതയുണ്ട്. ഈ ജില്ലകളില് 12 മുതല് 14 വരെ തീയതികളില് സ്‌കൂളുകള്‍ക്കും കോളേജുകള്‍ക്കും അവധിയായിരിക്കും.\nചുഴലിക്കാറ്റ് ഗുജറാത്ത് തീരത്തോട് അടുക്കുന്ന സാഹചര്യത്തില് കേരളത്തിലും ജാഗ്രത ശക്തമാക്കിയിട്ടുണ്ട്.9ജില്ലകളില് യെല്ലോ അലര്‍ട്ട് തുടരും. 12 സെന്റീമീറ്റര് വരെ മഴ തീരദേശ ജില്ലകളില് പെയ്യാന് സാധ്യതയുണ്ട്. മൂന്ന് ജില്ലകളില് പ്രഖ്യാപിച്ചിരുന്ന ഓറഞ്ച് അലര്‍ട്ട് നേരത്തെ പിന്‍വലിച്ചിരുന്നു. എങ്കിലും അപൂര്‍വം ഇടങ്ങളില് 12 സെന്റീമീറ്ററിന് മുകളില് മഴ പെയ്യുമെന്നാണ് കാലാവസ്ഥാ നിരീക്ഷണകേന്ദ്രം അറിയിക്കുന്നത്.


Pavithra Janardhanan March 2, 2019\nഅഭിനന്ദന് വര്‍ദ്ധമാന് വേറിട്ട സ്വീകരണമൊരുക്കി ഇന്ത്യന് ക്രിക്കറ്റ് ടീമും ബിസിസിഐയും.വിങ് കമാന്റര് അഭിനന്ദന് എന്നെഴുതിയ ഒന്നാം നമ്പര് ജഴ്‌സിയാണ് നീലപ്പട ഇന്ത്യയുടെ വീര നായകനായി തയ്യാറാക്കിയത്. സമൂഹമാധ്യമങ്ങളിലൂടെയാണ് ഇന്ത്യന് ക്രിക്കറ്റ് ടീം ജഴ്‌സി പുറത്തുവിട്ടത്.\nസച്ചിന് ടെന്‍ഡുല്‍ക്കര്, വിരാട് കോഹ്‌ലി, വിവിഎസ് ലക്ഷ്മണ്, ഗൗതം ഗംഭീര് ഉള്‍പ്പെടെയുള്ള ക്രിക്കറ്റ് ലോകത്തെ പ്രമുഖരും അഭിനന്ദന് വര്‍ദ്ധമാന്റെ മോചനത്തില് ആഹഌദം പ്രകടിപ്പിച്ചിട്ടുണ്ട്. ‘നാല് അക്ഷരങ്ങള്‍ക്ക് അപ്പുറത്തെ ഹീറോ’ എന്നായിരുന്നു സച്ചിന്റെ ട്വീറ്റ്. ‘യഥാര്‍ത്ഥ ഹീറോ’ എന്നാണ് അഭിനന്ദനെ വിരാട് കോഹ്‌ലി വിശേഷിപ്പിച്ചത്.\nനയതന്ത്ര നീക്കങ്ങളും ആകാംക്ഷ നിറഞ്ഞ മണിക്കൂറുകള്‍ക്കും ഒടുവിലായിരുന്നു അഭിനന്ദന് വര്‍ദ്ധമാന്റെ മോചനം. വ്യോമസേനയുടെ വലിയ ഒരു സംഘം തന്നെ വിങ് കമാന്ററെ സ്വീകരിക്കാന് വാഗാ അതിര്‍ത്തിയിലെത്തിയിരുന്നു.


ലോകത്തെ മികച്ച 500 ബ്രാന്‍ഡുകളില് ഇന്ത്യയില് നിന്നും ആറെണ്ണം മാത്രം\nവോട്ടു ചോര്‍ന്നില്ല, ജാതിയും മതവും പണവും ഉപയോഗിക്കപ്പെട്ടു: പിണറായി\nWednesday 21st March 2012 11:19am\nWednesday 21st March 2012 11:00am\nലണ്ടന്: ആഗോള കണ്‍സല്‍ട്ടന്‍സി കമ്പനിയായ ‘ബ്രാന്‍ഡ് ഫൈനാന്‍സ്’ തിരഞ്ഞെടുത്ത ലോകത്തെ ഏറ്റവും മികച്ച 500 ബ്രാന്‍ഡുകളില് ഇന്ത്യയില് നിന്നും ആറ് ബ്രാന്‍ഡുകള് മാത്രമാണ് ഇടംപിടിച്ചത്. ആദ്യ 50 ബ്രാന്‍ഡുകളിലാകട്ടെ ഇന്ത്യയില് നിന്ന് ഒറ്റ ബ്രാന്‍ഡ് മാത്രം-ടാറ്റ.\nഎയര്‍ടെല്, സ്‌റ്റേറ്റ് ബാങ്ക് ഓഫ് ഇന്ത്യ, റിലയന്‍സ്, ഇന്ത്യന് ഓയില് കോര്‍പറേഷന്, ഇന്‍ഫോസിസ് എന്നിവയാണ് പട്ടികയിലുള്ള മറ്റു ഇന്ത്യന് ബ്രാന്‍ഡുകള്. കഴിഞ്ഞ തവണ ഒന്‍പത് ഇന്ത്യന് ബ്രാന്‍ഡുകളാണ് പട്ടികയിലുണ്ടായിരുന്നത്. ബി.പി.സി.എല്, വിപ്രൊ, ഐ.സി.ഐ.സി.ഐ ബാങ്ക് എന്നിവയാണ് ഇത്തവണ പട്ടികയില് നിന്നും പുറന്തള്ളപ്പെട്ടത്.\nമുന്‍തവണത്തേതില് നിന്നും ടാറ്റയും എയര്‍ടെല്ലും ഇന്‍ഫോസിസും പട്ടികയില് നില മെച്ചപ്പെടുത്തിയിട്ടുണ്ട്. എന്നാല്, സ്‌റ്റേറ്റ് ബാങ്ക് ഓഫ് ഇന്ത്യ, റിലയന്‍സ്, ഇന്ത്യന് ഓയില് കോര്‍പറേഷന് എന്നിവ പട്ടികയില് പിന്നോട്ട് പോയിരിക്കുകയാണ്. ആദ്യ 50 ല് എത്തിയ ടാറ്റ 44-ാം സ്ഥാനത്താണ് പട്ടികയില്. കഴിഞ്ഞ തവണ 50-ാം സ്ഥാനത്തായിരുന്നു ടാറ്റ.\nവിലക്കയറ്റത്തിന്റെയും യൂറോപ്പിലെ സാമ്പത്തിക മാന്ദ്യത്തിന്റെയും പശ്ചാത്തലത്തില് വിവിധ തരത്തിലുള്ള പദ്ധതികള് നടപ്പാക്കിയതാണ് ടാറ്റയുടെ ബ്രാന്‍ഡ് മൂല്യം ഉയര്‍ത്തിയതെന്ന് ബ്രാന്‍ഡ് ഫിനാന്‍സ് പറയുന്നു.\nകഴിഞ്ഞ വര്‍ഷം എട്ടാം സ്ഥാനത്തായിരുന്ന ആപ്പിള് ഗൂഗിളിനെ പിന്നിലാക്കി മൂന്നാം സ്ഥാനം കരസ്ഥമാക്കി.


അമൃതപുരി: ആഘോഷങ്ങളില്ലെങ്കിലും നിരവധി സേവന ക്ഷേമപദ്ധതികളുടെ പ്രഖ്യാപനത്തിനും സഹായ ധനവിതരണത്തിനും അമ്മയുടെ ജന്മദിനാചരണ ചടങ്ങ് വേദിയാകും. ശ്രീ മാതാ അമൃതാനന്ദമയി ദേവിയുടെ നിര്‍ദ്ദേശമനുസരിച്ച് ആഘോഷങ്ങളൊഴിവാക്കി ലളിതമായ ചടങ്ങുകളോടെയാണ് ഇത്തവണത്തെ ജന്മദിനാചരണം സംഘടിപ്പിക്കുന്നത്.\nലോകമെങ്ങും വേദനയനുഭവിക്കുന്ന ജീവിതങ്ങള്‍ക്ക് ആശ്വാസവും സ്വാന്ത്വനവും കൈത്താങ്ങുമാവുന്ന അമ്മയുടെ 65-ാം ജന്മദിനാചരണവേളയിലും എണ്ണമറ്റ സേവന പ്രവര്‍ത്തനങ്ങള്‍ക്കാണ് മാതാ അമൃതാനന്ദമയി മഠം തുടക്കം കുറിക്കുന്നത്. നിസ്വാര്‍ഥ സേവനം ജീവിതവ്രതമാക്കിയ അമ്മയുടെ ഭക്തരും സന്യാസശിഷ്യരുമടക്കമുള്ള പതിനായിരങ്ങള് 65ാം ജന്മവാര്‍ഷിക ദിനാചരണം സേവന മഹോത്സവമാക്കാന് അമൃതപുരിയിലേയ്ക്ക് എത്തിച്ചേര്‍ന്നു കഴിഞ്ഞു. ഒരു ലക്ഷം പേര്‍ക്ക് ഇരിക്കാവുന്ന വലിയ പന്തലാണ് പിറന്നാള് ദിനത്തില് അമ്മയുടെ ദര്‍ശനം തേടിയെത്തുന്നവര്‍ക്കായി അമൃത വിശ്വവിദ്യാപീഠം അമൃതപുരി കാമ്പസില് ഒരുക്കിയിട്ടുള്ളത്.\nഇത്തവണ ആഘോഷങ്ങളും വിശിഷ്ടാതിഥികളും ഇല്ലെങ്കിലും പതിവുപോലെ നിരവധി ക്ഷേമ പദ്ധതികളുടെ തുടക്കവും സഹായ നിധിവിതരണവും ജന്മവാര്‍ഷിക ദിനാചരണ വേദിയില് വെച്ച് നടക്കും. സമൂഹത്തിന്‍റെ നാനാതുറകളില്‍പെട്ട മഹത്‌വ്യക്തിത്വങ്ങള് ചടങ്ങില് പങ്കെടുക്കും. വ്യാഴാഴ്ച പുലര്‍ച്ചെ മഹാഗണപതി ഹോമത്തോടെയാണ് ജന്മദിന വാര്‍ഷികാചരണം തുടങ്ങുക. തുടര്‍ന്ന് സത്സംഗം നടക്കും. സത്സംഗത്തെത്തുടര്‍ന്ന് പ്രധാന ചടങ്ങായ ഗുരുപാദുകപൂജ നടക്കും. അമ്മയുടെ പ്രഥമ സന്യാസി ശിഷ്യന് സ്വാമി അമൃത സ്വരൂപാനന്ദപുരിയുടെ നേതൃത്വത്തില് അമ്മയുടെ സന്യാസിശിഷ്യരാണ് പാദുകപൂജ നടത്തുക. തുടര്‍ന്ന് അമ്മ ജന്മദിന സന്ദേശം നല്‍കും.\nകേരളത്തിലെ മഹാപ്രളയത്തില് രക്ഷാദൗത്യത്തിനിടെ ജീവത്യാഗം ചെയ്തവരുടെ ആശ്രിതര്‍ക്കുള്ള സഹായധനവിതരണം വേദിയില് നടക്കും. പ്രളയത്തിന്‍റെ പശ്ചാത്തലത്തില് അമൃതകീര്‍ത്തി പുരസ്കാര പ്രഖ്യാപനം ഇത്തവണ മാറ്റി വെച്ചിരിക്കുകയാണ്. മഠം നല്‍കുന്ന വിവിധ ക്ഷേമ പെന്‍ഷനുകള് വേദിയില് വിതരണം ചെയ്യും. സമൂഹ വിവാഹം, വിദ്യാമൃത സ്കോളര്‍ഷിപ്പ് വിതരണം, നിര്‍ധന രോഗികള്‍ക്കുള്ള ചികിത്സാ സഹായ വിതരണം എന്നിവയും വേദിയില് നടക്കും.\nഉച്ചയോടെ അമ്മയുടെ ദര്‍ശനം ആരംഭിക്കും. കേരളത്തിന്‍റെ തീരമേഖലയെ തകര്‍ത്ത ഓഖി ദുരന്തത്തിലും അടുത്തിടെ നടന്ന പ്രളയദുരന്തത്തിലും മാതാ അമൃതാനന്ദമയി മഠം സഹായഹസ്തവുമായി എത്തിയിരുന്നു. മുഖ്യമന്ത്രിയുടെ ഓഖി ദുരിതാശ്വാസ നിധിയിലേയ്ക്ക് രണ്ടു കോടി രൂപയും പ്രളയ ദുരിതാശ്വാസ നിധിയിലേയ്ക്ക് 10 കോടി രൂപയും മഠം സംഭാവന ചെയ്തിരുന്നു. പ്രളയ മേഖലകളില് ദുരിതാശ്വാസ പുനര്‍നിര്‍മ്മാണ ശുചീകരണ പ്രവര്‍ത്തനങ്ങള്‍ക്ക് മഠവും ഭക്തരും അമൃത സ്ഥാപങ്ങളും മുന്നണിയില് നിന്ന് പ്രവര്‍ത്തിച്ചിരുന്നു. പ്രളയ നാളുകളില് അമൃതാനന്ദമയി മഠം യുവജനസംഘടയായ അയുദ്ധിന്‍റെ ആഭിമുഖ്യത്തില് അമൃത വിശ്വവിദ്യാപീഠം അമൃതപുരി കാമ്പസില് സംഘടിപ്പിച്ച അമൃത ഹെല്പ്‌ലൈന് ലക്ഷക്കണക്കിനു മനുഷ്യജീവനുകള് യഥാസമയം രക്ഷിക്കാനും രക്ഷാപ്രവര്‍ത്തനം ഏകോപിപ്പിക്കാനും വലിയ സഹായമാണ് ചെയ്തത്.\nജന്മദിന തലേന്ന് ബുധനാഴ്ച വൈകിട്ട് നാലു വരെ അമ്മ അമൃതപുരിയില് ഭക്തര്‍ക്ക് ദര്‍ശനം നല്‍കി. തുടര്‍ന്ന് സന്ധ്യയ്ക്ക് അമൃത വിശ്വവിദ്യാപീഠം കാമ്പസിലെ വേദിയില് ഭജനയ്ക്കും അമ്മ നേതൃത്വം നല്‍കി. രാത്രി വൈകിയും വേദിയില് അമ്മയുടെ ദര്‍ശനം തുടരുകയാണ്. ആര്‍ഭാടങ്ങള് പൂര്‍ണ്ണമായും ഒഴിവാക്കിക്കൊണ്ടായിരിക്കും പിറന്നാള് ചടങ്ങുകളെന്ന് മാതാ അമൃതാനന്ദമയി മഠം വൈസ് ചെയര്‍മാന് സ്വാമി അമൃത സ്വരൂപാനന്ദപുരി പറഞ്ഞു. വേദിയില് പുഷ്പാലങ്കാരങ്ങളും, കലാപരിപാടികളും ഒഴിവാക്കിയിട്ടുണ്ട്. എല്ലാ വര്‍ഷവും നടത്താറുള്ള ജന്മദിന സമ്മേളനം ഉപേക്ഷിച്ചു. വിശിഷ്ടാതിഥികളെ ക്ഷണിച്ചിട്ടില്ലെങ്കിലും ജന്മദിനത്തില് അമ്മയ്ക്ക് ആശംസകള് നേരാന് സമൂഹത്തിന്‍റെ നാനാതുറകളില് പെട്ട പ്രമുഖര് എത്തും.\nആതുര സേവന രംഗത്ത് രണ്ടു ദശകം പിന്നിട്ട അമൃത് ഇന്‍സ്റ്റിറ്റ്യൂട്ട് ഓഫ് മെഡിക്കല് സയന്‍സസ് അമ്മയുടെ ജന്മദിനത്തോടനുബന്ധിച്ച് എല്ലാ വര്‍ഷത്തേയും പോലെ ഈ വര്‍ഷവും നിര്‍ധന രോഗികള്‍ക്ക് സമ്പൂര്‍ണ്ണ സൗജന്യ ശസ്ത്രക്രിയയും വിവിധ വിഭാഗങ്ങളിലായി സൗജന്യ ചികിത്സയും നല്‍കുന്നുണ്ട്. 1998 മുതല് തുടര്‍ന്നുവരുന്ന സമ്പൂര്‍ണ്ണ സൗജന്യ ചികിത്സാ പദ്ധതിയില് ഈ വര്‍ഷം എണ്ണൂറോളം പേര്‍ക്കാണ് സഹായം നല്‍കുക. പ്രളയ ദുരിതാശ്വാസ പ്രവര്‍ത്തനങ്ങള്‍ക്കായി അമൃത സ്വയം സഹായ സംഘങ്ങളുടെ കൂട്ടായ്മ10 ലക്ഷം രൂപ സംഭാവന നല്‍കും.


kerala rain floods mammootty warning: 'പുതിയൊരു ദുരന്തത്തിലേക്ക് നീങ്ങരുത്'; മുന്നറിയിപ്പുമായി മമ്മൂട്ടി\nKerala Rain Floods Mammootty Warning\nKerala Floods: 'പുതിയൊരു ദുരന്തത്തിലേക്ക് നീങ്ങരുത്'; മുന്നറിയിപ്പുമായി മമ്മൂട്ടി\nലക്ഷക്കണക്കിന് പേരുടെ ജീവനാണ് നമ്മൾ രക്ഷിച്ചെടുത്തത്. ഇനി രക്ഷിക്കാനുളളത് അവരുടെ ജീവിതമാണ്\nAugust 21, 2018 05:50:36 pm\nകേരളം ഒന്നിച്ചുനിന്ന് പ്രകൃതി ദുരന്തത്തെ അതിജീവിച്ചിരിക്കുകയാണെന്ന് മമ്മൂട്ടി. ഒരേ മനസ്സോടെ ഒരേ ശരീരത്തോടെ ഒരേ ലക്ഷ്യത്തോടെ പ്രവർത്തിച്ചാണ് കേരള ജനത അതിനെ അതിജീവിച്ചതെന്ന് ഫെയ്സ്ബുക്കിൽ പോസ്റ്റ് ചെയ്ത വീഡിയോയിൽ നടൻ വ്യക്തമാക്കി.\nലക്ഷക്കണക്കിന് പേരുടെ ജീവനാണ് നമ്മൾ രക്ഷിച്ചെടുത്തത്. ഇനി രക്ഷിക്കാനുളളത് അവരുടെ ജീവിതമാണ്. പ്രളയം കഴിഞ്ഞു, ഇനി പ്രളയത്തിന് ശേഷമാണ്. അവർക്കെല്ലാം നഷ്ടപ്പെട്ടു പോയിട്ടുണ്ട്. ജീവിതം അവർക്ക് തിരികെ പിടിക്കാൻ ധൈര്യവും ആവേശവും കരുത്തും പിന്തുണയും നൽകണം. അതിന് നമ്മൾ തയ്യാറാവണം. അവരുടെ ജീവൻ രക്ഷിക്കാൻ കാണിച്ച അതേ ആവേശവും ആത്മാർത്ഥതയും ഉന്മേഷവും നമ്മൾ കാണിക്കണം. ഓരോരുത്തരും അത് കാണിക്കുമെന്ന് തനിക്ക് ഉറപ്പുണ്ടെന്നും മമ്മൂട്ടി പറഞ്ഞു.\nദുരിതാശ്വാസക്യാംപുകളിൽനിന്നും വീട്ടിലേക്ക് മടങ്ങുന്നവർക്ക് ചെറിയൊരു മുന്നറിയിപ്പും മമ്മൂട്ടി നൽകി. ”മലിനമായ വെളളമാണ് വീടുകളിൽ ഒഴുകിയെത്തി പോയത്. ഒരുപാട് രോഗാണുക്കൾ അതിലുണ്ടായിരിക്കും. വീട് വൃത്തിയാക്കുമ്പോൾ കൈയ്യുറ പോലുളള എന്തെങ്കിലും ധരിക്കുക. സർക്കാരിൽനിന്നും അധികൃതരിൽനിന്നും ലഭിക്കുന്ന നിർദ്ദേശങ്ങൾ പാലിച്ചശേഷം മാത്രമാണ് വീടുകളിൽ പ്രവേശിക്കാൻ. ഇനി പുതിയൊരു ദുരന്തത്തിലേക്ക് നീങ്ങരുത്. പകർച്ചവ്യാധിയും ദുരന്തങ്ങളാണ്. ഓർമ്മ ഇരിക്കട്ടെ”, മമ്മൂട്ടി പറഞ്ഞു.\nRead More: പ്രളയ ദുരിതം അനുഭവിക്കുന്നവർക്ക് ആശ്വാസമേകാൻ മമ്മൂട്ടിയെത്തി\nമഴക്കെടുതിയിൽ ദുരിതം അനുഭവിക്കുന്നവരെ ആദ്യമായി നേരിൽ കാണാനെത്തിയതും അവർക്ക് സാന്ത്വനമേകിയതും മമ്മൂട്ടി ആയിരുന്നു. വടക്കൻ പറവൂർ പുത്തൻവേലിക്കരയിലെ ദുരിതാശ്വാസ ക്യാംപിൽ കഴിയുന്നവരെ കാണാനാണ് രാത്രി 11 മണിയോടെ മമ്മൂട്ടി എത്തിയത്. ക്യാംപിൽ കഴിയുന്നവർക്ക് എല്ലാവിധ സഹായ വാഗ്‌ദാനങ്ങളും ആശ്വാസവാക്കുകളും നൽകിയാണ് താരം മടങ്ങിയത്.\nRead More: മഴക്കെടുതി: മമ്മൂട്ടിയും ദുല്‍ഖറും ചേര്‍ന്ന് 25 ലക്ഷം രൂപ സംഭാവന നല്‍കി\nപ്രളയത്തിൽ പെട്ട കേരളത്തിന് കൈതാങ്ങായും നടൻ രംഗത്തുവന്നിരുന്നു. മുഖ്യമന്ത്രിയുടെ ദുരിതാശ്വാസ നിധിയിലേക്ക് മമ്മൂട്ടിയും മകന് ദുല്‍ഖര് സല്‍മാനും ചേര്‍ന്ന് 25 ലക്ഷം രൂപ സംഭാവന നല്‍കി. മമ്മൂട്ടി 15 ലക്ഷവും ദുല്‍ഖര് 10 ലക്ഷവുമാണ് നല്‍കിയത്. എറണാകുളം കലക്ടര് മുഹമ്മദ് വൈ.സഫീറുള്ളയ്ക്കാണ് ചെക്ക് കൈമാറിയത്.\nTags: Kerala Floods, Mammootty, Rain


director – CinemaDaddy\nHome»Posts Tagged "director"\nBy Webdesk November 22, 2021 0\nസംവിധാനത്തിൽ മാത്രമല്ല തിരക്കഥ രചനയിലും തന്റേതായ മുദ്ര പതിപ്പിച്ച പ്രതിഭയാണ് രഞ്ജിത്ത്. തന്റെ സിനിമാ ജീവിതത്തിൽ സംഭവിച്ച പാളിച്ചകളെക്കുറിച്ചും സിനിമ മാറിയതിനെക്കുറിച്ചും മനസു തുറക്കുകയാണ് രഞ്ജിത്ത്. നിരവധി…\n‘ഇളയമകൻ ആവശ്യപ്പെട്ടു, കണ്ടു’; ‘കനകം കാമിനി കലഹം’ സിനിമയെ അനുമോദിക്കാതെ വയ്യെന്ന് സംവിധായകൻ രഞ്ജിത്ത്\nBy Webdesk November 16, 2021 0\nകനകം കാമിനി കലഹം ടീമിനെ അനുമോദിച്ച് സംവിധായകൻ രഞ്ജിത്ത്. ഇളയമകൻ ആവശ്യപ്പെട്ടതിനെ തുടർന്നാണ് താൻ ‘കനകം കാമിനി കലഹം’ കണ്ടതെന്നും സിനിമയെ അനുമോദിക്കാതെ വയ്യെന്നും രഞ്ജിത്ത് പറഞ്ഞു.…\n‘സംവിധാനം – അഹാന കൃഷ്ണ’; സത്യമാണ് പ്രേക്ഷകരെ, ആ സിനിമ ‘തോന്നല്’ ആണ്\nBy Webdesk October 13, 2021 0\nതിരുവനന്തപുരം: നടി അഹാന കൃഷ്ണ സംവിധായിക ആകുന്നു. താൻ ആദ്യമായി സംവിധാനം ചെയ്യുന്ന ചിത്രത്തിന്റെ വിശേഷങ്ങൾ സോഷ്യൽ മീഡിയയിലൂടെയാണ് താരം പങ്കുവെച്ചത്. ‘തോന്നല്’ എന്നാണ് അഹാനയുടെ ആദ്യമായി…\n‘ഇന്ത്യൻ ഹോക്കിയുടെ ഗോൾവല കാത്ത അതുല്യപ്രതിഭ’; ശ്രീജേഷിനെ കണ്ടുമുട്ടിയ അഭിമാനനിമിഷം പങ്കുവെച്ച് സംവിധായകൻ ഷാജി കൈലാസ്\nBy Webdesk October 3, 2021 0\nഇന്ത്യൻ ഹോക്കിയുടെ ഗോൾവല കാത്ത അതുല്യപ്രതിഭ പി ആർ ശ്രീജേഷിനെ കണ്ടുമുട്ടിയ അഭിമാനനിമിഷം പങ്കുവെച്ച് സംവിധായകൻ ഷാജി കൈലാസ്. പാലക്കാട് കുതിരാൻ ഭാഗത്ത് വെച്ചായിരുന്നു കണ്ടുമുട്ടൽ. ഭക്ഷണം…\nമലയാളിയായ ഫിലിം മേക്കറുടെ നേതൃത്വത്തിൽ ശാരീരിക ഉപദ്രവം; പരാതിയുമായി നടി നേഹ സക്സേന\nBy Webdesk October 2, 2021 0\nബംഗളൂരു: മലയാളിയായി സംവിധായകന്റെ നേതൃത്വത്തിൽ താൻ ശാരീരിക ഉപദ്രവങ്ങൾക്ക് ഇരയായെന്ന് നടി നേഹ സക്സേന. ഇക്കാര്യം ഉന്നയിച്ച് നടി ബംഗളൂരു പൊലീസിൽ പരാതി നൽകി. ഇതിന് പിന്നാലെയാണ്…\nപുതിയ ചിത്രവുമായി ‘ഓപ്പറേഷൻ ജാവ’ സംവിധായകൻ തരുൺ മൂർത്തി; നിർമാണം സന്ദീപ് സേനൻ\nBy Webdesk September 14, 2021 0\nആദ്യഘട്ട കോവിഡ് കാലഘട്ടത്തിനു ശേഷം തിയറ്ററുകൾ തുറന്നപ്പോൾ റീലീസ് ചെയ്യപ്പെട്ട ചിത്രങ്ങളിൽ ഒന്നായിരുന്നു ഓപ്പറേഷൻ ജാവ. നവാഗതനായ തരുൺ മൂർത്തി സംവിധാനം ചെയ്ത ആദ്യചിത്രം തിയറ്ററുകളിലും പിന്നീട്…\nകമ്മാരസംഭവം : വൃദ്ധനായ കമ്മാരന് പിന്നിൽ ലാൽജോസിന്റേയും ദിലീപിന്റെയും അച്ഛന്മാർ\nBy webadmin March 21, 2018 0\nആരെയും അമ്പരപ്പിക്കുന്ന രൂപമാറ്റവുമായി പ്രേക്ഷകമനസുകൾ നിറഞ്ഞ മനസോടെ ഏറ്റെടുത്തതും ഏറെ ചർച്ചചെയ്തതുമായ ചിത്രമായിരുന്നു കമ്മാരസംഭവത്തിലെ 94 വയസുള്ള നരച്ച മുടിയും കട്ടിക്കണ്ണടയുമുള്ള ഗൗരവക്കാരനായ വൃദ്ധൻ. സോഷ്യൽ മീഡിയയിൽ…\nഎങ്ങനെയാണ് എഴുതി തുടങ്ങുക? അത് നമ്മുടെ ജീവിക്കുന്ന ഇതിഹാസമായ മമ്മുക്കയെ കുറിച്ച് ആണെങ്കിലോ?\nBy webadmin March 17, 2018 0\nതന്റെ വ്യത്യസ്തമായ ജീവിതശൈലിയുടെയും പെരുമാറ്റത്തിലൂടെയും ഒരുപാട് മനസുകളെ നേടിയെടുക്കുവാൻ കഴിഞ്ഞിട്ടുള്ള ആളാണ് നമ്മുടെ പ്രിയപ്പെട്ട മമ്മുക്ക. ഒരുപാട് വ്യക്തികളുടെ ജീവിതത്തിൽ നിന്നും വാക്കുകളിൽ നിന്നും അദ്ദേഹം കലാ,സാംസ്‌കാരിക,വിദ്യാഭ്യാസ,സാമ്പത്തികരംഗം…


Janmabhumi| ശിവലിംഗത്തെ അവഹേളിച്ച് പോസ്റ്റ്; പരാതിയില് നടപടിയില്ല; കോണ്‍ഗ്രസ് നേരാവ് അജുലത്തീഫിനെ സംരക്ഷിച്ച് പോലീസ്; പ്രതിഷേധിച്ച് ഹിന്ദു ഐക്യവേദി\nശിവലിംഗത്തെ അവഹേളിച്ച് പോസ്റ്റ്; പരാതിയില് നടപടിയില്ല; കോണ്‍ഗ്രസ് നേരാവ് അജുലത്തീഫിനെ സംരക്ഷിച്ച് പോലീസ്; പ്രതിഷേധിച്ച് ഹിന്ദു ഐക്യവേദി\nMay 25, 2022, 09:38 p.m.\nകാര്‍ത്തികപള്ളി സ്വദേശിയായ ഇയാള് പ്രാദേശിക കോണ്‍ഗ്രസ് നേതാവാണ്. മതസ്പര്‍ദ്ദയുടെ പേരില് സാധാരണക്കാരെ വരെ പ്രതിയാക്കുന്ന പോലീസ് വിഷയത്തില് യാതൊരു നടപടിയും സ്വീകരിച്ചിട്ടില്ല. പുരാണങ്ങളെ ദുര്‍വ്യാഖ്യാനം ചെയ്ത് സനാതന ധര്‍മ്മത്തെ തന്നെ മോശമായി ചിത്രീകരിച്ചാണ് ഇയാള് സമൂഹമാധ്യമങ്ങള് വഴി വിഷയം പ്രചരിപ്പിക്കുന്നത്. പുറത്ത് പറയാന് പറ്റാത്ത ഭാഷകള് ഉപയോഗിച്ചാണ് ഹിന്ദുമതത്തെ ഇയാള് വെല്ലുവിളിച്ചിരിക്കുന്നത്.\nഹരിപ്പാട് : ശിവലിംഗത്തെയും ശിവനെയും അവഹേളിച്ചു സമൂഹ മാധ്യമങ്ങളില് പോസ്റ്റിട്ട വ്യക്തിയെ പോലീസ് സംരക്ഷിക്കുന്നാതായി ആക്ഷേപം. വിഷയത്തില് പ്രതി അജുലത്തീഫിനെതിരെ രേഖാമൂലം പരാതി ലഭിച്ചിട്ട് മണിക്കൂറുകള് കഴിഞ്ഞിട്ടും നടപടിയെടുക്കാന് ബന്ധപ്പെട്ടവര് തയ്യാറാകുന്നില്ല.\nകാര്‍ത്തികപള്ളി സ്വദേശിയായ ഇയാള് പ്രാദേശിക കോണ്‍ഗ്രസ് നേതാവാണ്. മതസ്പര്‍ദ്ദയുടെ പേരില് സാധാരണക്കാരെ വരെ പ്രതിയാക്കുന്ന പോലീസ് വിഷയത്തില് യാതൊരു നടപടിയും സ്വീകരിച്ചിട്ടില്ല. പുരാണങ്ങളെ ദുര്‍വ്യാഖ്യാനം ചെയ്ത് സനാതന ധര്‍മ്മത്തെ തന്നെ മോശമായി ചിത്രീകരിച്ചാണ് ഇയാള് സമൂഹമാധ്യമങ്ങള് വഴി വിഷയം പ്രചരിപ്പിക്കുന്നത്. പുറത്ത് പറയാന് പറ്റാത്ത ഭാഷകള് ഉപയോഗിച്ചാണ് ഹിന്ദുമതത്തെ ഇയാള് വെല്ലുവിളിച്ചിരിക്കുന്നത്. ഏഴു കോടി ജനങ്ങളുള്ള രാഷ്ട്രം റാഫേല് വിമാനം ഉണ്ടാക്കി വില്‍ക്കുന്നു. 138 കോടി ജനങ്ങളുള്ള നമ്മുടെ രാഷ്ട്രം ഭരിക്കുന്നവര് കുളങ്ങളില് ശിവലിംഗം തേടിയലയുന്നു. ശിവലിംഗം ഇത്രമേല് കൊട്ടിഘോഷിക്കപ്പെടുമ്പോള് അതിന്റെ കഥകൂടി സമൂഹം അറിയേണ്ടതുണ്ട്.\nഎന്നിങ്ങനെ തുടങ്ങുന്ന പോസ്റ്റിന്റെ തുടര്‍ഭാഗം പുറത്ത് പറയാന് കൊള്ളാത്തത്ര അസഭ്യമായാണ് ശിവലിംഗത്തെ അവതരിപ്പിച്ചിട്ടുള്ളത്. മതവികാരം വ്രണപ്പെടുത്തുന്നതും സാമുദായിക സ്പര്‍ദ്ധ വളര്‍ത്തുന്നതുമായ പോസ്റ്റ് സമൂഹമാദ്ധ്യമങ്ങളില് മറ്റ് മതഭീകരരും ഷെയര് ചെയ്തിട്ടുണ്ട്.\nഹരിപ്പാട്: ശിവലിംഗത്തെയും ശിവനെയും അവഹേളിച്ച വ്യക്തിക്കെതിരെ പോലീസ് നടപടിസ്വീകരിക്കണമെന്ന് ഹിന്ദു ഐക്യവേദി ആവശ്യപ്പെട്ടു. വിഷയത്തില് കാര്‍ത്തികപ്പള്ളി താലൂക്ക് സമിതി, ഹരിപ്പാട് പോലീസ് സ്റ്റേഷനില് പരാതി നല്‍കി. ജാമ്യമില്ലാ വകുപ്പ് ചുമത്തി നടപടിവേണമെന്ന് ആവശ്യപ്പെട്ടു. ഹിന്ദു ഐക്യവേദി കാര്‍ത്തികപ്പള്ളി താലൂക്ക് ജനറല് സെക്രട്ടറി എന്.ജയപ്രകാശ്, സനോജ് പള്ളിപ്പാട്, വിജയകുമാര്, ഗോപകുമാര് വീയപുരം തുടങ്ങിയവര് പ്രതിഷേധിച്ചു.


news | ചൊവ്വയിലെ സൂര്യാസ്തമനത്തിന്റെ ചിത്രങ്ങൾ ഉൾപ്പടെ ആയിരക്കണക്കിന് ചിത്രങ്ങൾ ഭൂമിയിലേയ്ക്കയച്ച് പേർസീവിയറൻസ് റോവർ; ആക്രമണത്തിൽ തകർന്ന സിറിയയിലെ തീവ്രവാദി ക്യാമ്പുകളുടെ ചിത്രങ്ങളും പുറത്ത്; സങ്കേതിക മികവും സായുധ ശക്തിയും തെളിയിച്ച് അമേരിക്ക - MarunadanMalayalee.com\nFebruary 28, 202109:06 AM IST Permalink\nകൊറോണയുടെ ഭീകരതാണ്ഡവത്തിനും തങ്ങളെ തളർത്താനാവില്ലെന്ന് അമേരിക്ക ഒരിക്കൽ കൂടി തെളിയിക്കുകയാണ്. പ്രതിസന്ധി എത്ര രൂക്ഷമായാലും പോരാട്ടവീര്യം തകരാത്ത അമേരിക്ക ലോകത്തിനു മുന്നിൽ തങ്ങളുടെ സാങ്കേതിക മികവും സായുധ ശക്തിയും ഒരുപോലെ തെളിയിച്ച ഒരാഴ്‌ച്ചയായിരുന്നു കടന്നുപോയത്.\nഒപ്പം ജോ ബൈഡൻ എന്ന പുതിയ പ്രസിഡണ്ടിന്റെ നിശ്ചയദാർഢ്യവും പ്രകടമായി. ചൊവ്വാദൗത്യം വിജയകരമാക്കി സാങ്കേതിക മികവ് തെളിയിച്ച അമേരിക്ക അതോടൊപ്പം, സിറിയൻ അതിർത്തികൾക്കുള്ളിലേക്ക് പറന്നിറങ്ങി തെവ്രവാദ ക്യാമ്പുകൾ തകർത്ത് തങ്ങളുടെ സൈനിക ശക്തിയും തെളിയിച്ചു.\nചൊവ്വയുടെ രഹസ്യങ്ങളിലേക്ക് കാമറക്കണ്ണുകൾ നീട്ടി പെർസിവറൻസ്\nകഴിഞ്ഞ ഒരാഴ്‌ച്ചയായി ചൊവ്വയുടെ പ്രതലത്തിൽ തന്നെ തങ്ങുന്ന പെർസിവറൻസ് റോവർ ഈ ചെറിയ സമയത്തിനിടയിൽ തന്നെ ആയിരക്കണക്കിന് ഫോട്ടോകളാണ് ഭൂമിയിലേക്ക് അയച്ചത്. അതിൽ ഒരു മനോഹരമായ സെൽഫിയും ഉണ്ടായിരുന്നു. 2.2 ബില്ല്യൺ ഡോളർ ചെലവിൽ നിർമ്മിച്ച റോവറിൽ ആകെ 23 കാമറകളാണ് ഉള്ളത്. അതിൽ ഒമ്പതെണ്ണം എഞ്ചിനീയറിങ് വർക്കുകൾക്കായും ഏഴെണ്ണം ശാസ്ത്ര പഠനങ്ങൾക്കും ഏഴെണ്ണം റോവറിനെ ചൊവ്വയുടെ പ്രതലത്തിൽ ഇറങ്ങാൻ സഹായിക്കുവാനുമുള്ളതാണ്.\nഇതിൽ, യാത്രയെ സഹായിക്കാൻ ഉദ്ദേശിച്ചുള്ള ഒരു കാമറയിൽ പകർത്തിയ പൊടി പൊതിഞ്ഞ ചൊവ്വയുടെ ഉപരിതലത്തിന്റെ ബ്ലാക്ക് ആൻഡ് വൈറ്റ് ചിത്രമായിരുന്നു ആദ്യം അയച്ചത്. വ്യത്യസ്ത വലിപ്പത്തിലുള്ള നിരവധി പാറകൾ ഈ ചിത്രത്തിൽ കാണാം. അതുകൂടാതെ 360 ഡിഗ്രിയിലുള്ള ചൊവ്വയുടെ ഭൂപ്രകൃതിയുടെ ഒരു പനോരമാ ചിത്രവും റോവർ അയച്ചിരുന്നു. റോവറിലുള്ള കാമറകൾ വൈവിധ്യമാർന്ന ഉദ്ദേശങ്ങൾ പൂർത്തിയാക്കുവാൻ കെല്പുള്ളവയാണ്. ചൊവ്വയുടെ പ്രകൃതി, അന്തരീക്ഷം മുതലായവ വിശദമായ പഠനത്തിനു വിധേയമാക്കുവാൻ ഈ കാമറകൾ ശാസ്ത്രജ്ഞരെ സഹായിക്കും.\nഎഞ്ചിനീയറിങ് ഉപയോഗത്തിനായി രൂപകല്പന ചെയ്യപ്പെട്ട കാമറകളാണ് ഭൂരിഭാഗം കാമറകളും എന്നതിനാൽ വളരെ ചെറിയവിശദാംശങ്ങൾ പോലും ഉൾക്കൊള്ളുന്ന ചിത്രങ്ങളായിരിക്കും ഇത് പകർത്തുക. ഏറ്റവും പുതിയ ചിത്രങ്ങളിൽ ഏറ്റവും ആകർഷകമായത് ചൊവ്വയുടെ ചക്രവാളങ്ങളിൽ വിടപറയാൻ നിൽക്കുന്ന സൂര്യന്റെ ചിത്രമാണ്. ജീവന്റെ തുടിപ്പുകൾ കാണാനാകാതെ വിടപറയുന്നസൂര്യന്റെ ചിത്രം വൈറലായിക്കഴിഞ്ഞു.\nശത്രു നിഗ്രഹത്തിനുറച്ച് ജോ ബൈഡൻ\nഅമേരിക്കൻ പ്രസിഡണ്ട് തെരഞ്ഞെടുപ്പിൽ പൊതുവേ ഉയർന്നുവന്ന ഒരു വികാരമായിരുന്നു ജോ ബൈഡൻ വളരെ ദുർബലനായ പ്രസിഡണ്ടായിരിക്കുമെന്നത്. ബൈഡന്റെ പ്രായാധിക്യവും, ശാന്തമായ പ്രകൃതവും, താരതമ്യേന ഇടതുപക്ഷത്തോട് പുലർത്തുന്ന ചായ്വും എല്ലാം അമേരിക്കയുടെ ലോക പൊലീസ് എന്ന പ്രതിച്ഛായയ്ക്ക് അനുയോജ്യമല്ലെന്നായിരുന്നു പൊതുവെയുള്ള വിലയിരുത്തൽ. എന്നാൽ, എല്ലാ കണക്കുകൂട്ടലുകളും മുൻവിധികളും തെറ്റിച്ചുകൊണ്ട്, അമേരിക്കയെ ചൊറിയാൻ വന്ന ഭീകരരെ കൊന്നുതള്ളി താൻ കരുത്തനായ ഭരണാധികാരിയാണെന്ന് അദ്ദേഹം തെളിയിച്ചു.\nസിറിയൻ അതിർത്തികൾക്കുള്ളിലേക്ക് കടന്ന് തീവ്രവാദിക്യാമ്പുകൾ ആക്രമിച്ച് 22 ഭീകരരെയാണ് അമേരിക്കൻ സൈനികർ കൊലപ്പെടുത്തിയത്. ഇതിന്റെയും വിശദമായ ഉപഗ്രഹ ചിത്രങ്ങൾ ഇന്നലെ പുറത്തുവിട്ടു. ആക്രമണത്തിനു മുൻപേയുള്ള ചിത്രങ്ങളിൽ, ഇറാഖ് അതിർത്തിയിൽ നിന്നും ഏകദേശം 370 യാർഡ് അകലെയുള്ള ഈ ക്യാമ്പിൽ തലയുയർത്തി നില്ക്കുന്ന കെട്ടിടങ്ങൾ കാണാം. എന്നാൽ, വ്യാഴാഴ്‌ച്ചത്തെ ആക്രമണം കഴിഞ്ഞുള്ള ചിത്രത്തിൽ ചില കെട്ടിടങ്ങളുടെ അവശിഷ്ടങ്ങൾക്കൊപ്പം അറുത്ത പൊടിയും കെട്ടിടാവശിഷ്ടങ്ങളും മാത്രമാണ് ദൃശ്യമാകുന്നത്.\nഅതിർത്തിക്കപ്പുറം നിന്ന് ആയുധങ്ങൾ കടത്തുവാനാണ് തീവ്രവാദികൾ ഈ സ്ഥലം പ്രധാനമായും ഉപയോഗിച്ചിരുന്നത്. ബൈഡൻ അധികാരത്തിലേറിയതിനു ശേഷമുള്ള ആദ്യ സൈനിക നടപടി പക്ഷെ പരിമിതമായ തോതിലായിരുന്നു. മാത്രമല്ല, സിറിയയുടെ അതിർത്തി ലംഘിച്ചപ്പോഴും തൊട്ടടുത്ത ഇറാഖി അതിർത്തിക്കുള്ളിലെ തീവ്രവാദി ക്യാമ്പുകളെ ആക്രമിച്ചില്ല എന്നതും ശ്രദ്ധിക്കേണ്ട കാര്യമാണ്.


Hema Malini | കർഷകരെ ആരോ പിരികയറ്റിവിട്ടത്, എന്തിനാണ് സമരമെന്നു പോലും അവർക്കറിയില്ല; കർഷക സമരത്തിനെതിരെ ഹേമ മാലിനി - MarunadanMalayalee.com\nകർഷകരെ ആരോ പിരികയറ്റിവിട്ടത്, എന്തിനാണ് സമരമെന്നു പോലും അവർക്കറിയില്ല; കർഷക സമരത്തിനെതിരെ ഹേമ മാലിനി\nJanuary 13, 202112:34 PM IST Permalink\nമഥുര: എന്തിനാണെന്ന് അറിയാത്ത പ്രക്ഷോഭമാണ് ഡൽഹി അതിർത്തിയിൽ പ്രക്ഷോഭം നടത്തുന്ന കർഷകർ നടത്തുന്നതെന്ന് നടിയും ബിജെപി എംപിയുമായ ഹേമ മാലിനി. കർഷകരെ ആരോ സമരത്തിനായി പിരികയറ്റി വിട്ടതാണെന്നും ഹേമ മാലിനി ആരോപിച്ചു.\nകർഷക നിയമങ്ങൾ സുപ്രീം കോടതി സ്റ്റേ ചെയ്തത് നന്നായെന്ന് ഹേമ മാലിനി അഭിപ്രായപ്പെട്ടു. സ്ഥിതി ഒന്നു ശാന്തമാവാൻ അത് ഉപകരിക്കും. പലവട്ടം ചർച്ച നടത്തിയിട്ടും സമവായത്തിൽ എത്താൻ കർഷകർ സന്നദ്ധത പ്രകടിപ്പിച്ചില്ല. എന്തിനെന്ന് അറിയാത്ത സമരമാണ് അവരുടേത്. എന്താണ് വേണ്ടതെന്ന് അവർക്ക് അറിയില്ല. നിയമങ്ങളുടെ പ്രശ്നം എന്താണെന്ന് അവർ പറയുന്നില്ല. ആരോ പിരികയറ്റിയത് അനുസരിച്ചാണ് അവർ ഇതെല്ലാം ചെയ്യുന്നത് എന്നാണ് ഇതിനർഥം- ഹേമ മാലിനി പറഞ്ഞു.\nകർഷക സമരം മൂലം പഞ്ചാബിൽ ഒട്ടേറെ നാശങ്ങളുണ്ടായി. മൊബൈൽ ടവറുകൾ തകർത്തത് ശരിയായ നടപടിയല്ല. സർക്കാർ പലവട്ടം ചർച്ചയ്ക്കു തയാറായിട്ടും കർഷർക്ക് ഒരു അ്ജൻഡ പോലും ഇല്ലെന്ന് ബിജെപി എംപി കുറ്റപ്പെടുത്തി.\nകൃഷ്ണന്റെ അനുഗ്രഹത്താൽ താൻ ആരോഗ്യവതിയായി ഇരിക്കുന്നു; ഹേമാ മാലിനി\nഅന്ന് ഞാൻ അഡ്ജസ്റ്റമെന്റിനെക്കുറിച്ച് പറഞ്ഞപ്പോൾ ഡബ്ല്യുസിസിക്കാർ പോലും പിന്തുണച്ചില്ല\nഅച്ഛനാണ് അച്ഛാ ശരിക്കും ഹീറോ; കുറിപ്പുമായി ഷമ്മി തിലകൻ


ചില ബാക്ടീരിയ രോഗബാധകൾ മൂലമുണ്ടാകുന്ന വിവിധ രോഗങ്ങൾ സ്റ്റാഫൈലോകോക്കൽ അണുബാധ എന്നറിയപ്പെടുന്നു. രോഗപ്രതിരോധം ഉണ്ടാകുന്ന അവയവത്തെ ആശ്രയിച്ചാണ് രോഗപ്രതിരോധസംവിധാനത്തിൻറെ ലക്ഷണങ്ങൾ വ്യത്യാസപ്പെടുന്നത്. കൂടാതെ സൂക്ഷ്മജീവികളുടെ ആക്രമണോത്സുകവും രോഗപ്രതിരോധ ശേഷി കുറയ്ക്കുന്നതിനുള്ള അളവ് കുറയും. ഇൻകുബേഷൻ കാലഘട്ടം3ദിവസം വരെ, കാരണം ഒരു ഗണത്തിലെ, രോഗനിർണയം ബുദ്ധിമുട്ടുള്ളതല്ല.\nസ്റ്റാഫൈലോകോക്കൽ അണുബാധ പ്രത്യക്ഷമാകുന്നത് എങ്ങനെയാണ്?\nബാക്ടീരിയയുടെ പുനർനിർമ്മാണ പ്രക്രിയ പ്രധാന ലക്ഷണം ലഹരിയാണ്. മനുഷ്യർക്ക് വിഷാംശമുണ്ടാക്കുന്ന ഒറ്റപ്പെടൽ ഉത്പന്നങ്ങളുടെ ജീവിതത്തിലും കോളനിവൽക്കരണത്തിലും ഉള്ള മഗ്നോഗാനിസംസ്, വിഷബാധയുടെ ലക്ഷണങ്ങൾ ഉണ്ട്:\nരോഗം അല്ലെങ്കിൽ ടിഷ്യു ലെ പഴുപ്പ് രൂപീകരണം.\nഇടയ്ക്കിടെ പലപ്പോഴും, ഓക്കാനം, മയക്കം, വിയർക്കൽ, പനി എന്നിവയുണ്ടാകും.\nപ്രത്യേക രോഗങ്ങളുടെ ക്ലിനിക്കൽ ചിത്രം ചുവടെ കൂടുതൽ വിശദമായി പരിഗണിക്കും.\nകുടൽ ലെ സ്റ്റാഫൈലോകോക് അണുബാധയുടെ ലക്ഷണങ്ങൾ\nരോഗബാധിത ഭക്ഷണം കഴിച്ചതിനു ശേഷം ഏതാനും മണിക്കൂറുകൾക്കുള്ളിൽ ആദ്യം പ്രത്യക്ഷപ്പെടാൻ തുടങ്ങും:\nഅടിവയറ്റിലെ കടുത്ത വേദന.\nഗ്യാസ്ട്രോഎൻററൈറ്റിസ്, ടോക്സിക് വിഷബാധ, എന്റർലോക്കൈറ്റിസ് തുടങ്ങിയ രോഗനിർണ്ണയത്തിനുള്ള ഒരു അടിത്തറയാണ് ലിസ്റ്റഡ് സിംപോമത്തോളജി.\nതൊണ്ടയിലെ സ്റ്റാഫൈലോകോക് അണുബാധയുടെ ലക്ഷണങ്ങൾ\nശ്വാസകോശ നാളത്തെ പരാജയപ്പെടുത്തുന്നത് ഇനിപ്പറയുന്ന പ്രകടനങ്ങൾക്കൊപ്പം ഉണ്ടായിരിക്കും:\nതൊലിയുരിഞ്ഞ് തൊലിയുരുകുന്ന തൊണ്ട പുറംതൊലി;\nവെളുത്ത അല്ലെങ്കിൽ മഞ്ഞ നിറത്തിലുള്ള പച്ചനിറ പൂശുന്നു;\nതൊണ്ടയിലെ കഫം ചർമ്മത്തിൽ ഉണ്ടാകുന്ന വൈറസ്;\nഒരു അസുഖകരമായ, വേദനയുള്ള ചുമ;\nസ്റ്റാഫൈലോകോക്കസ് ബാക്ടീരിയകൾ വളരെ വേഗത്തിലാണ് വളരുന്നത്, ബ്രോങ്കി, ശ്വാസകോശങ്ങളിൽ പ്രവേശിക്കുകയും വീക്കം ഉണ്ടാക്കുകയും ചെയ്യുന്നു. ഇത് ന്യുമോണിയ, പിളർന്ന് വിഷവസ്തുക്കൾ, ക്ഷയം എന്നിവയാണ്.\nമൂക്കിലെ സ്റ്റാഫൈലോകോക്ക് അണുബാധയുടെ ലക്ഷണങ്ങൾ\nരക്തപ്രവാഹം വഴി സൂക്ഷ്മാണുക്കൾ വ്യാപിക്കുന്നത് അപ്പർ ശ്വാസകോശ ലഘുലേഖയുടെ ഒരേസമയം അണുബാധയിലേയ്ക്ക് നയിക്കുന്നു. ലക്ഷണങ്ങൾ:\nകട്ടിയുള്ളതും മനം കെടുത്തുന്നതുമായ സിഗ്നലുകൾ;\nകണ്ണുനീർ, കണ്ണിന്നു കൊയ്ത്തുകാലത്തു ആസകലം കവിഴുക;\nമൂക്കിലെ ശ്വസനം ബുദ്ധിമുട്ട്.\nമാക്സില്ലറി സൈനസുകളുടെ ബാക്ടീരിയ വീക്കം തലച്ചോറുമായി ബന്ധപ്പെട്ട സങ്കീർണതകളാണെന്ന കാര്യം ഓർക്കുക. അതിനാൽ, ഒരു റിനിറ്റിസ്, ജെന്റൈൻറിട്രിസ് അല്ലെങ്കിൽ സിനെസിറ്റിസ് വേഗത്തിൽ ജീവനു ഭീഷണിയായ ഒരു നിശിതബദ്ധത്തിലാണ് കടന്നുപോകുന്നു.\nചർമ്മത്തിൽ സ്റ്റാഫൈലോകോക്റൽ അണുബാധയുടെ ലക്ഷണങ്ങൾ\nഈ രോഗ ശാസ്ത്രം മുകളിലെ പാളി മാത്രമല്ല, ഉപാപചയവും അതുപോലെ ചർമ്മസംരക്ഷണ കലകളെയും ബാധിക്കുന്നു. ക്ലിനിക് ചിത്രം:\nആഴത്തിലുള്ള ചർമ്മവിരുദ്ധ വീക്കം;\nപുറംതള്ളുന്ന പൂക്കൾ, വെളുത്തീയ ഞരമ്പുകൾ എന്നിവയുടെ രൂപീകരണം;\nപ്രാദേശിക താപനിലയിൽ വർദ്ധനവ്;\nകൂടാതെ, സ്റ്റാഫൈലോകോക്കൽ അണുബാധകൾ തലച്ചോറിൽ പ്രത്യക്ഷപ്പെടുന്നു, ഇത് താരൻ, എണ്ണമയമുള്ളതും ഉണങ്ങിയ സെബറിഹ്യവും, കഠിനമായ ചൊറിച്ചിലും പ്രത്യക്ഷമാകുന്നു. പിന്നീട്, മുടി കൊഴിച്ചിൽ അവരുടെ മുടിയിഴകൾക്ക് കാരണമാകുന്നു.\nമുതിർന്നവരിൽ ജനിതക വ്യവസ്ഥയുടെ സ്റ്റാഫൈലോകോക് അണുബാധയുടെ ലക്ഷണങ്ങൾ\nവീക്കം പ്രധാന ലക്ഷണങ്ങൾ:\nതുടർന്നുള്ള അസുഖകരമായ സംവേദനത്തോടുകൂടിയ മൂത്രം മൂലം;\nമൂത്രം നിറം മാറുന്നു, ഗന്ധം വർദ്ധിക്കുന്നു;\nമഞ്ഞ നിറം ഉള്ള ജനനേന്ദ്രിയങ്ങളിൽ നിന്ന് പുറംതള്ളുന്നു;\nസ്ത്രീകളിൽ ആർത്തവ ചക്രം തകരാറുകൾ.\nഹാലോവീനിനു വേണ്ട ഇരട്ടകൾ\nക്യാപ്സ്യൂൾ മെഷീൻ - എങ്ങനെ തിരഞ്ഞെടുക്കാം?\nഫോമിരനിൽ നിന്നുള്ള ഹെയർപിനുകൾ\nമുയൽ ലോപ്-അയേഡ് റാം - വീട്ടിലിരിക്കുന്നതിനുള്ള അടിസ്ഥാന നിയമങ്ങൾ\nചെവി തുളച്ചിറങ്ങാനുള്ള മികച്ച ഓപ്ഷനുകൾ\nകുട്ടികളിലെ കണ്ണാടി പല്ല്


തിങ്കളാഴ്ച ജില്ലയില് 86 പേര്‍ക്ക് കൂടി കോവിഡ്; 82 പേര്‍ക്ക് രോഗമുക്തി – Utharadesam\nNovember 30, 2020 Published Time: 6:24 PM\nകാസര്‍കോട്: ജില്ലയില് ഇന്ന് 86 പേര്‍ക്ക് കൂടി കോവിഡ് സ്ഥിരീകരിച്ചു. സമ്പര്‍ക്കത്തിലൂടെ 76 പേര്‍ക്കുംവിദേശത്ത് നിന്നെത്തിയ 10 പേര്‍ക്കുമാണ് കോവിഡ് സ്ഥിരീകരിച്ചത്. 82 പേര്‍ക്കാണ് കോവിഡ് നെഗറ്റീവായതെന്ന് ജില്ലാ മെഡിക്കല് ഓഫീസര് (ഹെല്‍ത്ത്) ഡോ. എ.വി. രാംദാസ് പറഞ്ഞു.\nവീടുകളില് 7497 പേരും സ്ഥാപനങ്ങളില് 498 പേരുമുള്‍പ്പെടെ ജില്ലയില് ആകെ നിരീക്ഷണത്തിലുള്ളത് 7995പേരാണ്. പുതിയതായി 369 പേരെ കൂടി നിരീക്ഷണത്തിലാക്കി. സെന്റിനല് സര്‍വ്വേ അടക്കം പുതിയതായി 165 സാമ്പിളുകള് കൂടി പരിശോധനയ്ക്ക് അയച്ചു. 41 പേരുടെ പരിശോധനാ ഫലം ലഭിക്കാനുണ്ട്. 661 പേര് നിരീക്ഷണ കാലയളവ് പൂര്‍ത്തിയാക്കി. 124 പേരെ ആസ്പത്രികളിലും കോവിഡ് കെയര് സെന്ററുകളിലുമായി പ്രവേശിപ്പിച്ചു. ആസ്പത്രികളില് നിന്നും കോവിഡ് കെയര് സെന്ററുകളില് നിന്നും 114 പേരെ ഡിസ്ചാര്‍ജ് ചെയ്തു.\n21900 പേര്‍ക്കാണ് ജില്ലയില് ഇതുവരെ കോവിഡ് സ്ഥിരീകരിച്ചത്. ഇതില് 1053 പേര് വിദേശത്ത് നിന്നെത്തിയവരും 824 പേര് ഇതരസംസ്ഥാനത്ത് നിന്നെത്തിയവരും 20023 പേര്‍ക്ക് സമ്പര്‍ക്കത്തിലൂടെയുമാണ് രോഗം സ്ഥിരീകരിച്ചത്. 20580 പേര്‍ക്ക് ഇതുവരെ കോവിഡ് നെഗറ്റീവായി. നിലവില് 1087 പേരാണ് കോവിഡ് ചികിത്സയിലുള്ളത്.\nകോവിഡ് ബാധിച്ച് മരണപ്പെട്ടവരുടെ എണ്ണം 233 ആയി.മധൂര് പഞ്ചായത്തിലെ സുദര്‍ശനന്റെ (50) മരണമാണ് പുതിയതായി കോവിഡ് മരണമെന്ന് ആരോഗ്യവകുപ്പ് സ്ഥിരീകരിച്ചത്.\nതിങ്കളാഴ്ച കോവിഡ് സ്ഥിരീകരിച്ചവരുടെ വിവരങ്ങള്:\nതിങ്കളാഴ്ച കോവിഡ് ഭേദമായവരുടെ വിവരങ്ങള്:


പശുക്കളെ നാട് കടത്തുന്ന ഗോവധനിരോധനം; പിടിച്ചതിലും വലുത് അളയിൽ\nMon Jun 25 2018 05:53:05 GMT+0530 (IST)\nNarada Desk| Updated On: 2017-04-10 06:42:11.0 | Location : ന്യു ഡൽഹി\nഗോസംരക്ഷകര് ഇപ്പോഴത്തെ രീതിയില് ഭീകരത സൃഷ്ടിക്കുകയാണെങ്കില് ആരും പശുക്കളെ വളര്‍ത്താന് തയ്യാറാകാത്ത അവസ്ഥ ഉണ്ടാകാനിടയുണ്ട്. 2013-14 കാലയളവില് പശുക്കളേക്കാള് കൂടുതല് പാലുല്‍പാദനം എരുമകള്‍ക്കായിരുന്നു.\nഗോവധം നിരോധിക്കുന്നത് കൊണ്ടുള്ള സാമ്പത്തിക ആഘാതങ്ങള് വലുതാണ്. ഉത്തര് പ്രദേശില് അറവുശാലകള് അടച്ചു പൂട്ടിയപ്പോള് വന് തോതിലുള്ള വരുമാനനഷ്ടവും തൊഴില് നഷ്ടവും ഉണ്ടായി. ഗോവധനിരോധനം ഇന്ത്യയിലെ പശുക്കളെ എങ്ങിനെയായിരിക്കും ബാധിക്കുക എന്നതും ചിന്താവിഷയമാണ്. എല്ലാ അഞ്ചു വര്‍ഷം കൂടുമ്പോഴും എടുക്കാറുള്ള കന്നുകാലികളുടെ സെന്‍സസ് സൂചിപ്പിക്കുന്നത് ഗോവധനിരോധനം പശുക്കളുടെ എണ്ണം കുറയ്ക്കുമെന്നാണ്.\n1997 മുതല് 2012 വരെയുള്ള കണക്കുകള് അനുസരിച്ച് പശുക്കളുടെ എണ്ണം 103 ദശലക്ഷത്തില് നിന്നും 117 ദശലക്ഷമായി കൂടിയിട്ടുണ്ടായിരുന്നു. അതേ സമയം കാളകളുടെ എണ്ണത്തില് കുറവും രേഖപ്പെടുത്തി. കാളകള്‍ക്ക് പകരം ട്രാക്ടര് ഉപയോഗിക്കാന് തുടങ്ങിയതിനു ശേഷമാണത്. അറക്കുന്നില്ലെങ്കില് പശുക്കളുടെ അത്രയും എണ്ണം കാളകളും കാണണമായിരുന്നു.\nപാല് ഉല്‍പാദിപ്പിക്കുന്ന പശുക്കളുടെ എണ്ണം 33 ദശലക്ഷത്തില് നിന്നും 42 ദശലക്ഷം ആയി ഉയര്‍ന്നു. സങ്കരയിനം പശുക്കളുടെ എണ്ണം 15 മുതല് 25 ശതമാനം വരെ ഉയര്‍ന്നു. അപ്പോള് പാല് ഉല്‍പാദിപ്പിക്കുന്ന പശുക്കളേക്കാള് ഉയര്‍ന്നകായി പാല് ഉല്‍പാദനം. പ്രസവത്തിനു ശേഷമാണ് പശു പാല് ചുരത്താന് തുടങ്ങുക. അപ്പോള് ഒരു വയസ്സില് കുറവ് പ്രായമുള്ള പശുക്കുട്ടികളുടെ എണ്ണത്തിനു അനുപാതമായിരിക്കണം പാല് ഉല്‍പാദിപ്പിക്കുന്ന പശുക്കളുടെ എണ്ണവും.\nശരാശരി കാള, പശുക്കുട്ടികളുടെ എണ്ണം തുല്യമാണെന്ന് കരുതാം. പക്ഷേ കാളക്കുട്ടികളുടെ എണ്ണം കുറവായിട്ടാണ് കണക്കുകള് സൂചിപ്പിക്കുന്നത്. കാളക്കുട്ടികളെ അറക്കുന്നതിനായി ഉപയോഗിക്കുന്നത് കൊണ്ടാണിത്.\nപശുക്കള്‍ക്ക് പാല് തരാനാവുക മൂന്ന് മുതല് പത്ത് വര്‍ഷം വരെയാണ്. അവയുടെ ആയുസ്സ് 20 മുതല് 25 വര്‍ഷം വരെയും. പാല് ഉല്‍പാദനം നിലച്ചാല് പശുക്കളെ വില്‍ക്കുകയാണ് പതിവ്. സ്വാഭാവികമായും അറക്കുന്നതിനായിരിക്കും അത്തരം പശുക്കള് വാങ്ങപ്പെടുക. ഗോവധം നിരോധിക്കുമ്പോള് ഉല്‍പാദനം നിലച്ച പശുക്കള്‍ക്ക് തീറ്റ കൊടുക്കുക എന്ന അധികച്ചെലവും ഉടമസ്ഥനു വന്നു ചേരുന്നു. ഉല്‍പാദനമില്ലാത്ത പശുക്കളുടെ എണ്ണവും തുല്യമാകുമ്പോള് തീറ്റച്ചെലവ് ക്രമാതീതമായി വര്‍ദ്ധിക്കുന്നു. ഇത് പാല് ഉല്‍പന്നങ്ങളുടെ വില വര്‍ദ്ധനയിലാണ് എത്തിച്ചേരുക. സ്വാഭാവികമായും കാലിത്തീറ്റയുടെ വിലയും ഉയരും.\n2012 ല് 180 ദശലക്ഷം കന്നുക്കുട്ടികള് ഉണ്ടായിരുന്നെന്നാണ് കണക്ക്. രാജ്യം മുഴുവനും ഗോവധം നിരോധിക്കുകയാണെങ്കില് 2027 ആകുമ്പോഴേയ്ക്കും അത് 260 തൊട്ട് 400 ദശലക്ഷം ആകണം. അത് രാജ്യത്തിന്‌റെ സമ്പത്ഘടനയില് വലിയ ആഘാതങ്ങള് ഉണ്ടാക്കും. സംഭവിക്കാന് പോകുന്നത് പശുക്കളില് നിന്നുമുള്ള പാലുല്‍പാദനത്തേക്കാള് എരുമകളുടെ പാലുല്‍പാദനം അധികരിക്കും എന്നതാണ്.\nആര്‍ക്കും പശുക്കളേയും കാളകളേയും ആവശ്യമില്ലാത്ത അവസ്ഥ സംജാതമാകും. ഗോവധനിരോധനം ഗോനിരോധനം പോലെയാകും. ഗോശാലകള് സ്ഥാപിക്കുന്നതും ചെലവ് അധികമാക്കുകയേയുള്ളു.\nഗോസംരക്ഷകര് ഇപ്പോഴത്തെ രീതിയില് ഭീകരത സൃഷ്ടിക്കുകയാണെങ്കില് ആരും പശുക്കളെ വളര്‍ത്താന് തയ്യാറാകാത്ത അവസ്ഥ ഉണ്ടാകാനിടയുണ്ട്. തെരുവിൽ അലയുകയല്ലാതെ പശുക്കൾക്ക് വേറെ വഴിയില്ലാതാകും.\n2013-14 കാലയളവില് പശുക്കളേക്കാള് കൂടുതല് പാലുല്‍പാദനം എരുമകള്‍ക്കായിരുന്നു. ഗോവധനിരോധനം ഇറച്ചി, തുകല് വ്യവസായങ്ങളെ തകര്‍ക്കും എന്നതില് സംശയമില്ല. 2011 മുതല് ഇന്ത്യയുടെ ഇറച്ചി കയറ്റുമതി പ്രതിവര്‍ഷം 14 ശതമാനം എന്ന നിലയില് ഉയരുന്നുണ്ടായിരുന്നു. ബീഫ് എന്നാല് പോത്തിറച്ചിയും ഉള്‍പ്പെടുന്നു എന്നതാണ് കാരണം. അപ്പോള് ഗോവധം എന്നത് സൂക്ഷിച്ച് പ്രയോഗത്തില് വരുത്തേണ്ടതാണെന്ന് വരുന്നു. ഇല്ലെങ്കില് പ്രതീക്ഷിച്ചതിനേക്കാള് വലിയ തകര്‍ച്ചയാകും വിപണി നേരിടേണ്ടി വരുക.


രാഷ്ട്രീയം പറയുന്നതിനിടെ പശുവിനെ ഇകഴ്ത്തി സംസാരിച്ചു; കാഞ്ഞങ്ങാട് ബിജെപി പ്രവർത്തകന്റെ പരാതിയിൽ പോലീസ് കേസ്!! | Police have filedacase against youth for spoke against cow - Malayalam Oneindia\nUpdated: Thu, Jun 6, 2019, 16:56 [IST]\nകണ്ണൂര്: പശുവിനെ താറടിച്ചു സംസാരിച്ചുവെന്ന ബിജെപി പ്രവര്‍ത്തകന്റെ പരാതിയില് യുവാവിനെതിരെ പൊലിസ് കേസെടുത്തു. കാഞ്ഞങ്ങാട് വെള്ളരിക്കുണ്ട് താലൂക്കിലെ പാത്തിക്കര സാജന് എബ്രഹാമിനെതിരെയാണ് കേസെടുത്തത്. വെസ്റ്റ് എളേരി വില്ലേജിലെ കണ്ടത്തിന്‍കര ചന്ദ്രന് എന്നയാളുടെ പരാതിലാണ് സാജനെതിരെകേസെടുത്തിരിക്കുന്നതെന്ന് വെള്ളരിക്കുണ്ട് പൊലീസ് അറിയിച്ചു.\nഡി.വൈ.എസ്.പി സജീവിന്റെ നിര്‍ദേശ പ്രകാരം സര്‍ക്കിള് ഇന്‍സ്‌പെക്ടറാണ് കേസ് അന്വേഷിക്കുന്നത്. കഴിഞ്ഞ ദിവസം ചന്ദ്രനും സാജനും ഉള്‍പ്പെടെയുള്ള ചിലര് കടയിലിരുന്ന് രാഷ്ട്രീയം കവലയിലെ ഒരു പീടികയില് വച്ചു രാഷ്ട്രീയം സംസാരിക്കുന്നതിനിടെയുണ്ടായ തര്‍ക്കമാണ് കേസിനടസ്ഥാനമായ പരാതിയിലേക്ക് നയിച്ചത്. സാജനുമായി രാഷ്ട്രീയം പറയുന്നതിനിടെ പശുവിനെ പുകഴ്ത്തി ചന്ദ്രന് സംസാരിച്ചതാണ് സാജനെ പ്രകോപിപ്പിച്ചത്.\nപശുവിശുദ്ധ മൃഗമാണെന്നും ആരാധിക്കുകയാണ് വേണ്ടതെന്നുമായിരുന്നു ചന്ദ്രന്റെ അഭിപ്രായം. എന്നാല് ഇതിനു മറുപടിയായി പശുവിന്റെ പാല് നിങ്ങള് കുടിക്കുന്നില്ലേയെന്ന് സാജന് ചോദിച്ചു. ഇതോടെ ചന്ദ്രന് തിളച്ചു മറിഞ്ഞു. ഇതോടെ ചര്‍ച്ച വഴിമാറുകയും കൂടിനില്‍ക്കുന്നവര് ഇടപെട്ടു ഇരുവരെയും ശാന്തമാക്കുകയും ചെയ്തു. കടുത്ത ബി.ജെ.പി വിശ്വാസിയാണ് ചന്ദ്രന്. വഴക്കിനപ്പുറത്തേക്ക് കേസ് കൊണ്ടുപോയത് ചന്ദ്രനാണ്.\nഹിന്ദു ദൈവങ്ങളായ ശ്രീരാമനേയും ശ്രീകൃഷ്ണനും ദൈവമല്ലെന്ന് പറഞ്ഞെന്നും നിങ്ങളുടെ ഹിന്ദുത്വം ഉത്തരേന്ത്യയില് മതിയെന്നും ഇവിടെ കളിച്ചാല് ഒരു ഹിന്ദുവിന്റെ മക്കളേയും വെറുതെ വിടില്ലെന്നും പറഞ്ഞ് സാജന് വര്‍ഗീയമായി അധിക്ഷേപിച്ചുവെന്നാണ് ചന്ദ്രന് പിന്നീട് നല്‍കിയ പരാതിയില് പറയുന്നത്. വര്‍ഗീയ വിദ്വേഷമുണ്ടാക്കുകയെന്ന ലക്ഷ്യത്തോടെയാണ് എതിര്‍കക്ഷി ഇപ്രകാരം ചെയ്തത് എന്നും ചന്ദ്രന് പരാതിയില് പറയുന്നു. കാഞ്ഞങ്ങാട് ഡി.വൈ.എസ്.പിയ്ക്കാണ് ആദ്യം പരാതി നല്‍കിയത്. തുടര്‍ന്ന് ഡി.വൈ.എസ്.പി പരാതി വെള്ളരിക്കുണ്ട് പൊലീസിന് കൈമാറുകയും 153 എ വകുപ്പ് പ്രകാരം സി.ഐ, സാജനെതിരെ കേസെടുക്കുകയുമായിരുന്നു.\ncow പശു police പോലീസ് youth യുവാവ് case കേസ് bjp ബിജെപി kannur കണ്ണൂര്\nPolice have filedacase against youth for spoke against cow


തുടക്ക സമയത്ത് മുട്ടിനു മുകളില് നില്‍കുന്ന വസ്തങ്ങള് ഇടുന്നതിന് ഭയങ്കര നാണമായിരുന്നൂ.. പക്ഷെ ഇപ്പോള് അത് ഇല്ല.. – 12 HOT NEWS\nതുടക്ക സമയത്ത് മുട്ടിനു മുകളില് നില്‍കുന്ന വസ്തങ്ങള് ഇടുന്നതിന് ഭയങ്കര നാണമായിരുന്നൂ.. പക്ഷെ ഇപ്പോള് അത് ഇല്ല..\nതെന്നിന്ത്യൻ ലേഡി സൂപ്പർ സ്റ്റാർ ആരാണെന്ന് ചോദിച്ചാൽ മിക്ക സിനിമാ പ്രേമികളും നൽകുന്ന മറുപടി നയൻതാര എന്നായിരിക്കും. തെന്നിന്ത്യയിലെ എല്ലാ ഭാഷകളിലും അഭിനയിച്ചാണ് താരം തന്റെ കഴിവ് തെളിയിച്ചത്.\nതാൻ അഭിനയിച്ച എല്ലാ ചിത്രങ്ങളിലും മികച്ച പ്രകടനമാണ് താരം കാഴ്ചവെച്ചത്.ഇപ്പോൾ തെന്നിന്ത്യയിൽ ഏറ്റവും കൂടുതൽ ആവശ്യപ്പെടുന്ന നടിയാണ് നയൻതാര. തമിഴ്, തെലുങ്ക്, മലയാളം ഭാഷകളിലായി എഴുപത്തിയഞ്ചോളം ചിത്രങ്ങളിൽ അഭിനയിച്ചിട്ടുണ്ട്.\nഏത് വേഷവും വളരെ അനായാസം കൈകാര്യം ചെയ്യുമെന്ന് താരം തെളിയിച്ചിട്ടുണ്ട്. നടി, ചലച്ചിത്ര നിർമ്മാതാവ്, മോഡൽ, ടെലിവിഷൻ അവതാരക എന്നീ നിലകളിൽ തന്റെ കഴിവ് തെളിയിച്ചിട്ടുണ്ട്. അതുകൂടാതെ സ്ത്രീകൾ അഭിനയിച്ച ഒട്ടനവധി.\nചിത്രങ്ങളിൽ നായികാ വേഷങ്ങൾ കൈകാര്യം ചെയ്യാൻ നടിക്ക് കഴിഞ്ഞിട്ടുണ്ട്. ഇത് താരത്തിന്റെ കരിയറിന് വലിയ വളർച്ചയാണ് നൽകിയത്. 2003ൽ ജയറാമിനെ നായകനാക്കി സത്യൻ അന്തിക്കാട് സംവിധാനം ചെയ്ത മനസ്സിനക്കരെ എന്ന ചിത്രത്തിലൂടെ അഭിനയരംഗത്തേക്ക് കടന്നു.\nഈ ചിത്രത്തിന്റെ വിജയം പിന്നീട് താരത്തിന് നിരവധി അവസരങ്ങൾ നേടിക്കൊടുത്തു. മലയാളത്തിന് പുറമെ മറ്റ് ഭാഷകളിലും താരത്തിന് അവസരം ലഭിച്ചു. തെന്നിന്ത്യയിലെ മിക്കവാറും എല്ലാ സൂപ്പർ താരങ്ങൾക്കൊപ്പവും അദ്ദേഹം അഭിനയിച്ചിട്ടുണ്ട്.\n2005ൽ പുറത്തിറങ്ങിയ അയ്യ എന്ന ചിത്രത്തിലൂടെയാണ് നടി തമിഴിൽ അരങ്ങേറ്റം കുറിച്ചത്. 2006ൽ ലക്ഷ്മി എന്ന ചിത്രത്തിലൂടെ തെലുങ്കിൽ അരങ്ങേറ്റം കുറിച്ചു. തമിഴ് സംവിധായകൻ വിഘ്നേഷ് ശിവനാണ് താരത്തിന്റെ ജീവിത പങ്കാളി.\nസോഷ്യൽ മീഡിയയിൽ സജീവമാണ് താരം. താരം പങ്കുവയ്ക്കുന്ന ഫോട്ടോകളും വീഡിയോകളും കഥകളുമെല്ലാം വളരെ പെട്ടെന്നാണ് ആരാധകർ ഏറ്റെടുത്തിരിക്കുന്നത്. ഇപ്പോഴിതാ താരത്തിന്റെ വാക്കുകൾ ആരാധകർ ഏറ്റെടുത്തിരിക്കുകയാണ്. വസ്ത്രധാരണ രീതിയെ കുറിച്ച് നടി പറയുന്നു.


ദൈവത്തിന്റെ മകനെ സ്വന്തമാക്കി മുംബൈ :സൂപ്പർ ട്വിസ്റ്റിൽ ഞെട്ടി ക്രിക്കറ്റ് ലോകം - volleyliveindia\nഐപിഎൽ 2022 മെഗാതാരലേലം അവസാനിക്കുമ്പോൾ, ലേല വേദി ചില നാടകീയ മുഹൂർത്തങ്ങൾക്ക് കൂടി സാക്ഷിയായി. ലേലത്തിന്റെ ആദ്യ ദിനം കുഴഞ്ഞുവീണ ഓക്ഷനർ ഹ്യൂഗ് എഡ്മിയഡ്സ് അവസാന റൗണ്ട് ലേലത്തിനായി വേദിയിൽ എത്തി. ഹ്യൂഗ് എഡ്മിയഡ്സിന്റെ അഭാവത്തിൽ ലേലം നിയന്ത്രിച്ചിരുന്ന ചാരു ശർമ്മ തന്നെയാണ് ഹ്യൂഗ് എഡ്മിയഡ്സിനെ അവസാന റൗണ്ട് ലേലത്തിനായി വേദിയിലേക്ക് ക്ഷണിച്ചത്.\nവേദിയിലേക്ക് നടന്നു കയറിയ ഹ്യൂഗ് എഡ്മിയഡ്സ് എല്ലാവരും കയ്യടികളോടെ സ്വീകരിച്ചു. തുടർന്ന്, അദ്ദേഹം തനിക്ക് നടന്ന നിർഭാഗ്യകരമായ സംഭവം ചുരുങ്ങിയ വാക്കുകളിൽ രസകരമായി പറയുകയും ചെയ്ത് വേദിയിൽ ചിരി പടർത്തി. തുടർന്ന് അവസാന റൗണ്ട് താരങ്ങളുടെ ലേലത്തിന് ചുക്കാൻ പിടിക്കുകയും ചെയ്തു..\nശ്രീലങ്കൻ ഓൾറൗണ്ടർ വാനിഡു ഹസരംഗയുടെ ലേലം നടക്കുന്നതിനിടയിലാണ് ഹ്യൂഗ് എഡ്മിയഡ്സ് ശാരീരിക ആസ്വസ്ഥകൾ കാണിച്ച് വേദിയിൽ കുഴഞ്ഞുവീണത്. എഡ്മിയഡ്സിന്റെ മടങ്ങി വരവിൽ ലേലത്തിനെടുത്ത ആദ്യ താരം സച്ചിൻ ടെണ്ടുൽക്കറുടെ മകൻ അർജുൻ ടെൻടുൽക്കർ ആയിരുന്നു.\n20 ലക്ഷം അടിസ്ഥാന വിലയുണ്ടായിരുന്ന മുംബൈ ഫാസ്റ്റ് ബൗളറെ 30 ലക്ഷം രൂപയ്ക്കാണ് മുംബൈ സ്വന്തമാക്കിയത്. കഴിഞ്ഞ സീസണിലും അർജുൻ മുംബൈയുടെ ഭാഗമായിരുന്നെങ്കിലും ഐപിഎല്ലിൽ ഇതുവരെ താരത്തിന് അരങ്ങേറ്റത്തിനുള്ള അവസരം ലഭിച്ചിട്ടില്ല. ഈ സീസണിൽ ബുംറ, ജോഫ്ര ആർച്ചർ, അൽസാരി ജോസഫ്, ബേസിൽ തമ്പി എന്നിവർ നയിക്കുന്ന മുംബൈ പേസ് യൂണിറ്റിന്റെ ഭാഗമാണ് അർജുൻ.


ഗൾഫ് മേഖലയിൽ പറക്കുന്ന വിമാനങ്ങൾക്ക് അമേരിക്കയുടെ ജാഗ്രതാനിർദേശം\nജാഗ്രതാനിർദേശം ഇറാനെതിരെ യു.എസ് പടയൊരുക്കം ശക്തമാക്കിയ സാഹചര്യത്തിൽ\n18 May, 2019 at 07:34 PM\nഇറാനെതിരെ യു.എസ് പടയൊരുക്കം ശക്തമായ സാഹചര്യത്തിൽ ഗൾഫ് മേഖലയിൽ പറക്കുന്ന വിമാനങ്ങൾക്ക് അമേരിക്കയുടെ ജാഗ്രതാനിർദേശം. ഫെഡറൽ ഏവിയേഷൻ അഡ്മിനിസ്ട്രേഷനാണ് ഇതുസംബന്ധിച്ച നിർദേശം പുറത്തുവിട്ടത്. ഗൾഫ് സമുദ്രത്തിലൂടെയുള്ള കപ്പൽ യാത്രക്കും സുരക്ഷാ ഭീഷണിയുണ്ടെന്നാണ് അമേരിക്ക നൽകുന്ന സൂചന.\nപുതിയ യുദ്ധ കപ്പലുകളും സന്നാഹങ്ങളും ഗൾഫ് തീരത്ത് വിന്യസിക്കാനുള്ള യു.എസ് നീക്കത്തെ തുടർന്ന് ഇറാനും സൈനിക സംവിധാനങ്ങൾ വിപുലപ്പെടുത്തുന്നതായാണ് റിപ്പോർട്ട്. തുറന്ന ഏറ്റുമുട്ടലിലേക്ക് കാര്യങ്ങൾ കൈവിട്ടാൽ മേഖലയിൽ വ്യോമ, സമുദ്ര മാർഗമുള്ള സഞ്ചാരം തടസപ്പെടുന്ന സ്ഥിതി ഉണ്ടാകും. രാഷ്ട്രീയ സംഘർഷം രൂക്ഷമായിരിക്കെ, മേഖലയിൽ പറക്കുന്ന വിമാനങ്ങൾക്ക് കമ്യൂണിക്കേഷൻ രംഗത്തും മറ്റും തടസം നേരിടാനുള്ള സാഹചര്യവും ഫെഡറൽ ഏവിയേഷൻ അഡ്മിനിസ്ട്രേഷൻ ഓർമിപ്പിക്കുന്നു. നിലവിലെ സംഘർഷസ്ഥിതി കൂടി കണക്കിലെടുത്താണ് വിമാനങ്ങൾ മതിയായ ജാഗ്രത പുലർത്തണമെന്ന നിർദേശം. പതിറ്റാണ്ടുകൾക്കു മുമ്പ് ഇറാൻ, ഇറാഖ് യുദ്ധവേളയിൽ മാത്രമാണ് ഗൾഫ് മേഖലയിൽ പറക്കുന്ന വിമാനങ്ങൾക്ക് അമേരിക്ക ജാഗ്രതാ നിർദേശം നൽകിയിരുന്നത്. എന്നാൽ, വിമാന സർവീസുകളിൽ യാതൊരു മാറ്റവും വരുത്തിയിട്ടില്ലെന്ന് എമിറേറ്റ്സ് എയർലൈൻസ് ഉൾപ്പെടെ വിവിധ വിമാന കമ്പനി അധികൃതർ വ്യക്തമാക്കി.\nഇറാഖിൽ നിന്ന് നിർബന്ധമല്ലാത്ത ജീവനക്കാരെ മടക്കി വിളിച്ച അമേരിക്ക ഗൾഫ് രാജ്യങ്ങളിലെ തങ്ങളുടെ തന്ത്രപ്രധാന കേന്ദ്രങ്ങൾക്ക് സുരക്ഷയും വർധിപ്പിച്ചിട്ടുണ്ട്. ഇറാനുമായി ചർച്ചക്ക് ഒരുക്കമാണെന്ന് യു.എസ് പ്രസിഡൻറ് ട്രംപ് വ്യക്തമാക്കിയിട്ടുണ്ടെങ്കിലും സമവായ നീക്കം വിജയിച്ചിട്ടില്ല. എണ്ണ കപ്പലുകൾക്കും പൈപ്പ് ലൈനിനും നേരെ വീണ്ടും ആക്രമണം ഉണ്ടാകുന്ന പക്ഷം ശക്തമായ തിരിച്ചടി നേരിടേണ്ടി വരുമെന്നാണ് യു.എസ് ഇറാന് നൽകുന്ന മുന്നറിയിപ്പ്.


ഏകദിനം കൊച്ചിയില് തന്നെ നടന്നേക്കും, തീരുമാനം മൂന്ന് ദിവസത്തിനകം; കൊച്ചിയില് ക്രിക്കറ്റും ഫുട്ബോളും നടത്താമെന്ന് ജിസിഡിഎ | Reporter Live\nഏകദിനം കൊച്ചിയില് തന്നെ നടന്നേക്കും, തീരുമാനം മൂന്ന് ദിവസത്തിനകം; കൊച്ചിയില് ക്രിക്കറ്റും ഫുട്ബോളും നടത്താമെന്ന് ജിസിഡിഎ\nBy Web Desk\tMarch 21, 2018 12:50 pm A+ A-\nകൊച്ചി: കേരളത്തിന് അനുവദിച്ച ഇന്ത്യ-വിന്‍ഡീസ് ഏകദിനം കൊച്ചി കലൂര് രാജ്യാന്തര സ്റ്റേഡിയത്തില് തന്നെ നടക്കാന് സാധ്യത. വേദി നിശ്ചയിക്കുന്നത് സംബന്ധിച്ച് അനിശ്ചിതത്വം തുടരുകയാണ്. മത്സരം കൊച്ചിയില് നടത്തുന്നതില് വിദഗ്ധരുടെ അഭിപ്രായം തേടിയ ശേഷമായിരിക്കും അന്തിമതീരുമാനം കൈക്കൊള്ളുക. ഇന്ന് കൊച്ചിയില് ജിസിഡിഎ, കെസിഎ പ്രതിനിധികള് തമ്മില് നടത്തിയ ചര്‍ച്ചയിലാണ് ഈ തീരുമാനം.\nകൊച്ചി സ്‌റ്റേഡിയത്തില് ക്രിക്കറ്റും ഫുട്‌ബോളും നടത്താമെന്ന് ചര്‍ച്ചയ്ക്ക് ശേഷം ജിസിഡിഎ അറിയിച്ചു. മൂന്ന് ദിവസത്തിനകം ഇക്കാര്യത്തില് തീരുമാനം ഉണ്ടാകുമെന്നും ജിസിഡിഎ പറഞ്ഞു.\nകലൂര് രാജ്യാന്തര സ്‌റ്റേഡിയത്തില് ക്രിക്കറ്റും ഫുട്‌ബോളും നടക്കണമെന്നാണ് ആഗ്രഹമെന്ന് കെസിഎയുടെയും കെഎഫ്എയുടെയും പ്രതിനിധികള് വ്യക്തമാക്കി. ക്രിക്കറ്റിനായി പിച്ച് ഒരുക്കിയാലും 22 ദിവസത്തിനകം ഫുട്‌ബോളിനുള്ള ടര്‍ഫ് സജ്ജമാക്കാമെന്ന് കെസിഎ യോഗത്തില് ചൂണ്ടിക്കാട്ടി. ടര്‍ഫിന് തകരാര് ഉണ്ടാകില്ലെങ്കില് ക്രിക്കറ്റ് മത്സരം നടത്തുന്നതില് എതിര്‍പ്പില്ലെന്ന് ജിസിഡിഎയും പറഞ്ഞു.\nരണ്ട് കളിക്കും സാധ്യത ഉണ്ടെങ്കില് അത് ഉപയോഗിക്കുകയാണ് ലക്ഷ്യമെന്ന് ജിസിഡിഎ ചെയര്‍മാന് സിഎന് മോഹനന് ചര്‍ച്ചയ്ക്ക് ശേഷം മാധ്യമപ്രവര്‍ത്തകരോട് പറഞ്ഞു. മുന് കാലങ്ങളിലും ക്രിക്കറ്റും ഫുട്‌ബോളും ഒന്നിച്ച് കൊണ്ടുപോയ ചരിത്രമുണ്ട്. 2014 ല് ക്രിക്കറ്റും ഫുട്‌ബോളും നടന്നിരുന്നു. ഫുട്‌ബോള് കൊച്ചിയിലും ക്രിക്കറ്റ് തിരുവനന്തപുരത്തും എന്ന നിലപാടിനോട് യോജിപ്പില്ലെന്നും അദ്ദേഹം അഭിപ്രായപ്പെട്ടു.\nമത്സരം കൊച്ചിയില്‍ത്തന്നെ നടക്കാനാണ് സാധ്യതയെന്ന് കെസിഎ സെക്രട്ടറി ജയേഷ് ജോര്‍ജ് പറഞ്ഞു. എന്നാല് സര്‍ക്കാര് എതിര്‍ത്താല് ഈ നീക്കം ഉപേക്ഷിക്കുമെന്നും അദ്ദേഹം പറഞ്ഞു. ഇക്കാര്യത്തില് തര്‍ക്കമില്ലെന്നും ജയേഷ് ജോര്‍ജ് വ്യക്തമാക്കി.\nMar 21, 2018 12:50 pm\nഏകദിന മത്സരം തിരുവനന്തപുരത്തുതന്നെ നടത്തണം: ശശി തരൂര്


രണ്ടാമൂഴവുമായി ശ്രീകുമാര് മേനോന് മുന്നോട്ട്; പുതിയ നിര്‍മാതാവിനെ കണ്ടെത്തി? - Samakalika Malayalam\nരണ്ടാമൂഴവുമായി ശ്രീകുമാര് മേനോന് മുന്നോട്ട്; പുതിയ നിര്‍മാതാവിനെ കണ്ടെത്തി?\nBy സമകാലിക മലയാളം ഡെസ്‌ക് | Published: 30th January 2019 01:26 PM |\nLast Updated: 30th January 2019 01:26 PM | A+A A- |\nഎഴുത്തുകാരന് എം.ടി വാസുദേവന് നായരുടെ പ്രസിദ്ധമായ നോവല് രണ്ടാമൂഴം സിനിമയാകുന്നു എന്ന വാര്‍ത്ത ആരാധകരെ ആവേശത്തിലാക്കിയിരുന്നു. എന്നാല് പിന്നീട് സിനിമയെ വെല്ലുന്ന സംഭവങ്ങളാണ് ആരാധകരെ കാത്തിരുന്നത്. കരാര് ലംഘിച്ചു എന്നാരോപിച്ച് സംവിധായകന് ശ്രീകുമാര് മേനോന് എതിരേ എംടി കോടതി കയറി. തിരക്കഥ തിരികെവേണം എന്നായിരുന്നു അദ്ദേഹത്തിന്റെ ആവശ്യം. ഇതിന് പിന്നാലെ നിര്‍മാതാവ് ബിആര് ഷെട്ടിയും ചിത്രത്തിനെതിരേ നിലപാട് എടുക്കുകയായിരുന്നു.\nവലിയ വിവാദങ്ങള് സൃഷ്ടിച്ചിട്ടും സിനിമയുമായി മുന്നോട്ടുപോകും എന്ന നിലപാടിലായിരുന്നു ശ്രീകുമാര് മേനോന്. ചിത്രത്തിന് പുതിയ നിര്‍മാതാവ് വന്നു എന്ന റിപ്പോര്‍ട്ടാണ് ഇപ്പോള് പുറത്തുവരുന്നത്. ആയിരം കോടി ചെലവില് ഒരുങ്ങുന്ന മഹാഭാരതം ഡോ. എസ്. കെ നാരായണന് നിര്‍മിക്കുമെന്നാണ് പുതിയ റിപ്പോര്‍ട്ട്. അഭയ കേസുമായി ബന്ധപ്പെട്ട് നിയമപ്പോരാട്ടം നടത്തി വാര്‍ത്തകളില് ഇടംനേടിയ ജോമോന് പുത്തന്‍പുരയ്ക്കലാണ് ഇത് സംബന്ധിച്ച വിവരം ഫേസ്ബുക്കിലൂടെ പുറത്തുവിട്ടത്. ശ്രീകുമാര് മേനോനും എസ്. കെ നാരായണനും കൂടിക്കാഴ്ച നടത്തുന്നതിന്റെ ചിത്രവും പങ്കുവെച്ചിട്ടുണ്ട്.\nസിംഗപ്പൂര്, ഹൈദരാബാദ് എന്നിവിടങ്ങള് ബിസിനസുള്ള വ്യക്തിയാണ് എസ്. കെ നാരായണന്. തന്റെ സുഹൃത്താണ് അദ്ദേഹമെന്നും വര്‍ക്കലയില് വെച്ചാണ് ശ്രീകുമാര് മേനോനുമായി കൂടിക്കഴ്ച നടത്തിയതെന്നും ജോമോന് പറഞ്ഞു. ഇത് സംബന്ധിച്ച് ഉടന് കരാറില് ഒപ്പിടുമെന്നും അദ്ദേഹം പറഞ്ഞു.\nചിത്രത്തിന്റെ നിര്‍മാതാവായിരുന്ന ബി ആര് ഷെട്ടി പ്രോജക്റ്റില് നിന്ന് പിന്മാറിയതോടെയാണ് നാരായണന് നിര്‍മാതാവിന്റെ സ്ഥാനത്തേക്ക് വരുന്നത്. എംടിയുടെ രണ്ടാമൂഴം തന്നെയാവും സിനിമയാവുകയെന്നാണ് ജോമോന് പറയുന്നത്. തിരക്കഥ സംബന്ധിച്ച് തര്‍ക്കങ്ങള് ഉടലെടുക്കുന്നപക്ഷം ആര്‍ബിട്രേറ്ററെ (മധ്യസ്ഥന്) നിയോഗിക്കുകയാണ് നിയമപരമായ വഴി എന്നും അദ്ദേഹം വ്യക്തമാക്കി. എന്നാല് ഇത് സംബന്ധിച്ച് കൂടുതല് സ്ഥിരീകരണമായിട്ടില്ല.\nMT രണ്ടാമൂഴം srikumar menon ഡോ. എസ്. കെ നാരായണന്


Must Read Archives - FUTURELINE\nജമ്മു കശ്മീരിലെ അനന്ത്‌നാഗിൽ ഡെപ്യൂട്ടി കമ്മീഷണറുടെ ആസ്ഥാനത്തിനു പുറത്തുണ്ടായ ഗ്രനേഡ് സ്‌ഫോടനത്തിൽ പത്തുപേർക്ക് പരിക്ക്. ദക്ഷിണ കശ്മീരിൽ, ശ്രീനഗറിൽ നിന്ന് 55 കിലോമീറ്റർ അകലെയുള്ള അനന്ത് നാഗ് ടൗണിൽ രാവിലെ 11 മണിക്കാണ് സംഭവം. ശക്തമായ കാവലുള്ള ആസ്ഥാനത്തിനു പുറത്ത് ഡ്യൂട്ടിയിലുണ്ടായിരുന്ന ഉദ്യോസ്ഥനു നേരെ ഭീകരവാദികൾ ഗ്രനേഡ് വലിച്ചെറിയുകയായിരുന്നു. ഒരു പൊലീസുകാരനും മാധ്യമപ്രവർത്തകനും 12 വയസ്സുള്ള കുട്ടിയും പരിക്കേറ്റവരിൽപ്പെടുന്നു. ലക്ഷ്യം തെറ്റി റോഡിൽവീണ് ഗ്രനേഡ് പൊട്ടുകയായിരുന്നുവെന്ന് അധികൃതർ പറയുന്നു. പരിക്കേറ്റവരെ ആശുപത്രിയിൽ പ്രവേശിപ്പിച്ചു. ആരുടെയും പരിക്ക് ഗുരുതരമല്ല. ആഗസ്റ്റ് അഞ്ചിന് ജമ്മു കശ്മീരിന്റെ പ്രത്യേകാവകാശങ്ങൾ ...\nഇന്ത്യന് സിനിമ ചരിത്രത്തിലാദ്യമായ് “കപ്പിള് ഷോ”(couple show) ഒരുങ്ങുന്നു.ഒരു അഡാറ് ലവിന്റെ അണിയറക്കാരാണ് പ്രണയജോഡികള്‍ക്കായ് ഇത്തരമൊരു പ്രദര്‍ശനം ഒരുക്കിയിരിക്കുന്നത്. വിദേശരാജ്യങ്ങളില് മാത്രമാണ് ഇത്തരത്തിലൊരു couple show മുന്‍പ് നടന്നിട്ടുള്ളത്. Feb 14ന് ചിത്രം റിലീസ് ചെയ്യുന്ന “കാര്‍ണിവല് സിനിമാസിന്റെ” എല്ലാ തിയേറ്ററുകളിലും , തൃശൂര് ഐനോക്ക്സിലും ആണ് കമിതാക്കള്‍ക്കായ് ഇങ്ങനെ ഒരു അവസരം ഒരുക്കിയിട്ടുള്ളത്. ഒമര് ലുലുവാണ് ചിത്രം സംവിധാനം ചെയ്തിരിക്കുന്നത്.\nവയലിനിസ്റ്റും സംഗീത സംവിധായകനുമായ ബാലഭാസ്‌കറിന്റെ മരണത്തില് പുതിയ വെളിപ്പെടുത്തല്. അപകടം നടക്കുമ്പോള് വാഹനം ഓടിച്ചിരുന്നത് ആരാണെന്ന കാര്യത്തില് പൊലീസ് വ്യക്തത തേടുന്നതിനിടെയാണ് പുതിയ വെളിപ്പെടുത്തല് വരുന്നത്. കൊല്ലത്ത് വെച്ച് വാഹനത്തിന്റെ പിന്‍സീറ്റില് ബാലഭാസ്‌കര് ഉറങ്ങുന്നത് കണ്ടെന്നും ഡ്രൈവര് ജ്യൂസ് വാങ്ങി നല്‍കുന്നത് ശ്രദ്ധയില്‍പ്പെട്ടുവെന്നുമാണ് ചവറ സ്വദേശിയുടെ മൊഴി. ദുരൂഹത ഉയര്‍ത്തുന്ന ഈ മൊഴിയില് വ്യക്തത വരുത്തേണ്ടതുണ്ടെന്ന് പൊലീസ് പറഞ്ഞു. തൃശൂരില് നിന്ന് തിരുവനന്തപുരത്തേക്ക് പോകുന്ന വഴി കൊല്ലത്ത് വെച്ച് ജ്യൂസ് കുടിച്ച ശേഷം ബാലഭാസ്‌കര് ഡൈവര് സീറ്റിലേക്ക് മാറിയെന്നായിരുന്നു ഡ്രൈവറായ അര്‍ജുന്റെ മൊഴി. കൊല്ലത്ത് ...\nമൂന്നംഗ കുടുംബത്തെ കാറിനുള്ളില് മരിച്ച നിലയില് കണ്ടെത്തി\nഅഫ്ഗാനിസ്ഥാനില് വ്യോമാക്രമണം; 14പേര് കൊല്ലപ്പെട്ടു


അന്തരീക്ഷ മലിനീകരണം യുകെയില് 60,000ത്തോളം പേര്‍ക്ക് ഡിമെന്‍ഷ്യക്ക് കാരണമാകും! മലിനീകരണം കൂടുതലുള്ള പ്രദേശങ്ങളില് 40 ശതമാനം അധികം രോഗസാധ്യതയെന്ന് പഠനം | Malayalam UK\nSeptember 20 05:52 2018 by News Desk 1\tPrint This Article\nഡിമെന്‍ഷ്യയും വായു മലിനീകരണവും തമ്മില് ബന്ധമുണ്ടെന്ന് പഠനം. യുകെയില് അന്തരീക്ഷ മലിനീകരണം 60,000ത്തോളം പേര്‍ക്കെങ്കിലും ഡിമെന്‍ഷ്യയുണ്ടാക്കുമെന്നാണ് പഠനം മുന്നറിയിപ്പ് നല്‍കുന്നത്. വാഹനങ്ങളില് നിന്നും വ്യവസായങ്ങളില് നിന്നുമുള്ള മലിനീകരണം ഏറെയുള്ള പ്രദേശങ്ങളില് താമസിക്കുന്നവരില് മറവിരോഗം വരാനുള്ള സാധ്യത 40 ശതമാനം അധികമാണെന്നും പഠനം വ്യക്തമാക്കുന്നു. പഴയ ഡീസല് കാറുകള് പുറത്തുവിടുന്ന നൈട്രജന് ഡയോക്‌സൈഡ്, കരിയടങ്ങിയ പുക എന്നിവയാണ് ഡിമെന്‍ഷ്യയുമായി ഏറ്റവും ബന്ധമുള്ള ഘടകങ്ങളെന്നും പഠനക്കില് സ്ഥിരീകരിച്ചു. വിഷവസ്തുക്കള് അടങ്ങിയ പുകയ്ക്ക് അല്‍ഷൈമേഴ്‌സും ഡിമെന്‍ഷ്യയുടെ മറ്റു രൂപങ്ങളുമായും ബന്ധമുണ്ടെന്നതിന് ശക്തമായ തെളിവുകളാണ് കിംഗ്‌സ് കോളേജ് ലണ്ടനും സെന്റ് ജോര്‍ജ്‌സ് യൂണിവേഴ്‌സിറ്റി ഓഫ് ലണ്ടനും നടത്തിയ പഠനത്തില് ലഭിച്ചത്.\n14ല് ഒന്ന് വീതം ഡിമെന്‍ഷ്യ കേസുകള് വായു മലിനീകരണവുമായി ബന്ധപ്പെട്ടിരിക്കുന്നു. നിലവില് യുകെയിലെ 8.5 ലക്ഷം ആളുകള് മറവിരോഗ ബാധിതരാണ്. 2025ഓടെ ഇത് 10 ലക്ഷമായി ഉയരുമെന്നും 2050ഓടെ 20 ലക്ഷമാകുമെന്നുമാണ് കണക്കാക്കപ്പെടുന്നത്. ജനിതക കാരണങ്ങളാണ് രോഗത്തിന് പ്രധാനമായും ഉള്ളതെങ്കിലും പുകവലി, അമിതവണ്ണം, വ്യായാമത്തിന്റെ കുറവ് എന്നിവ രോഗസാധ്യത വര്‍ദ്ധിപ്പിക്കുന്നതായി നിരീക്ഷിക്കപ്പെട്ടിട്ടുണ്ട്. എന്നാല് വായു മലിനീകരണം ഡിമെന്‍ഷ്യക്ക് കാരണമാകുമെന്നത് ആദ്യമായാണ് കണ്ടെത്തുന്നത്. 60,000 പേര്‍ക്കെങ്കിലും രോഗം വരാനുള്ള സാധ്യത അന്തരീക്ഷ മലിനീകരണം നിയന്ത്രിക്കുന്നതിലൂടെ ഇല്ലാതാക്കാമെന്നും പഠനത്തില് വ്യക്തമായി.\nനൈട്രജന് ഡയോക്‌സൈഡ് ഏറ്റവും കൂടുതല് അന്തരീക്ഷത്തില് കലരുന്ന പ്രദേശങ്ങളില് താമസിക്കുന്നവര്‍ക്ക് രോഗം വരാനുള്ള സാധ്യത 40 ശതമാനം അധികമാണെന്നും പോസ്റ്റ് കോഡ് അടിസ്ഥാനമാക്കി നടത്തിയ പഠനത്തില് വ്യക്തമായിട്ടുണ്ട്. അന്തരീക്ഷ മലിനീകരണം മൂലമുണ്ടാകുന്ന രോഗങ്ങളിലൂടെ 40,000 പേരെങ്കിലും ഓരോ വര്‍ഷവും അകാല മരണത്തിന് ഇരയാകുന്നുണ്ടെന്നാണ് കണക്ക്. ഗര്‍ഭിണികളായ സ്ത്രീകളുടെ ഗര്‍ഭപാത്രത്തില് പോലും വാഹനങ്ങളില് നിന്ന് പുറന്തള്ളുന്ന കരിയുടെ അംശം കണ്ടെത്തിയതായി ഈയാഴ്ച പുറത്തു വന്ന മറ്റൊരു പഠനത്തില് പറഞ്ഞിരുന്നു. മലിനീകരണത്തിന്റെ പ്രത്യാഘാതങ്ങളില് നിന്ന് ഗര്‍ഭസ്ഥശിശുക്കള് പോലും വിമുക്തരല്ലെന്നാണ് ഇത് തെളിയിക്കുന്നത്.


അന്യം നിന്നുകൊണ്ടിരിക്കുന്ന തെങ്ങ് ചെത്ത് തൊഴിൽ\nBy: KJ Staff Published on: 11 October, 2017 4:20 AM IST\nഇന്ന് അന്യം നിന്നുകൊണ്ടിരിക്കുന്ന തൊഴിലാണ് തെങ്ങ് ചെത്ത്. കഠിനമായ അധ്വാനവും തുച്ഛമായ വരുമാനവുമാണ് ജനങ്ങളെ ഈ തൊഴിലിൽ നിന്നും പിന്മാറ്റുന്നത്. എങ്കിലും കുലതൊഴിലായതു കൊണ്ട് ഈ തൊഴിൽ ചെയ്യുന്നവരുമുണ്ട്. അങ്ങനെയുള്ള ഒരാളെയാണ് നമ്മൾ പരിചയപ്പെടാൻ പോകുന്നത്.\nകണ്ണൂർ ജില്ലയിലെ കൊയ്യം സ്വദേശിയായ തെങ്ങ് ചെത്ത് തൊഴിലാളിയായ സി.കെ.മോഹനൻ. നല്ല പ്രായത്തിൽ ആരംഭിച്ചതാണ് മോഹനൻ ഈ തൊഴിൽ. നല്ല കാലം മുഴുവൻ ഈ തൊഴിലാണ് ചെയ്തത്. അതുകൊണ്ട് ഇന്നും തുടരുന്നു.\nചെത്തുന്നതിനാവശ്യമായ ഉപകരണങ്ങൾ ഇവയാണ്. വീതിയുള്ള കത്തി, കോൽ ( കുല അടിച്ച് പാകമാക്കുന്നതിന് ഉപയോഗിക്കുന്നു. പശുവിന്റെ കൈ- കാലുകളിലെ അസ്ഥി ശേഖരിച്ച് മണ്ണിനടിയിൽ കുഴിച്ചിട്ട് അസ്ഥിക്കുള്ളിലെ മജ്ജ ദ്രവിച്ചശേഷം അതിനുള്ളിൽ ഈയം ഉരുക്കിയൊഴിച്ചാണ് ഇത് നിർമ്മിക്കുന്നത്), പിട്ടൽ(കത്തി നിലത്ത് വീഴാതെയും ശരീരത്തിൽ തൊടാതെയും വയ്ക്കുന്നതിനുപയോഗിക്കുന്ന ഉറ), ഒണ്ട (കുല കഴുകാനുള്ള വെള്ളം ശേഖരിക്കുന്ന പാത്രം), ചെരപ്പ (കള്ള് ശേഖരിക്കുന്ന കുടം), മാട്ടം (തെങ്ങിന് മുകളിൽ വയ്ക്കുന്ന മൺ കലം).\nകള്ള് ശേഖരിക്കുന്ന രീതി ഇങ്ങനെയാണ്. പാകമായ കുല കോല് ഉപയോഗിച്ച് അടിച്ച് പാകമാക്കി ഓല കൊണ്ട് മുറുക്കി കെട്ടി വയ്ക്കുന്നു.5ദിവസത്തിന് ശേഷം കെട്ടഴിച്ച് കുലയുടെ പുറം തോട് ചെത്തി താഴെ ഭാഗം വീണ്ടും ഓല വച്ച് കെട്ടി കുലയിൽ ചരിച്ച് മാട്ടം വയ്ക്കുന്നു. ഓരോ നേരവും കുല കഴുകി മുകൾഭാഗം ചെത്തി മാറ്റണം. ഇങ്ങനെ ഒരാഴ്ച കഴിയുമ്പോൾ കള്ള് യഥേഷ്ടം ഉണ്ടായിത്തുടങ്ങും. ഒരു ദിവസം മൂന്ന് നേരമാണ് തെങ്ങിൽ കയറുന്നത്. ഇതിൽ രാവിലെയും അന്തിക്കുമാണ് കള്ള് ശേഖരിക്കുന്നത്. ഇത്തരത്തിൽ ആറ് മാസം വരെ ഒരു തെങ്ങ് ചെത്താം.\nകള്ളിന് ദിനംപ്രതി വില കൂടുകയാണ് ചെയ്യുന്നത്. എന്നാൽ തെങ്ങിൽ കയറി കള്ള് ശേഖരിക്കുന്നവർക്ക് ലഭിക്കുന്നതോ വളരെ തുച്ഛമായ വരുമാനവും. ഗവർൺമെന്റിൽ നിന്നും കാര്യമായ സഹായങ്ങളൊന്നും ഇവർക്ക് ലഭിക്കുന്നില്ല. സർക്കാരിൽ നിന്ന് നല്ലൊരു കൈത്താങ്ങ് ലഭിച്ചെങ്കിൽ മാത്രമേ ഈ സമൂഹത്തിന് പിടിച്ച് നില്ക്കാൻ സാധിക്കു. ഇല്ലെങ്കിൽ അന്യം നിന്നുപോയ മറ്റ് കുലതൊഴിലുകൾ പോലെ ഈ തൊഴിലും ഇല്ലാതെയാകും.\nEnglish Summary: toddy worker kannur


Assam CM Warns violent protest over citizenship act | പൗരത്വ ഭേദഗതി നിയമം: അക്രമികള്‍ക്കെതിരെ കര്‍ശന നടപടിയെന്ന് അസം മുഖ്യമന്ത്രി - Malayalam Oneindia\nPublished: December 13 2019, 15:17 [IST]\nഗുവാഹത്തി: അസമിലെ പൗരത്വ നിയമത്തിനെതിരെയുള്ള പ്രതിഷേധത്തില് പങ്കെടുക്കുന്നവര്‍ക്ക് മുന്നറിയിപ്പുമായി മുഖ്യമന്ത്രി. അക്രമാസക്തരായ പ്രതിഷേധക്കാരോട് വിട്ടുവീഴ്ചയില്ലെന്നാണ് അസം മുഖ്യമന്ത്രി സര്‍ബാനന്ദ് സൊനോവല് വ്യക്തമാക്കിയത്. ജനാധിപത്യ പ്രക്രിയയില് അക്രമത്തിന് സ്ഥാനമില്ല. അതിനാല് അക്രമങ്ങളില് ഏര്‍പ്പെടുന്നവര്‍ക്കെതിരെ കര്‍ശന നടപടി സ്വീകരിക്കുമെന്നും അദ്ദേഹം ചൂണ്ടിക്കാണിക്കുന്നു.\nസംസ്ഥാനത്തെ സ്വദേശികളുടെ അവകാശങ്ങള് സംരക്ഷിക്കുന്നതിനുള്ള നീക്കമാണ് ഞങ്ങള് നടത്തുന്നത്. അക്രമാസക്തമായ പ്രതിഷേധങ്ങളില് നിന്ന് വിട്ടുനില്‍ക്കാന് മക്കളോട് ആവശ്യപ്പെടാന് അദ്ദേഹം വിദ്യാര്‍ത്ഥികളുടെ രക്ഷിതാക്കളോടും ആവശ്യപ്പെടുന്നുണ്ട്. ഞങ്ങള് അക്രമം വച്ചുപൊറുപ്പിക്കില്ല. നാശം വിതക്കുന്നവര്‍ക്കെതിരെ കര്‍ശന നടപടി സ്വീകരിക്കുമെന്നും അദ്ദേഹം വ്യക്തമാക്കി. സമാധാനപരമായ പ്രതിഷേധങ്ങളോടും ജനാധിപത്യ പ്രക്രിയയോടും എതിര്‍പ്പില്ലെന്നും അദ്ദേഹം വ്യക്തമാക്കി. സാഹചര്യം വഷളാക്കുന്നതിനായി ചിലര് തെറ്റായ വിവരങ്ങള് പ്രചരിപ്പിക്കാന് ശ്രമിക്കുന്നുണ്ട്. ഇത്തരം സംഭവങ്ങളെ ശക്തമായി നേരിടുമെന്നും അദ്ദേഹം വ്യക്തമാക്കി.\nഞാന് ശ്രമിക്കുന്നത് സ്വദേശികളായ ജനങ്ങളുടെ അവകാശം സംരക്ഷിക്കാനാണ്. അവരുടെ താല്‍പ്പര്യങ്ങള്‍ക്ക് ക്ഷതമേല്‍ക്കരുതെന്ന് ഉറപ്പുവരുത്തേണ്ടതുണ്ടെന്നും അദ്ദേഹം കൂട്ടിച്ചേര്‍ത്തു.\nപൗരത്വ ബില്ലിന് പാര്‍ലമെന്റ് അംഗീകാരം നല്‍കിയതോടെ അസമില് വന് തോതിലുള്ള അക്രമസംഭവങ്ങളാണ് റിപ്പോര്‍ട്ട് ചെയ്തത്. റോഡുകള് ഉപരോധിച്ച പ്രതിഷേധക്കാര് ടയറുകള്‍ക്ക് തീയിടുകയായിരുന്നു. വാഹനങ്ങള്‍ക്ക് നേര്‍ക്ക് കല്ലെറിഞ്ഞ പ്രതിഷേധക്കാര് രണ്ട് റെയില്‍വേ സ്റ്റേഷനുകളും എംഎല്‍എമാരുടെ വീടുകളുമാണ് തീയിട്ട് നശിപ്പിച്ചത്. സൊനൊവലിലെ ചില വീടുകളും ജനക്കൂട്ടത്തിന്റെ ആക്രമണത്തിന് ഇരയായിരുന്നു.\nഭേദഗതി വരുത്തിയ പൗരത്വ നിയമത്തില് ഭയപ്പെടേണ്ടതില്ല. പാരമ്പര്യ സംസ്കാരം, ഭാഷ. രാഷ്ട്രീയം ഭൂമിയുടെ അവകാശങ്ങള് അസം അക്കോര്‍ഡിന്റെ ആറാമത്തെ ക്ലോസില് സുരക്ഷിതമാക്കപ്പെട്ടിട്ടുണ്ടെന്നാണ് അദ്ദേഹം ചൂണ്ടിക്കാണിക്കുന്നത്. അസമിലെ ജനങ്ങളുടെ ഭരണഘടനാപരമായ അവകാശങ്ങള് സംരക്ഷിക്കപ്പെടുന്നതിനായി ജസ്റ്റിസ് ബിപ്ലബ് ശര്‍മയ്ക്ക് കീഴില് ഒരു കമ്മറ്റിക്ക് രൂപം നല്‍കുമെന്നും അദ്ദേഹം വ്യക്തമാക്കി. ആറാം അനുഛേദത്തിലെ നിര്‍ദേശങ്ങളെല്ലാം പൂര്‍ണമായി നടപ്പിലാക്കുമെന്ന് കേന്ദ്രസര്‍ക്കാരും വ്യക്തമാക്കിയിട്ടുണ്ട്.\nഅസമില് പൗരത്വ നിയമവിരുദ്ധ പ്രക്ഷോഭത്തിനിടെ രണ്ട് പേര് കൊല്ലപ്പെട്ടിരുന്നു. പ്രതിഷേധം അക്രമാസക്തമായതോടെ പോലീസ് വെടിവെയ്പിലാണ് രണ്ട് മരണം. ഗുവാഹത്തി, ദിബ്രുഗര്, തേസ്പൂര്, ദേക്കിയാജുലി എന്നിവിടങ്ങളില് നിരോധനാജ്ഞ പുറപ്പെടുവിച്ചിട്ടുണ്ട്. ജോര്‍ഹട്ട്, ഗോലാഘട്ട്, ടിന്‍സുക്കിയ തുടങ്ങിയ ജില്ലകളില് കഴിഞ്ഞ രാത്രി ദിവസം രാത്രി തന്നെ നിരോധനാജ്ഞ പുറപ്പെടുവിച്ചിരുന്നു.\nAssam CM Warns violent protest over citizenship act


' ഫീ ളിലാലിൽ ഖുർആൻ ' ഒരു വായന അനുഭവം | islamonlive.in\n2017 ഓഗസ്റ്റ്മാസം ഏകദേശം അവസാനത്തിലാണ് ഞാൻ ശഹീദ് സയ്യിദ് ഖുതുബിന്റെ ‘ഫീളിലാലിൽ ഖുർആൻ’ (ഖുർആന്റെ തണലിൽ) എന്ന വിശ്വവിഖ്യാത ഗ്രന്ഥം വായിക്കാൻ തുടങ്ങുന്നത്. 2020 ഓക്ടോബർ മാസം-3 ക്രിത്യം 12:13 pm ന് അല്ലാഹുവിന്റെ മഹത്വായ അനുഗ്രഹത്താൽ ആ ഖുർആൻ സാഗരം മുഴുവനും വായിച്ചുതീർത്തു.! ആലുവ അസ്ഹറുൽ ഉലൂം ഇസ്ലാമിക് കലാലയത്തിൽ പഠിക്കുമ്പോഴാണ് ഈ ഗ്രന്ഥം ആദ്യമായി ഞാൻ പരിചയപ്പെടുന്നത്. അന്നത്തെ കോളേജ് പ്രിൻസിപ്പലും ഫീ ളിലാലിന്റെ മലയാളത്തിലേക്കുള്ള വിവർത്തകനും ചിന്തകനും, അതിലുപരി എന്റെ അഭിവന്ദ്യ ഗുരുവുമായ ഡോ: കുഞ്ഞുമുഹമ്മദ് പുലവത്ത് സാറാണ് ആദ്യമായി എനിക്കീ ഗ്രന്ഥം പരിചയപ്പെടുത്തിത്തരുന്നത്.\nദിവ്യഗ്രന്ഥത്തിന്റെ വശ്യതയും ഹൃദ്യതയും അതിന്റെ ദാർശനിക ധന്യതയും സാഹിത്യ സൗന്ദര്യവും അനുവാചകനെ അനുഭവിപ്പിക്കുന്ന രീതിയിലാണ് ഇത് രചിക്കപ്പെട്ടിട്ടുള്ളതെന്ന് നമുക്കറിയാം. നിരവധി ഖുർആൻ വ്യാഖ്യാനങ്ങൾ ലോകത്തുണ്ട്. ഇതിൽ നിന്നെല്ലാം തികച്ചും വ്യതിരിക്തത പുലർത്തുന്ന തഫ്സീറാണ് ശഹീദ് സയ്യിദ് ഖുതുബിന്റെ ഫീ ളിലാലിൽ ഖുർആൻ. പേര് സൂചിപ്പിക്കുന്നത് പോലെ തന്നെ വിശുദ്ധ ഖുർആന്റെ ശീതളഛായയിലൂടെയുള്ള ഒരു യാത്രയാണത്. വിശുദ്ധ ഖുർആനുവേണ്ടി തന്റെ മജ്ജയും മാംസവും പണയം വെച്ച ഒരു രക്തസാക്ഷിയുടെ അനുഭവസമ്പത്താണ് ഫീളിലാൽ.! ഖുർആനെ പ്രണയിക്കേണ്ട വിധത്തിൽ, അതിനെ കാണേണ്ട വിധത്തിൽ കണ്ടപ്പോൾ വിശുദ്ധ ഖുർആൻ സയ്യിദ് ഖുതുബിന് തണൽ വിരിച്ചു കൊടുത്തു എന്നതാണ് സത്യം.\nഎന്റെ ചെറിയകാലത്തെ ജീവിതത്തിൽ എന്നെ ഏറ്റവും കൂടുതൽ സ്വാധീനിച്ച തഫ്സീറു കൂടിയാണിത്. വിശുദ്ധ ഖുർആനിലൂടെ എങ്ങനെ ജീവിക്കാമെന്നും, അതിനെ എങ്ങനെ പ്രണയിക്കാമെന്നും ഉസ്താദ് സയ്യിദ് ഖുതുബ് പഠിപ്പിച്ചു. സയ്യിദ് ഖുതുബ് എന്ന ദാർശികനെ, ചിന്തകനെ, ആസ്വാധകനെ അതിലുപരി ഒരു സൗന്ദര്യശാസ്ത്രജ്ഞനെ ഇവിടെയാണ് തിരിച്ചറിയുന്നത്. ഒരു ഖുർആൻ ആസ്വാദകൻ നിർബന്ധമായും വായിച്ചിരിക്കേണ്ട ഗ്രന്ഥം. ഓരോ സൂറകളും സൂക്തങ്ങളും വായിക്കുമ്പോൾ തന്നെ വായനക്കാരന്റെ മനസ്സും മസ്തിഷ്കവുമായി അത് സംവദിക്കുന്നു. ഓരോ പദങ്ങളും അനുവാചകന്റെ ഭാവനാ മണ്ഡലത്തിൽ ചിത്രം വരയ്ക്കുന്നു. ഓരോ അക്ഷരങ്ങൾ പോലും വായനക്കാരന്റെ മനസ്സിനെ കീഴടക്കുന്നു. വാഗ്മയ ദൃശ്യങ്ങളും ചിത്രങ്ങളും എന്റ മസ്തിഷ്കത്തിൽ മാറി മാറി സഞ്ചരിച്ചുകൊണ്ടേയിരുന്നു. എന്റെ ആത്മാവും ശരീരവുമായി അഭിരമിച്ചുകൊണ്ടേയിരുന്നു. അനുവാചന്റെ ഹൃദയത്തെ പുണരുന്ന രീതിയിലാണ് വശ്യമനോഹരമായ സൂക്ത ശൃംഖലയെ അതിൽ ആവിഷ്കരിച്ചിരിക്കുന്നത്. വിശേഷിച്ചും ഖിയാമത്തുനാളിനെ പരാമർശിക്കുന്ന സൂറകളുടെ വ്യാഖ്യാനങ്ങൾ നമ്മളെ അതിനു സാക്ഷിയാക്കിയതു പോലെ അനുഭവപ്പെടുത്തുന്നു. വല്ലാത്തൊരു പ്രഹരം അനുഭവപ്പെടുന്നത് പോലെയും തലച്ചോറിനെ ആരോ ആഞ്ഞടിക്കുന്നതു പോലെയും അനുവാചക മനസ്സിൽ തോന്നൽ സൃഷ്ടിക്കുന്നു. ചില വചനങ്ങുടെ വ്യാഖ്യാനമോ, നാവിൻ തുമ്പിൽ മധുരമായും ഹൃദയാന്തരാളങ്ങളിൽ ഇളം തെന്നലായും സ്പർശിച്ചു പോകുന്നു. മറ്റ് ചിലതോ, മനുഷ്യഭാവനയിൽ താണ്ഡവമാടുകയും രക്തധമനികളെ ഉത്തേജിപ്പിക്കുകയും ചെയ്യുന്നു. മറ്റ് ചിലതോ, കാരുണ്യ പ്രവാഹമായി പരന്നൊഴുകുന്നു. ഇങ്ങനെ തുടങ്ങി ഓരോ പദങ്ങൾക്കും അതിന്റേതായ ദാർശനികത്വവും സൗന്ദര്യവും നൽകി വ്യാഖ്യാനിച്ചിരിക്കുന്നു. ഓരോ അക്ഷരങ്ങൾ വഹിക്കുന്ന ആശയങ്ങൾ പോലും കൃത്യമായി തന്നെ ചിത്രീകരിച്ചിരിക്കുന്നു. അങ്ങനെ, ഓരോ സൂക്തത്തിനൊപ്പവും അനുവാചകനെ കൂടെകൂട്ടി സഞ്ചരിപ്പിക്കുന്നു. തികച്ചും വ്യത്യസ്ഥമായ ആഖ്യാന രീതിയാണിതിൽ ഉപയോഗിച്ചിട്ടുള്ളത്.! ഓരോ സൂറയുടെ വ്യാഖ്യാനത്തിലും കാണാം ആ പ്രസരിപ്പും തിളക്കവും.\n“ഖുർആൻ പരിഭാഷകൾക്കും വ്യാഖ്യാനങ്ങൾക്കും പഞ്ഞമില്ലാത്ത മലയാളത്തിലേക്ക് ഫീളിലാലിൽ ഖുർആൻ കൂടി ഭാഷാന്തരീകരിക്കാൻ ഞങ്ങളെ പ്രേരിപ്പിച്ചത് അതിന്റെയീ അന്യാദൃശ്യഭാവങ്ങളാണ്.” എന്ന് ഇതിന്റെ വിവർത്തകർ പറഞ്ഞു വെക്കുന്നുണ്ട്. ഫീളിലാൽ വിമർശകർ പോലും അതിന്റെ മികച്ച ആഖ്യാന ശൈലയും സാഹിത്യ സൗകുമാര്യവും സമ്മതിച്ചതുമാണ്.\nഈ ഗ്രന്ഥം നൂറു ശതമാനം വൈജ്ഞാനികമാണെന്ന് വാദമില്ല. എന്നാൽ, വൈജ്ഞാനികമായി ഒട്ടും മികവ് പുലർത്തിയിട്ടില്ല എന്ന് പറയുന്ന വിമർശകരോട് ഒട്ടും യോജിപ്പുമില്ല. മുമ്പുള്ള തഫ്സീറുകളെ ആഴത്തിൽ വിലയിരുത്തി 25 വർഷത്തിലേറെ വായിച്ചു പഠിച്ച് മനസ്സിലാക്കിയതിനു ശേഷമാണ് സയ്യിദ് ഖുതുബ് തന്റെ മൂർച്ചയുള്ള തൂലികയിലൂടെ ഫീളിലാലിന് ജന്മം നൽകുന്നത്. അദ്ദേഹം അതിൽ നിരവധി തഫ്സീറുകൾ പരാമർശിക്കുന്നുണ്ട്. പ്രധാനമായും ആശ്രയിക്കുന്ന തഫ്സീർ ഗ്രന്ഥം; ‘ തഫ്സീർ ഇബ്നുകഥീറാണ് ‘. എകദേശം 590 ൽ പരം ഹദീസുകളും 19 ൽ അധികം ശാസ്ത്ര ഗന്ഥങ്ങളും അവലംബിച്ചിരിക്കുന്നു. മഹാനവർകളുടെ വൈജ്ഞാനിക വ്യക്തിത്വത്തെ സംബന്ധിച്ച് സൂക്ഷമമായി പഠിച്ചാൽ ഒരു ഖുർആൻ വ്യാഖ്യാതാവിനു വേണ്ട വൈജ്ഞാനികവും ഭാഷാപരവും സാംസ്കാരികവുമായ എല്ലാ ഉപാദികളും നമുക്ക് അദ്ദേഹത്തിൽ ദർശിക്കാനാകും.\nTags: Fi Zilal al-Qur'anQuranQuran Study


എംഎൽഎമാരെ സ്വാധീനിക്കാൻ ബിജെപി നേതാവ് ജനാർദൻ റെഡ്ഡി പണം വാഗ്ദാനം ചെയതു; തെളിവ് പുറത്തുവിട്ട് കോൺഗ്രസ്\nTHALSAMAYAM| Updated On: 18 May 2018 3:00 PM GMT | Location :\nബെംഗളൂരു: വിശ്വാസ വോട്ടെടുപ്പിന് മണിക്കൂറുകൾ മാത്രം ബാക്കി നിൽക്കെ തങ്ങളുടെ എംഎൽഎമാരെ പണം നൽകി വശത്താക്കാൻ ബിജെപി നേതാക്കൾ ശ്രമിച്ചെന്ന് കോൺഗ്രസ്....\nബെംഗളൂരു: വിശ്വാസ വോട്ടെടുപ്പിന് മണിക്കൂറുകൾ മാത്രം ബാക്കി നിൽക്കെ തങ്ങളുടെ എംഎൽഎമാരെ പണം നൽകി വശത്താക്കാൻ ബിജെപി നേതാക്കൾ ശ്രമിച്ചെന്ന് കോൺഗ്രസ്. ബിജെപി നേതാവ് ജനാർദൻ റെഡ്ഡി റായ്ചൂർ റൂറലി‍ൽ നിന്നു ജയിച്ച ബസവന ഗൗഡയ്ക്ക് പണവും സ്വത്തും വാഗ്ദാനം ചെയ്തതെന്നാണ് ആരോപണം. ഇതു തെളിയിക്കുന്ന ശബ്ദരേഖയും കോൺഗ്രസ് പുറത്തുവിട്ടിട്ടുണ്ട്.\nഇപ്പോഴുള്ള സ്വത്തിന്റെ നൂറിരട്ടി തരാമെന്നാണ് ബസവന ഗൗഡയ്ക്ക് റെഡ്ഡിയുടെ വാഗ്ദാനം. അമിത് ഷായുമായി നേരിട്ടു സംസാരിക്കാൻ അവസരം ലഭ്യമാക്കാമെന്നും റെഡ്ഡി വാക്കു നൽകുന്നുണ്ട്.\nഅതേസമയം സർക്കാരിന് ഭൂരിപക്ഷം തെളിയിക്കാൻ നാളെത്തന്നെ വിശ്വാസവോട്ടെടുപ്പ് നടത്തണമെന്ന് സുപ്രീംകോടതി നിർദേശിച്ചു. നാളെ നാലുമണിക്കു മുൻപുതന്നെ വോട്ടെടുപ്പു നടത്തണമെന്നാണു നിർദേശം. ഭൂരിപക്ഷം തെളിയിക്കാൻ സമയം നൽകണമെന്ന ബിജെപിയുടെ ആവശ്യം തള്ളിക്കൊണ്ടാണ് കോടതിയുടെ ഉത്തരവ്. വോട്ടെടുപ്പിന് രഹസ്യബാലറ്റ് വെണമെന്ന ബിജെപിയുടെ ആവശ്യവും കോടതി തള്ളി.\nസർക്കാരുണ്ടാക്കാൻ തങ്ങൾക്കാണു ഭൂരിപക്ഷമെന്നു ചൂണ്ടിക്കാട്ടി കോൺഗ്രസ്- ജെഡിഎസ് സഖ്യം നൽകിയ ഹർജി പരിഗണിച്ചാണ് കോടതിയുടെ ഉത്തരവ്. വോട്ടെടുപ്പിനു മുന്നോടിയായി പ്രോടേം സ്പീക്കറെയും ഗവർണർ നിയമിച്ചു. വിരാജ് പേട്ട എംഎൽഎയായ ബിജെപി നേതാവ് കെ.ജി.ബൊപ്പയ്യയെയാണു നിയമിച്ചത്. മുതിർന്നയാളെ പ്രൊടേം സ്പീക്കറാക്കണമെന്ന കീഴ്‌വഴക്കം തെറ്റിച്ചാണ് നിയമനം.


Passed Away – Page2– Prathipaksham\nചെന്നൈ വിലപിക്കുകയാണ്;5രൂപ ഡോക്ടർ വി. തിരുവെങ്കടം ഇനിയില്ല\nചെന്നൈ നഗരം വിലപിക്കുകയാണ്. അഞ്ചു രൂപ ഡോക്ടർ ഇനിയില്ല. ദശാബ്ദങ്ങളായി പാവപ്പെട്ട രോഗികളുടെ ആശാകേന്ദ്രമായിരുന്ന ഡോ തിരുവങ്കടം അന്തരിച്ചു. ചെന്നൈ വ്യാസർപാഡിയിൽ സതേൺ റെയിൽവേ ആശുപത്രിയിലായിരുന്നു ഡോക്ടറുടെ അന്ത്യം. ഹൃദയാഘാതമായിരുന്നു മരണകാരണം. 70 വയസ്സ് പ്രായമുണ്ടായിരുന്നു. ഡോക്ടർക്ക് കോവിഡ് 19 ബാധിച്ചിരുന്നു എന്ന വാർത്ത ആശുപത്രി അധികൃതർ നിഷേധിച്ചിട്ടുണ്ട്. നിർധനരായ രോഗികളുടെ ആശാകേന്ദ്രമായിരുന്നു ഈ ഭിഷഗ്വരൻ. ഒരു രോഗിയിൽ നിന്നും അഞ്ചു രൂപയായിരുന്നു കൺസൾട്ടിങ് ഫീസ് ആയി തിരുവെങ്കടം വാങ്ങിയിരുന്നത്. 45 വർഷങ്ങൾക്കുമുമ്പ് ആശുപത്രി തുടങ്ങുമ്പോൾ2രൂപയായിരുന്നു ചികിത്സ നിരക്ക് ആയി ഈടാക്കിയിരുന്നത്. പല രോഗികൾക്കും അദ്ദേഹം സൗജന്യമായി മരുന്ന് വാങ്ങി നൽകിയിരുന്നതായി ഡോക്ടറുടെ അസിസ്റ്റന്റ് ആയിരുന്ന ബൂബാലൻ പറഞ്ഞു. ചെന്നൈയിൽ പ്രശസ്തി നേടിയ ഡോ തിരുവെങ്കടത്തിന്റെയൊപ്പം 25 വർഷങ്ങളായി സേവനമനുഷ്ഠിക്കുകയാ...\n15Aug By CULTURAL DESKNo Comments\nകല, കേരളം, വാര്‍ത്ത, സാഹിത്യം\nപ്രമുഖ ഫോട്ടോഗ്രാഫര് പുനലൂര് രാജന് അന്തരിച്ചു. 81 വയസായിരുന്നു. ശനിയാഴ്ച പുലര്‍ച്ചെ 1.30 ഓടെയായിരുന്ന മരണം. ഹൃദയ സംബന്ധമായ അസുഖങ്ങളെ തുടര്‍ന്ന് കോഴിക്കോട്ടെ സ്വകാര്യ ആശുപത്രിയില് ചികിത്സയിലായിരുന്നു. കേരളത്തിലെ ആദ്യകാല ഫോട്ടോഗ്രാഫര്‍മാരില് ഒരാളായ ഇദ്ദേഹമാണ് മലയാളത്തിലെ സാമൂഹ്യ സാഹിത്യ സംസ്കാരിക രാഷ്ട്രീയ രംഗത്തെ നിരവധി പ്രമുഖരുടെ അപൂര്‍വ്വ ചിത്രങ്ങള് പകര്‍ത്തിയത്. വൈക്കം മുഹമ്മദ് ബഷീറിന്റെ നിരവധി ഫോട്ടോകൾ പകർത്തിയ ഫോട്ടോഗ്രാഫർ എന്ന നിലയിലാണ് മലയാളികളായ വായനക്കാരുടെ ഇടയിൽ പുനലൂർ രാജൻ പ്രശസ്തി നേടിയത്. ബഷീർ പുസ്തകങ്ങളുടെ പിൻപുറത്തിന്റെ അലങ്കാരം രാജന്റെ ബഷീർ ഫോട്ടോ കൊണ്ട് സമ്പന്നമായിരുന്നു. ബഷീർ മ്യൂസിയത്തിൽ പുനലൂർ രാജൻ തന്റെ ചിത്രങ്ങൾ ആസ്വദിക്കുന്നു ബഷീറിന് പുറമെ എസ്എ ഡാങ്കേ, സി. അച്യുതമേനോൻ, എംഎൻ ഗോവിന്ദൻനായർ, പികെ വാസുദേവൻ നായർ, എംടി വാസുദേവൻ നായർ, എസ്കെ. ...\nകോൺഗ്രസ് വക്താവ് രാജീവ് ത്യാഗി അന്തരിച്ചു ; ചാനൽ ചർച്ചയ്ക്കു തൊട്ടു പിന്നാലെ മരണം\nകോണ്‍ഗ്രസ് നേതാവും പാര്‍ട്ടി ദേശീയ വക്താവുമായിരുന്ന രാജീവ് ത്യാഗി അന്തരിച്ചു. ഹൃദയാഘാതത്തെ തുടര്‍ന്ന് വൈകീട്ട് ഏഴുമണിയോടെയാണ് മരിച്ചത്. ചാനല് ചര്‍ച്ചകളില് കോണ്‍ഗ്രസിന്റെ മുഖമായിരുന്നു രാജീവ് ത്യാഗി വീട്ടില് വെച്ച് പെട്ടെന്ന് തളര്‍ന്ന് വീണതിനെ തുടര്‍ന്ന് ഡല്‍ഹി യശോദ ആശുപത്രിയിലെത്തിച്ചെങ്കിലും അപ്പോഴേക്കും മരിച്ചിരുന്നു. രാജീവ് മരണത്തിന് തൊട്ടുമുമ്പായി ബെംഗളൂരു സംഘര്‍ഷവുമായി ബന്ധപ്പെട്ട് നടന്ന ചാനല് ചര്‍ച്ചയിൽ പങ്കെടുത്തിരുന്നു. ‘ആജ് തകിലെ5മണി മുതല്6മണിവരെയുള്ള ദംഗല് എന്ന പരിപാടിയില് അദ്ദേഹം ഉണ്ടായിരുന്നു.7മണിയ്ക്ക് അദ്ദേഹം മരണപ്പെട്ടിരിക്കുന്നു. ഞെട്ടിപ്പിക്കുന്ന വാര്‍ത്തയാണിത്’, രജ്ദീപ് സര്‍ദേശായി ട്വീറ്റ് ചെയ്തു...\n25Apr By Film Desk19 Comments\nമലയാളത്തിലെ സിനിമാ-സീരിയല് താരം രവി വള്ളത്തോള് ( 67 ) അന്തരിച്ചു. തിരുവനന്തപുരത്തെ സ്വകാര്യ ആശുപത്രിയില് വെച്ചായിരുന്നു അന്ത്യം. പ്രശസ്ത കവി വള്ളത്തോള് നാരായണമേനോന്റെ അനന്തരവനാണ്. ഏതാണ്ട് മൂന്നു ദശാബ്ദക്കാലമായി മലയാള സിനിമയിലും ടി വി സീരിയലിലും നിറഞ്ഞുനിന്ന നടനായിരുന്നു. ലെനിന് രാജേന്ദ്രന് സംവിധാനം ചെയ്ത് 1987-ല് ഇറങ്ങിയ സ്വാതിതിരുനാള് ആണ് രവി വള്ളത്തോളിന്റെ ആദ്യ സിനിമ. തുടര്‍ന്ന് മതിലുകള്,കോട്ടയം കുഞ്ഞച്ചന്,ഗോഡ്ഫാദര്,വിഷ്ണുലോകം,സര്‍ഗം,കമ്മീഷണര് എന്നിങ്ങനെ അന്‍പതോളം സിനിമകളില് അദ്ദേഹം അഭിനയിച്ചിട്ടുണ്ട്. സിനിമയിലേക്ക് ഗാനരചയിതാവാണ് രവിയുടെ രംഗപ്രവേശം മധുരം തിരുമധുരം എന്ന ചിത്രത്തിന് വേണ്ടി 1976-ല് ‘താഴ്‌വരയില് മഞ്ഞുപെയ്തു’ എന്ന ഗാനം എഴുതി രവി വള്ളത്തോളിന്റെ സിനിമാ ബന്ധം തുടങ്ങി. 1986-ല് ഇറങ്ങിയ 'രേവതിക്കൊരു പാവക്കുട്ടി' എന്ന സിനിമയുടെ കഥ രവിവള്ളത്തോളിന്റേതായിരുന്നു. മികച്...


തൃശൂര്: ഐഎസ്ആര്‍ഒ ചാരക്കേസില് രാഷ്ട്രീയ ഗൂഢാലോചനയെന്ന് പത്മജ വേണുഗോപാല്. കരുണാകരന്റെ രാഷ്ട്രീയ ഭാവി തകര്‍ക്കാന് എതിരാളികള് തയാറാക്കിയ ഗൂഢാലോചനയുടെ ഭാഗമായാണ് അദ്ദേഹം ചാരക്കേസില് ചെന്ന് പെട്ടത്. സജീവ രാഷ്ട്രീയത്തിലുളള അഞ്ച് പേരാണ് അദ്ദേഹത്തെ ചതിച്ചത്. വിശ്വസിച്ച് കൂടെ നിര്‍ത്തിയവര് പോലും അദ്ദേഹത്തിനെതിരെ നിന്നു. അച്ഛന് നീതി കിട്ടാനായി ഈ പേരുകള് ജുഡീഷ്യല് കമ്മീഷനോട് പറയും.\nഅമ്മ മരിച്ച് അച്ഛന് തളര്‍ന്ന് നില്‍ക്കുന്ന സമയമായിരുന്നു അത്. അതല്ലെങ്കില് അച്ഛനെ തളര്‍ത്താന് അവര്‍ക്ക് കഴിയുമായിരുന്നില്ല. ചാരക്കേസിനെ കുറിച്ചോര്‍ത്ത് മരണം വരെയും അച്ഛന് സങ്കടമായിരുന്നു. എല്ലാവരും ഒറ്റപ്പെടുത്തി. അദ്ദേഹത്തിന് നീതി കിട്ടണം. അച്ഛന്റെ നിരപരാധിത്വം തെളിയിക്കേണ്ടത് പാര്‍ട്ടിയുടെ ഉത്തരവാദിത്തമാണ്. കരുണാകരെ ചതിച്ച നേതാക്കള് ഇപ്പോഴും സുരക്ഷിതരാണ്. അവര്‍ക്കുള്ള തിരിച്ചടിയാണ് ഈ വിധിയെന്നും പത്മജ പറഞ്ഞു.\nഅതേസമയം ജുഡീഷ്യറി കമ്മീഷന് മുന്നിലല്ലാതെ ഈ പേരുകള് പുറത്ത് വിടില്ലെന്നും പത്മജ കൂട്ടിച്ചേര്‍ത്തു.


മദീനക്കടുത്ത് വാഹനാപകടം മലയാളി കുടുംബത്തിലെ മൂന്ന് പേർ മരിച്ചു – Chandrika Daily\nBy web desk Saturday December 5, 2020 20:35 pm\nമദീനക്കടുത്ത് വാഹനാപകടം മലയാളി കുടുംബത്തിലെ മൂന്ന് പേർ മരിച്ചു\nമൃതദേഹങ്ങൾ മക്കയിലോ മദീനയിൽ ഖബറടക്കാനുള്ള ശ്രമങ്ങൾക്ക് കെഎംസിസി പ്രവർത്തകരും നവോദയയും രംഗത്തുണ്ട് .\nറിയാദ് : മദീന സന്ദർശനം കഴിഞ്ഞു താഇഫിലേക്ക് തിരിച്ച മലപ്പുറം സ്വദേശികളായ കുടുംബത്തിലെ മൂന്ന് പേർ വാഹനാപകടത്തിൽ മരണപെട്ടു.മദീന ജിദ്ദ ഹൈവേയിൽ മദീനയിൽ നിന്ന് 150 കിലോമീറ്റർ അകലെ അംന സ്ഥലത്ത് വെച്ചാണ് ഇന്നലെ പുലർച്ചയോടെ രണ്ട് മണിക്ക് അപകടം നടന്നത്. പറമ്പിൽ പീടികക്കടുത്ത പെരുവള്ളൂർ സ്വദേശി തൊണ്ടിക്കോടൻ അബ്ദുൽ റസാഖ് (49) , ഭാര്യ ഫാസില (38), മകൾ ഫാത്തിമ റസാൻ (7) എന്നിവരാണ് മരിച്ചത്. ഇവരോടൊപ്പമുണ്ടായിരുന്ന പത്ത് വയസ്സുകാരി മകൾ ഫാത്തിമ റുനാഹ് കാര്യമായ പരിക്കുകളില്ലാതെ അംനയിലെ ഹെൽത്ത് സെന്ററിലാണുള്ളത്. യാത്രക്കിടെ ഉറങ്ങി പോയതാണ് കാരണമെന്ന് കരുതുന്നു. മദീനയിൽ സിയാറത്തിന്ന് ശേഷം ഇശാ നിസ്‌കാരം കഴിഞ്ഞ് ജിദ്ദയിലേക്ക് പുറപ്പെട്ടതായിരുന്നു നാലംഗ മലയാളി കുടുംബം. റസാഖിന്റെ മൂത്ത മകൻ റയാൻ നാട്ടിൽ പഠിക്കുകയാണ്.\nതാഇഫിലെ അൽ ഗാംദി ഹോൾ സെയിൽ സെന്ററിൽ അക്കൗണ്ടന്റ് ആയിരുന്നു റസാഖ്. കുടുംബവുമായി ദീർഘ കാലമായി തായിഫിലാണ് താമസം. റസ്സാഖിന്റെയും ഫാസിലയുടെയും മൃതദേഹങ്ങൾ അംനയിൽ നിന്ന് ഖുലൈസ് ജനറൽ ആസ്പത്രിയിലേക്ക് മാറ്റിയിട്ടുണ്ട് . മകൾ റസാനിന്റെ മൃതദേഹം മദീനയിൽ\nനടപടി ക്രമങ്ങൾ പൂർത്തിയാക്കാൻ സ്ഥലത്തേക്ക് സുഹൃത്തുക്കളും സന്നദ്ധ സംഘടനകളും എത്തിയിട്ടുണ്ട്.


വിജയ് സേതുപതിയുടെ മകൾക്ക് നേരെ ബലാത്സംഗ ഭീഷണി ; ഭീഷണി ഉയർന്നിരിക്കുന്നത് 800 എന്ന ചിത്രത്തിൽ നിന്നും നടൻ പിന്മാറിയതിനെ തുടർന്ന് ⋆ Third Eye News Live\nചെന്നൈ : നടൻ വിജയ് സേതുപതിയുടെ പ്രായപൂർത്തിയാവാത്ത മകൾക്ക് നേരെ ബലാത്സംഗ ഭീഷണി. ശ്രീലങ്കൻ സ്പിന്നിംഗ് ഇതിഹാസം മുത്തയ്യ മുരളീധരന്റെ ജീവിതത്തെ ആസ്പദമാക്കി ഒരുക്കുന്ന 800 എന്ന ചിത്രത്തിൽ നിന്നും പിന്മാറിയതിന് പിന്നാലെയാണ് നടന്റെ മകൾക്ക് നേരെ ഭീഷണി ഉയർന്നിരിക്കുന്നത്.\nറിഥിക് എന്ന പേരിലുള്ള ട്വിറ്റർ അക്കൗണ്ടിൽ നിന്നാണ് ഭീഷണി സന്ദേശം വന്നിരിക്കുന്നത്. ശ്രീലങ്കയിലെ തമിഴർ നയിക്കുന്ന ദുഷ്‌കരമായ ജീവിതം മനസിലാക്കാൻ വേണ്ടി മകളെ ബലാത്സംഗം ചെയ്യുമെന്നാണ് ഭീഷണി.\nമുത്തയ്യ മുരളീധരനായി ചിത്രത്തിൽ വിജയ് സേതുപതി അഭിനയിക്കുമെന്നായിരുന്നു നേരത്തെയുള്ള തീരുമാനം. എന്നാൽ കഴിഞ്ഞ ദിവസം ചിത്രത്തിൽ നിന്നും പിന്മാറുന്നതായി വിജയ് സേതുപതി അറിയിക്കുകയായിരുന്നു. ഇതിന് പിന്നാലെയാണ് ബലാത്സംഗ ഭീഷണി ഉയർന്നിരിക്കുന്നത്.\nവ്യാപക പ്രതിഷേധം ഉയർന്നതിനെ തുടർന്നാണ് ചിത്രത്തിൽ നിന്നും പിന്മാറാൻ വിജയ് സേതുപതി തീരുമാനിച്ചത്. ശ്രീലങ്കയിലെ തമിഴ് വംശജരെ അടിച്ചമർത്തിയ രാഷ്ട്രീയക്കാരെ പിന്തുണച്ച മുത്തയ്യ മുരളീധരനെ അവതരിപ്പിക്കുന്നതിനെതിരെയാണ് തമിഴ്‌നാട്ടിലും തമിഴ് വംശജരിലും പ്രതിഷേധം ഉയർന്നത്.\nസംഭവുമായി ബന്ധപ്പെട്ട് കടുത്ത പ്രതിഷേധം ഉയർന്നതോടെ വിജയ് സേതുപതിയോട് ചിത്രത്തിൽനിന്ന് പിൻമാറണമെന്ന് മുരളീധരൻ അഭ്യർത്ഥിക്കുകയും ചെയ്തിരുന്നു.\nPrevious articleനടൻ പൃഥ്വിരാജിന് കോവിഡ് : താരത്തിന് രോഗം സ്ഥിരീകരിച്ചത് സിനിമാ ചിത്രീകരണത്തിനിടയിൽ\nNext articleറംസിയുടെ ആത്മഹത്യ : നടി ലക്ഷ്മി പ്രമോദിന്റെ മുൻകൂർ ജാമ്യം ഹൈക്കോടതി സ്റ്റേ ചെയ്തു


രാജകുമാരിയെ പോലെ തിളങ്ങി കാജൽ, താരത്തിന്റെ വിവാഹചിത്രങ്ങൾ കാണാം - മലയാളം ന്യൂസ് പോർട്ടൽ\nPosted on October 31, 2020, 10:18 AM\nകഴിഞ്ഞ ദിവസമായിരുന്നു നടി കാജലിന്റെ വിവാഹം, ബിസിനസുകാരന് ഗൗതം കിച്‌ലു ആണ് കാജലിന്റെ കഴുത്തിൽ താലി ചാർത്തിയത്. വിവാഹ ചടങ്ങില് അടുത്ത ബന്ധുക്കളും സുഹൃത്തുക്കളും മാത്രമാണ് പങ്കെടുത്തത്. എല്ലാവിധ കോവിഡ് മാനദണ്ഡങ്ങളും പാലിച്ചാണ് വിവാഹം നടന്നത്. വിവാഹത്തിൽ അധികം ആളുകൾ പങ്കുടുത്തില്ല എങ്കിലും വിവാഹച്ചടങ്ങുകൾക്ക് യാതൊരുവിധ കുറവും ഉണ്ടായിരുന്നില്ല, വളരെ ആഘോഷത്തോടെയാണ് വിവാഹം നടത്തിയത്.\nഇപ്പോൾ താരത്തിന്റെ വിവാഹ ചിത്രങ്ങളും വിഡിയോകളും സോഷ്യൽ മീഡിയയിൽ വൈറലാകുകയാണ്. ലെഹങ്കയില് അതി സുന്ദരിയായി തിളങ്ങുകയാണ് വധു കാജള് അഗര്‍വാള്. ‘പെര്‍ഫക്‌ട് ഗ്രൂം’ എന്നാണ് ആരാധകര് കമന്റിടുന്നത്. ആരാധകരും സഹപ്രവര്‍ത്തകരും സോഷ്യല് മീഡിയയിലൂടെ നവ വധൂവരന്മാര്‍ക്ക് ആശംസകള് അറിയിച്ചു. സമാന്ത അക്കിനേനി, രകുല് പ്രീതി സിംഗ്, മഞ്ചു ലക്ഷ്മി, കീര്‍ത്തി സുരേഷ്, തമന്ന ഭട്ടിയ, സോനു സൂദ് തുടങ്ങിവര് സോഷ്യല് മീഡിയയിലൂടെയാണ് കാജളിനോടുള്ള തങ്ങളുടെ സ്‌നേഹവും ആശംസയും അറിയിച്ചിത്തത്.


editor Wednesday, September 26th, 2012 4:34 am 26 September, 2012\nഇപ്പോള് കണ്ണീരൊഴുക്കുന്നവര് ജീവിച്ചിരിക്കെ തിലകനോട് നീതി കാട്ടിയില്ലെന്നു മാത്രമല്ല ഒളിഞ്ഞും തെളിഞ്ഞു ആക്രമിച്ചുകൊണ്ടേയിരുന്നു. തെറ്റുചെയ്യാതെ പുറത്താക്കപ്പെട്ട തിലകനെക്കൊണ്ട് മാപ്പ് പറയിക്കാന് അമ്മയുടെ തലതൊട്ടപ്പന് ഇന്നസെന്റിന് യാതൊരു ഉളുപ്പും തോന്നിയില്ല. വഴങ്ങിക്കൊടുത്തില്ല. അഭിനയമെന്ന തന്റെ പ്രതിഭകൊണ്ട് മധുരമായി പ്രതികാരം കൊടുക്കുകയായിരുന്നു തിലകന്…\nവീഡിയോ സ്‌റ്റോറി/ ഷഫീക്ക് എച്ച്.\nഇവിടെ നിന്നാണ് ആ പരുക്കന് ശബ്ദം നമ്മളെ പേടിപ്പിച്ചിട്ടുള്ളത്, കരയിപ്പിച്ചിട്ടുള്ളത്, കുടുകുടെ ചിരിപ്പിച്ചിട്ടുള്ളത്. ഒരു അഭിമുഖത്തില് അദ്ദേഹം പറയുകയുണ്ടായി ‘ആ ശബ്ദമില്ലെങ്കില് ഞാനില്ലെ’ന്ന്.. ആ ശബ്ദത്തെ അദ്ദേഹം അത്രയ്ക്ക് ഇടിഷ്ടപ്പെട്ടിരുന്നു.. വിശ്വസിക്കാന് പറ്റുന്നില്ല അത് പെട്ടെന്ന് നമ്മളെ വിട്ടുപിരിയുമെന്ന്..\nതിലകന് ഏത് പരിവേഷമാണ് നമുക്ക് നല്‍കാനാവുക? ഏത് വാക്കുകൊണ്ടും നമുക്ക് പൂര്‍ണാണാര്‍ത്ഥത്തില് അദ്ദേഹത്തെ വിശേഷിപ്പിക്കാനാവില്ല. അത്രയ്ക്കുണ്ട് ആ അഭിനയ പ്രതിഭ നമുക്കായി ഇവിടെ അവശേഷിപ്പിച്ച് കടന്നുപോയ ഓര്‍മകള്.. പോരാളിയുടെ മനക്കരുത്തും നന്‍മയുടെ ലാളിത്യമുള്ള പുഞ്ചിരിയും കരുത്താര്‍ന്ന പ്രതിഭയും അദ്ദേഹത്തില് ഒന്നായലിഞ്ഞു ചേര്‍ന്നിരുന്നു എന്നു പറഞ്ഞാല് അത് അതിശയോക്തിയാവില്ല.\nതിരശ്ശീലയില് തിലകന് തിലകനല്ലാതായിത്തീരുകയായിരുന്നു. അച്യുതമേനോനും കള്ളുവര്‍ക്കിയും പെരുന്തച്ചനും രാമേട്ടനും ളോഹയിട്ട പള്ളീലച്ചനും ചാക്കോ മാഷൊക്കെ മാത്രമേ പ്രേക്ഷക ഹൃദയങ്ങളിലുള്ളു. ഓരോ കഥാപാത്രങ്ങളും മിഴിവോടെ നമ്മുടെ കണ്ണുകളില് കാഴ്ച്ചയായും കാതുകളില് ശബ്ദമായും ഇപ്പൊഴും തങ്ങി നില്‍പ്പുണ്ട്. ഉസ്താദ് ഹോട്ടലിലെ ഉപ്പാപ്പ പറയുന്നതുപോലെ വയറു നിറയുമ്പോഴല്ല മനസ്സു നിറയുമ്പോഴാണ് കലാകാരനും കലാകാരനാവുന്നത്. ഒരടയാളമെങ്കിലും ബാക്കിവെച്ച് പോവാത്ത കലാകാരനെ കലാകാരന് എന്നു വിളിക്കാന് കഴിയില്ലല്ലോ. അങ്ങനെയെങ്കില് തിലകനെന്ന ആരുടെ മുന്നിലും മുട്ടുമടക്കാത്ത ആ കലാകാരന് നമുക്ക് അവശേഷിപ്പിച്ച് കടന്നുപോയത് കഥാപാത്രങ്ങളുടെ ഒരു ഘോഷയാത്ര തന്നെയായിരുന്നു.\nപോരാടുന്ന ഒരാള്‍ക്ക് തന്റെ ജീവിതത്തിലുടനീളം പോരാട്ടം തുടരേണ്ടി വരും. മരണം കൊണ്ടാണ് ഒരു പോരാളി തന്റെ പ്രസക്തി തെളിയിക്കുന്നത്. വ്യവസ്ഥാപിത മൂല്യങ്ങോളോടും സംസ്‌ക്കാരത്തോടും തിലകന് പടവെട്ടി. പലയിടങ്ങളിലും അദ്ദേഹം ഒറ്റപ്പെട്ടു. കലയുടെ സ്ഥാപനവല്‍ക്കരണ രൂപങ്ങള് അദ്ദേഹത്തെ നിരന്തരം വേട്ടയാടിക്കൊണ്ടിരുന്നു, അമ്മയുടെ രൂപത്തിലും മാക്ടയുടെ രൂപത്തിലും താരരാജാക്കന്‍മാരുടെ രൂപത്തിലും. തന്റെ പോര്‍നിലം തന്നെ അദ്ദേഹത്തിന് ഒരു ഘട്ടത്തില് നഷ്ടമാവുകയുണ്ടായി. എന്നിട്ടും അദ്ദേഹം തളരാതെ എല്ലാ പ്രതിബന്ധങ്ങളെയും തന്റെ കാല്‍ക്കീഴിലെത്തിച്ചു എന്നത് നമ്മള് കണ്ടതാണ്.\nഇപ്പോള് കണ്ണീരൊഴുക്കുന്നവര് ജീവിച്ചിരിക്കെ തിലകനോട് നീതി കാട്ടിയില്ലെന്നു മാത്രമല്ല ഒളിഞ്ഞും തെളിഞ്ഞു ആക്രമിച്ചുകൊണ്ടേയിരുന്നു. തെറ്റുചെയ്യാതെ പുറത്താക്കപ്പെട്ട തിലകനെക്കൊണ്ട് മാപ്പ് പറയിക്കാന് അമ്മയുടെ തലതൊട്ടപ്പന് ഇന്നസെന്റിന് യാതൊരു ഉളുപ്പും തോന്നിയില്ല. വഴങ്ങിക്കൊടുത്തില്ല. അഭിനയമെന്ന തന്റെ പ്രതിഭകൊണ്ട് മധുരമായി പ്രതികാരം കൊടുക്കുകയായിരുന്നു തിലകന്… A sweet revenge… എന്നെന്നും ഇവരുടെ നെഞ്ചകത്തെ കുറ്റബോധം ഒരു ഉമിത്തീപോലെ കത്തിക്കാന് അതുമതി. ഇന്ത്യന് റുപ്പീയിലെ അച്യുതമേനോനും ഉസ്താദ് ഹോട്ടലിലെ ഫൈസിയുടെ ഉപ്പുപ്പായും. നാടകത്തട്ടില് നിന്നും ആ അതുല്യ പ്രതിഭയെ തിരികെ വിളിക്കേണ്ടി വന്നു മലയാള സിനിമയ്ക്ക്.\nസിനിമ വളരെ ആഴത്തില് അലിഞ്ഞ് ചേര്‍ന്ന മലയാളിയുടെ ജീവിതത്തില് തിലകന് അവശേഷിപ്പിച്ച ശൂന്യത വളരെ വലുതാണ്, കലാകാരനെന്ന നിലയിലും ആര്‍ക്കും തോറ്റകൊടുക്കാത്ത പോരാളിയെന്ന നിലയിലും.


അഫ്ഗാനിസ്താനില് മാധ്യമപ്രവര്‍ത്തകരെ തല്ലിച്ചതച്ച് താലിബാന് - Mangalam News Online\nPosted On: September 9, 2021 11:23 am IST\nഅഫ്ഗാനിസ്ഥാന്>>>അഫ്ഗാനിസ്താനില് മാധ്യമപ്രവര്‍ത്തകരോട് താലിബാന്റെ ക്രൂരത. വനിതകളുടെ പ്രക്ഷോഭം റിപ്പോര്‍ട്ട് ചെയ്യാനെത്തിയ മാധ്യമപ്രവര്‍ത്തകരെ താലിബാന് തല്ലിച്ചതച്ചു.\nകാബൂള് ആസ്ഥാനമായി പ്രവര്‍ത്തിക്കുന്ന എറ്റിലാട്രോസിലെ എഡിറ്ററും റിപ്പോര്‍ട്ടറുമായ താഖി ദര്യാബി, നെമത്തുള്ള നഖ്ദി എന്നിവര്‍ക്കാണ് ക്രൂരമായ മര്‍ദനമേറ്റത്.\nചാട്ടവാറും വടിയുംകൊണ്ട് മാധ്യമപ്രവര്‍ത്തകരുടെ പുറം അടിച്ച് പൊട്ടിക്കുന്നതിന്റെ ദൃശ്യങ്ങള് പുറത്തുവന്നു. രണ്ട് മാധ്യമപ്രവര്‍ത്തകരുടെ പുറത്തും കാലിനും അടിയേറ്റ് വീര്‍ത്ത ചിത്രങ്ങള് ഉള്‍പ്പെടെയാണ് പുറത്തുവന്നിരിക്കുന്നത്. രണ്ട് പേരെയും തട്ടിക്കൊണ്ടുപോയ താലിബാന് വ്യത്യസ്ത മുറികളില് അടച്ച ശേഷം തല്ലിച്ചതയ്ക്കുകയായിരുന്നു.\nമാധ്യമപ്രവര്‍ത്തകരാണെന്ന് പറഞ്ഞിട്ടും പരിഗണിച്ചില്ലെന്നും കൊല്ലുമെന്നാണ് കരുതിയതെന്നും മാധ്യമപ്രവര്‍ത്തകര് പറഞ്ഞു. ഇത്തരത്തില് നിരവധി മാധ്യമപ്രവര്‍ത്തകര്‍ക്ക് മര്‍ധനമേറ്റതായി വിവരമുണ്ട്.\nഅഫ്ഗാന് ഭീകരരുടെ താവളമാക്കരുതെന്ന് ബ്രിക്‌സ് ഉച്ചകോടിയുടെ താക്കീത്


രസതന്ത്രശാസ്ത്രജ്ഞൻ - വിക്കിപീഡിയ\nരസതന്ത്രശാസ്ത്രജ്ഞൻ രസതന്ത്രം പഠിക്കുന്നതിനായി പരിശീലനം ലഭിച്ച ശാസ്ത്രജ്ഞനാണ്. രസതന്ത്രശാസ്ത്രജ്ഞൻ, പദാർഥത്തിന്റെ ഘടനയും അതിന്റെ ഗുണങ്ങളും പഠിക്കുന്നു. രസതന്ത്രശാസ്ത്രജ്ഞൻ ഒരു വസ്തുവിന്റെ ഘടന അളവിന്റെയും അതിലടങ്ങിയ തന്മാത്രകൾ ആറ്റത്തിന്റെ ഘടന വരെയുള്ള അറ്റിസ്ഥാനത്തിൽ പഠിക്കുന്നു. രസതന്ത്രശാസ്ത്രജ്ഞൻ ശ്രദ്ധയോടെ വസ്തുക്കൾതമ്മിലുള്ള അനുപാതവും രാസപ്രവർത്തന തോതും മറ്റു രാസസ്വഭാവങ്ങളും അളക്കുന്നു. 'chemist' എന്ന് ഇവിടെ ഉപയോഗിച്ചിരിക്കുന്ന ഇംഗ്ലിഷ് പദം കോമൺ വെൽത്ത് രാജ്യങ്ങളിലെ ഇംഗ്ലിഷിൽ ഫാർമസിസ്റ്റ് എന്ന അർഥത്തിലും ഉപയോഗിച്ചുവരുന്നുണ്ട്.\nരസതന്ത്രശാസ്ത്രജ്ഞൻ തന്റെ ഈ അറിവ് ഉപയോഗിച്ച്, അപരിചിതമായ മറ്റു രാസവസ്തുക്കളുടെ ഘടന, രാസ സ്വഭാവം ഇവ പഠിക്കുന്നു. ഇതോടൊപ്പംതന്നെ, ഉപയോഗപ്രദമായ പ്രകൃതിയിലുള്ള വിവിധ വസ്തുക്കളെ പുനർനിർമ്മിക്കാനും വലിയ അളവിൽ നിർമ്മിക്കാനും പുതിയതും കൃത്രിമമായതും ആയ വിവിധ രാസപദാർഥങ്ങളെ നിർമ്മിച്ചെടുക്കാനും വേണ്ട ഉപകാരപ്രദമായ രീതികൾ കണ്ടെത്താനും ശ്രമിക്കുന്നു. രസതന്ത്രശാസ്ത്രജ്ഞൻ രസതന്ത്രത്തിന്റെ അനേകം ഉപവിഭാഗങ്ങളിൽ പരിശീലനം നേടുന്നു. പദാർഥ ശാസ്ത്രജ്ഞരും ലോഹനിർമ്മാണവിദഗ്ദരും രസതന്ത്രശാസ്ത്രജ്ഞന്റെ അതേ വിജ്ഞാനസമ്പാദനവും കഴിവുമാണ് ആർജ്ജിക്കുന്നത്. രാസ ഫാക്ടറികളുടെ നിർമ്മാണവും പ്രവർത്തനങ്ങളും നോക്കി നടത്തുന്ന രാസ-എഞ്ചിനീയർ മാരുമായി ഒരു രസതന്ത്രശാസ്ത്രജ്ഞൻ ചേർന്നുപ്രവർത്തിക്കുന്നു.\n1 രസതന്ത്രത്തിന്റെ ചരിത്രം\n4 ജോലിസംബന്ധമായ സംഘടനകൾ\nപ്രധാന ലേഖനം: History of chemistry\nതീയുടെ കത്തലിൽ നിന്നാകാം രസതന്ത്രത്തിന്റെ ഉൽഭവം എന്നു കരുതാം. തീ ഒരു വസ്തുവിനെ കത്തിച്ച് മറ്റൊരു വസ്തുവാക്കി മാറ്റുന്നു എന്നത് പണ്ടുമുതലേ ആളുകളെ ചിന്തിപ്പിക്കുകയും താല്പര്യമുണ്ടാക്കുകയും ചെയ്തു. തീ ആണ് ഇരുമ്പ്, ഗ്ലാസ് ഇവയുടെ കണ്ടുപിടിത്തത്തിലേയ്ക്കു നയിച്ചത്.\nഉദ്യോഗം ലഭിക്കാൻ രസതന്ത്രശാസ്ത്രജ്ഞനു കുറഞ്ഞത് ഒരു ബിരുദമെങ്കിലും വേണ്ടതാണ്. എന്നാൽ ഇന്ന് പല സ്ഥാനങ്ങൾ ലഭിക്കാനും പ്രത്യേകിച്ച് ഗവേഷണങ്ങൾക്ക്, ഡൊക്ടർ ഓഫ് ഫിലോസഫി ആവശ്യമായിരിക്കുന്നു.\nരസതന്ത്രശാസ്ത്രജ്ഞർക്കു ജോലി നൽകുന്ന3പ്രധാന വിഭാഗങ്ങളുണ്ട്. അവ, അക്കാദമിക് സ്ഥാപനങ്ങൾ, വ്യവസായം, സർക്കാർ പരീക്ഷണ സ്ഥാപനങ്ങൾ എന്നിവയാകുന്നു.\nരസതന്ത്രശാസ്ത്രജ്ഞർ അവർക്കായുള്ള സംഘടനകളിൽ അംഗങ്ങളായിരിക്കും. യു കെയിൽ റോയൽ സൊസൈറ്റി ഓഫ് കെമിസ്ട്രിയും യുണൈറ്റെഡ് സ്റ്റേറ്റ്സിൽ അമേരിക്കൻ കെമിക്കൽ സൊസൈറ്റിയും ഇത്തരം സംഘടനകൾ ആകുന്നു.\nരസതന്ത്രശാസ്ത്രജ്ഞനു ലഭിക്കുന്ന ഏറ്റവും വലിയ പുരസ്കാരം രസതന്ത്രത്തിലെ നോബൽ സമ്മാനം ആണ്. 1901 മുതൽ റോയൽ സ്വീഡിഷ് അക്കാദമി ഓഫ് സയൻസസ് ആണിതു നൽകിവരുന്നത്.\nവിക്കിവേഴ്സിറ്റിയിൽ Chemistry പറ്റിയുള്ള പഠന സാധനങ്ങൾ ലഭ്യമാണു്\n"https://ml.wikipedia.org/w/index.php?title=രസതന്ത്രശാസ്ത്രജ്ഞൻ&oldid=2339916" എന്ന താളിൽനിന്ന് ശേഖരിച്ചത്\nഅവസാനം പുതുക്കപ്പെട്ട ദിവസം: 10 ഏപ്രിൽ 2016, സമയം: 16:04\nഈ താൾ അവസാനം തിരുത്തപ്പെട്ടത്: 16:04, 10 ഏപ്രിൽ 2016.


തിരുവനന്തപുരം: മഹാരാജാസ് കോളേജില് ക്യാമ്പസ് ഫ്രണ്ട് തീവ്രവാദികള് കുത്തിക്കൊന്ന എസ്എഫ്‌ഐ പ്രവര്‍ത്തകന് അഭിമന്യുവിന്റെ ചിതയണയുംമുന്‍പ് എസ്ഡിപിഐയുമായി കൈകോര്‍ത്ത് ഇടതുമുന്നണി. ഉന്നത നേതാക്കളുടെ അറിവോടെയുള്ള ബന്ധം സമൂഹമാധ്യമങ്ങളിലും ചര്‍ച്ചാ വിഷയമായി. എസ്ഡിപിഐയുടെ വിദ്യാര്‍ഥി വിഭാഗമാണ് ക്യാമ്പസ് ഫ്രണ്ട്. വെമ്പായം പഞ്ചായത്തിലെ പ്രസിഡന്റ് തെരഞ്ഞെടുപ്പിലാണ് എല്‍ഡിഎഫും എസ്ഡിപിഐയും കൈകോര്‍ത്തത്. അധികാരം ലഭിച്ചതോടെ സിപിഎം അഭിമന്യുവിന്റെ മരണം മറന്ന് ആഹ്ലാദത്തിലായി. മുസ്ലിം സ്ഥാനാര്‍ഥിയെ നിര്‍ത്തണം എന്നതുമാത്രമായിരുന്നു എസ്ഡിപിഐ ആവശ്യം. അത് അംഗീകരിച്ച് സിപിഐയിലെ സീനത്ത് ബീവിയെ സ്ഥാനാര്‍ഥിയാക്കി.\nസിപിഐയുമായുള്ള ധാരണയില് പഞ്ചായത്ത് പ്രസിഡന്റ് ആയ സിപിഎമ്മിലെ എ.ഷീലജ രാജിവച്ചതിനെ തുടര്‍ന്നാണു തെരഞ്ഞെടുപ്പ്. 21 അംഗ പഞ്ചായത്ത് സമിതിയില് ഇടതുമുന്നണിയില് സിപിഎമ്മിന് ആറും സിപിഐക്കു മൂന്നും അംഗങ്ങളുണ്ട്. കൂടാതെ ഒരു ഇടതു സ്വതന്ത്രനും. ഇവര് ചേര്‍ന്ന് പത്തംഗങ്ങളുടെയും എസ്ഡിപിഐയുടെ ഒരംഗത്തിന്റെയും വോട്ടും സീനത്തിന് ലഭിച്ചു. പ്രതിപക്ഷത്ത് കോണ്‍ഗ്രസിന് വേണ്ടി മത്സരിച്ച തേക്കട അനിക്ക് എട്ട് വോട്ടു ലഭിച്ചു. ബിജെപിയിലെ രണ്ടംഗങ്ങള് തെരഞ്ഞെടുപ്പില് നിന്നും വിട്ടുനിന്നു.\nഅട്ടിമറി നടത്താന് കോണ്‍ഗ്രസ് ശ്രമിച്ചെങ്കിലും ഫലം കണ്ടില്ല. എല്‍ഡിഎഫില് ചാഞ്ചാടി നിന്ന സ്വതന്ത്രനെ കയ്യിലെടുത്ത് ഭരണം നടത്താമെന്നായിരുന്നു കോണ്‍ഗ്രസ്സിന്റെ കണക്കുകൂട്ടല്. ഇതിനിടെ എസ്ഡിപിഐയിലെ ഉന്നത നേതാക്കളുമായി ചര്‍ച്ച നടത്തി ഒരംഗത്തിന്റെ പിന്തുണ ഇടതുമുന്നണി ഉറപ്പിച്ചിരുന്നു.\nഎസ്എഫ്‌ഐ നേതാവിന്റെ ചോരവീണിട്ടും എസ്ഡിപിഐയുമായി കൈകോര്‍ത്ത് ഇസ്ലാമിക ഭീകരതയെ എതിര്‍ക്കാന് മടിച്ച ഇടതുനേതൃത്വത്തിനെതിരെ യുവജന പ്രവര്‍ത്തകര്‍ക്കിടയില് അതൃപ്തി രൂക്ഷമാണ്. സംഭവത്തില് പ്രതിഷേധിച്ച് കന്യാകുളങ്ങര, മംഗലപുരം പ്രദേശങ്ങളില് സംഘര്‍ഷങ്ങളുമുണ്ടായി. സഹപ്രവര്‍ത്തകന്റെ ജീവനെടുത്ത വര്‍ഗീയ പാര്‍ട്ടിയുടെ പിന്തുണ നേടി വിജയാഘോഷം നടത്തിയ ഇടതുമുന്നണിയിലെ വര്‍ഗീയമുഖം ജനാധിപത്യ വിശ്വാസികള് തിരിച്ചറിയണമെന്ന് ബിജെപി അംഗം ബി.എസ്. പ്രസാദ് പറഞ്ഞു.


നിങ്ങളും പങ്കാളിയാകുന്ന ഒരു പൊതു ഇടം. ഇവിടെ നിങ്ങള്‍ക്ക് സംവാദങ്ങളില് പങ്കെടുക്കാം, വിദഗ്ധരുടെ അഭിപ്രായങ്ങള് വായിക്കാം, ഏതു വിഷയത്തെക്കുറിച്ചും വീക്ഷണങ്ങളും പരാതികളും സമര്‍പ്പിക്കാം, നിങ്ങളുടെ ചോദ്യങ്ങളും സംശയങ്ങളും ഉന്നയിക്കാം. കൂടുതല് വിവരങ്ങള് അതാതു താളുകളില്....\nകാലികവും പ്രസക്തവുമായ വിഷയങ്ങളെക്കുറിച്ച് വിദഗ്ധര് പങ്കെടുക്കുന്ന സംവാദങ്ങള്. ഇതില് നിങ്ങള്‍ക്കും അഭിപ്രായം പ്രകടിപ്പിക്കാം.\nഏതു വിഷയത്തെക്കുറിച്ചും ഏതു സ്ത്രീക്കുമുള്ള വീക്ഷണങ്ങള് പ്രകടിപ്പിക്കാനുള്ള ഇടം.\nഒരു സ്ത്രീ എന്ന നിലയ്ക്ക് നിങ്ങള്‍ക്ക് ഒരു പരാതി ഉണ്ടെങ്കില് അത് ഇവിടെ സമര്‍പ്പിക്കാം. നിങ്ങളുടെ പരാതി ബന്ധപ്പെട്ടവരുടെ ശ്രദ്ധയില് പെടുത്താന് ഞങ്ങള് നിങ്ങളെ സഹായിക്കാം.\nസ്ത്രീകള്‍ക്ക് പ്രസക്തമായ വിഷയങ്ങളെ സംബന്ധിച്ച് നിങ്ങളുടെ സംശയങ്ങള്‍ക്കും ചോദ്യങ്ങള്‍ക്കും ഉത്തരം ലഭിക്കുന്ന ഒരു താള് ആണ് ഇത്.


തമിഴ്നാട് മുഖ്യമന്ത്രി എം.കെ.സ്റ്റാലിൻ സോഷ്യൽ മീഡിയയിലെ താരമാണ്. ജനങ്ങളുമായുള്ള സ്റ്റാലിന്‍റെ ഇടപെടൽ ഏറെ പ്രശംസ പിടിച്ചുപറ്റിയതാണ്. സ്റ്റാലിൻ ജനങ്ങളുമായി കൂടിക്കാഴ്ച നടത്തുന്നതിന്‍റെ നിരവധി വീഡിയോകൾ വൈറലാണ്.\nപല സംസ്ഥാനങ്ങളിലെയും മുഖ്യമന്ത്രിമാരെ കാണാൻ പല കടന്പകളും ഉള്ളപ്പോൾ അധികാരത്തിന്‍റെ യാതൊരു ഗർവുമില്ലാത്ത മുഖ്യമന്ത്രിയായാണ് സ്റ്റാലിൻ അറിയപ്പെടുന്നത്. പ്രഭാത സവാരിക്കിടെ ചെറു സംഘവുമായി സംസാരിക്കുന്ന സ്റ്റാലിന്‍റെ വീഡിയോയാണ് ഇപ്പോൾ വൈറലാകുന്നത്.\n'യുവത്വത്തിന്‍റെ രഹസ്യം' എന്താണെന്ന് ചോദിക്കുന്ന സ്ത്രീയോട് പൊട്ടിച്ചിരിയോടെ മറുപടി നല്‍കി സ്റ്റാലിന്‍റെ വീഡിയോയാണിത്. ഡയറ്റ് കൺട്രോളാണ് തന്‍റെ യുവത്വത്തിന്‍റെ രഹസ്യമെന്നാണു സ്റ്റാലിന് പറയുന്നത്. ട്രാക്ക് സ്യൂട്ടിട്ടാണ് അറുപത്തിയെട്ടുകാരനായ സ്റ്റാലിനെ വീഡിയോയിൽ കാണുന്നത്.\nസ്റ്റാലിന് അവരോടു കുശലാന്വേഷണം നടത്തുന്നതും വീഡിയോയിലുണ്ട്. നേരത്തെ സ്റ്റാലിന് ജിമ്മില് വ്യായാമം ചെയ്യുന്നതിന്‍റെ വീഡിയോ ഡിഎംകെ പങ്കുവച്ചതു വൈറലായിരുന്നു. യോഗ തന്‍റെ ജീവിതത്തിന്‍റെ ഭാഗമാണെന്ന് എന്‍ഡിടിവിക്കു നല്‍കിയ അഭിമുഖത്തില് സ്റ്റാലിന് പറഞ്ഞിരുന്നു.


ലേഡി ഡോക്ടറോട് അമ്മാവന്റെ മകള്‍ക്ക് തീര്‍ത്താല് തീരാത്ത പാക: ഡോക്ടറുടെ പേരില് എടുത്ത സിം ഉപയോഗിച്ച് ഗര്‍ഫുകാരനെ ചാക്കിലാക്കി യുവതി കാണിച്ചു കുട്ടിയ പരാക്രമം ഇങ്ങനെ: ഞെട്ടിക്കുന്ന സംഭവം നടന്നതു കണ്ണൂരില്\n2017-10-21 03:01:02am |\nകണ്ണൂരില് നടന്നത് അല്‍പ്പം ഞെട്ടിക്കുന്ന സംഭവങ്ങളാണ്. ഡോക്ടറായ യുവതിയോട് അമ്മാവന്റെ മകള്‍ക്കു തീര്‍ത്താല് തീരാത്ത പക. പക വീട്ടാനായി ജഷീന എന്ന യുവതി സ്വീകരിച്ചത് അല്‍പ്പം കടുത്ത മാര്‍ഗങ്ങളായിരുന്നു. കണ്ണൂരിലെ സര്‍ക്കാര് ആശുപത്രിയില് മാന്യമായി ജോലി ചെയ്തുവന്ന ലേഡി ഡോക്ടര്‍ക്കാണു സ്വന്തം അമ്മാവന്റെ മകളില് നിന്നു പണി കിട്ടിയത്. ഡോക്ടറുടെ പിറന്നാള് ദിവസം ഒരു അച്ഛനും അമ്മയും സമ്മാനവുമായി ആശുപത്രിയില് എത്തിയതുമുതലാണു കഥയുടെ ചുരുളഴിയുന്നത്. ഗള്‍ഫിലുള്ള മകന് പറഞ്ഞിട്ടാണ് ഈ സമ്മാനം നല്‍കുന്നത് എന്നായിരുന്നു ആ മാതാപിതാക്കള് പറഞ്ഞത്. എന്നാല് തനിക്കു ആളെ മനസിലായില്ലെന്നു ഡോക്ടര് അവരോടു തുറന്നു പറഞ്ഞു.\nനിങ്ങള് തമ്മില് പ്രണയത്തിലല്ലേ, വിവാഹിതരാകാന് പോകുകയല്ലെ എന്നു പറഞ്ഞപ്പോള് ഡോക്ടര്‍ക്കു എന്തോ പന്തികേടു തോന്നുകയായിരുന്നു. തനിക്ക്അങ്ങനെ പ്രണയം ഇല്ലെന്നും നിങ്ങള് പറയുന്ന ആളെ പരിചയമില്ല എന്നും പറഞ്ഞ് ഡോക്ടര് സമ്മാനം തിരിച്ചു നല്‍കി. തുടര്‍ന്നു ഡോക്ടര് പോലീസില് പരാതി നല്‍കി. മാതാപിതാക്കളെ ചോദ്യം ചെയ്തപ്പോള് ഗള്‍ഫിലുള്ള മകനുമായി ഡോക്ടര് വാട്ടസ് ആപ്പില് ചാറ്റു ചെയ്യാറുണ്ട് എന്നും ഫോണില് വിളിക്കാറുണ്ട് എന്നും മാതാപിതാക്കള് പോലീസിനോടു പറഞ്ഞു. ചാറ്റിങ്ങിന്റെ സ്‌ക്രീന് ഷോര്‍ട്ടും പോലീസിനു നല്‍കി. സിംകാര്‍ഡ് ഡോകറുടെ പേരിലുള്ളതാണ്. ഈ കാര്‍ഡ് ഉപയോഗിച്ച് ഗള്‍ഫിലെ കാമുകനെ മാത്രമേ വിളിച്ചിട്ടുള്ളു എന്നും ഡോക്ടര് പറഞ്ഞു. സൈബര്‍സെല്ലുമായി ബന്ധപ്പട്ട് ഫോണിലെ വിവരങ്ങള് ശേഖരിക്കാന് ശ്രമിച്ചപ്പോള് എല്ലാം ഡിലീറ്റ് ചെയ്തതായി കണ്ടു.\nതുടര്‍ന്നു പോലീസ് ഫോണ് വിളിച്ച സ്ഥലം കണ്ടെത്തി. എന്നാല് ഫോണില് വിളിച്ച യുവതിക്കു ഡോക്ടറുടെ ശബ്ദവുമായി ഒരു സാമ്യവും ഇല്ലായിരുന്നു. താമസിയാതെ തന്നെ പോലീസ് ഫോണ് വിളിച്ച യുവതിയേ കയ്യോടെ പിടികൂടുകയായിരുന്നു. പ്രതി ഡോക്ടറുടെ അമ്മാവന്റെ മകള് ജഷീനയാണെന്നു കണ്ടെത്തി. അവര് ഡോക്ടറുടെ പേര് ഉപയോഗിച്ചു ഗള്‍ഫുകാരനുമായി ചാറ്റ് ചെയ്യുകയായിരുന്നു. ഡോക്ടറോടുള്ള വൈരാഗ്യം കൂടിട്ടാണ് ഇങ്ങനെ ചെയ്തത് എന്നു പറയുന്നു. സംഭവം തിരിച്ചറിഞ്ഞ ഡോക്ടര് കേസ് വേണ്ടന്നു വയ്ക്കാന് അപേക്ഷിക്കുകയായിരുന്നു. എന്നാല് കേസ് എടുത്തു ശേഷം ജഷീനയുടെ സഹോദരന് ഡോക്ടറെ ഫോണില് വിളിച്ചു ചീത്ത പറഞ്ഞു. ഇതിനെ തുടര്‍ന്ന് ഡോകട്ര് വീണ്ടും പരാതിയുമായി പോലീസില് എത്തി. ജഷീനയുടെ പേരില് കേസ് രജിസ്റ്റര് ചെയ്തു.


Janmabhumi| പാരാമെഡിക്കല് സ്റ്റാഫാകാന് സിആര്‍പിഎഫില് അവസരം; പുരുഷന്മാര്‍ക്കും വനിതകള്‍ക്കും അപേക്ഷിക്കാം; ഒഴിവുകള്-789; അപേക്ഷ ആഗസ്ത് 31 വരെ\nJuly 28, 2020, 12:52 p.m.\nപുരുഷന്മാര്‍ക്കും വനിതകള്‍ക്കും അപേക്ഷിക്കാം. ഭാരത പൗരന്മാരായിരിക്കണം. ഒഴിവുകള് താല്‍ക്കാലികമാണെങ്കിലും സ്ഥിരപ്പെടുത്താനിടയുണ്ട്. ദേശീയതലത്തില് ഡിസംബര് 20ന് നടത്തുന്ന എഴുത്തുപരീക്ഷയുടെ അടിസ്ഥാനത്തിലാണ് തെരഞ്ഞെടുപ്പ്. കേരളത്തില് പള്ളിപ്പുറം (തിരുവനന്തപുരം) പരീക്ഷാ കേന്ദ്രമാണ്. തസ്തികയുടെ സംക്ഷിപ്ത വിവരങ്ങള് ചുവടെ.\nസെന്‍ട്രല് റിസര്‍വ് പോലീസ് ഫോഴ്‌സില് (സിആര്‍പിഎഫ്) പാരാ മെഡിക്കല് സ്റ്റാഫാകാന് അവസരം. വിവിധ തസ്തികകളിലായി 789 ഒഴിവുകളുണ്ട്. പുരുഷന്മാര്‍ക്കും വനിതകള്‍ക്കും അപേക്ഷിക്കാം. ഭാരത പൗരന്മാരായിരിക്കണം. ഒഴിവുകള് താല്‍ക്കാലികമാണെങ്കിലും സ്ഥിരപ്പെടുത്താനിടയുണ്ട്. ദേശീയതലത്തില് ഡിസംബര് 20ന് നടത്തുന്ന എഴുത്തുപരീക്ഷയുടെ അടിസ്ഥാനത്തിലാണ് തെരഞ്ഞെടുപ്പ്. കേരളത്തില് പള്ളിപ്പുറം (തിരുവനന്തപുരം) പരീക്ഷാ കേന്ദ്രമാണ്. തസ്തികയുടെ സംക്ഷിപ്ത വിവരങ്ങള് ചുവടെ.\nസബ് ഇന്‍സ്‌പെക്ടര് (സ്റ്റാഫ് നഴ്‌സ്): ഒഴിവുകള് 175, ശമ്പള നിരക്ക് 35400-112400 രൂപ. യോഗ്യത-പ്ലസ്ടു/ തത്തുല്യം, ജനറല് നഴ്‌സിങ് ആന്‍ഡ് മിഡ്‌വൈഫറി (മൂന്നര വര്‍ഷത്തെ) അംഗീകൃത ഡിപ്ലോമ, സെന്‍ട്രല് അല്ലെങ്കില് സ്റ്റേറ്റ് നഴ്‌സിങ് കൗണ്‍സലില് രജിസ്റ്റര് ചെയ്തിരിക്കണം. പ്രായം 30 വയസ്സിന് താഴെ.\nഅസിസ്റ്റന്റ് സബ് ഇന്‍സ്‌പെക്ടര്(ഫാര്‍മസിസ്റ്റ്): ഒഴിവുകള്-84, ശമ്പള നിരക്ക് 29200-92300 രൂപ, യോഗ്യത-പ്ലസ്ടു/തത്തുല്യം, ഫാര്‍മസിയില് രണ്ട് വര്‍ഷത്തെ അംഗീകൃത ഡിപ്ലോമ, ഫാര്‍മസിസ്റ്റായി രജിസ്റ്റര് ചെയ്തിരിക്കണം. പ്രായം 20-25 വയസ്സ്.\nഅസിസ്റ്റന്റ് സബ് ഇന്‍സ്‌പെക്ടര് (ലബോറട്ടറി ടെക്‌നീഷ്യന്): ഒഴിവുകള്-64, ശമ്പള നിരക്ക് 29200-92300 രൂപ. യോഗ്യത-എസ്എസ്എല്‍സി/തത്തുല്യം, മെഡിക്കല് ലബോറട്ടറി ടെക്‌നോളജിയില് അംഗീകൃത ഡിപ്ലോമ അല്ലെങ്കില് സര്‍ട്ടിഫിക്കറ്റ്. പ്രായം 20-25 വയസ്സ്.\nഹെഡ് കോണ്‍സ്റ്റബിള് (ഫിസിയോ തെറാപ്പി അസിസ്റ്റന്റ്/നഴ്‌സിങ് അസിസ്റ്റന്റ്): ഒഴിവുകള്-88, ശമ്പള നിരക്ക് 25500-81100 രൂപ. യോഗ്യത-പ്ലസ്ടു /തത്തുല്യം, ഫിസിയോ തെറാപ്പിയില് രണ്ട് വര്‍ഷത്തെ അംഗീകൃത ഡിപ്ലോമാ/ സര്‍ട്ടിഫിക്കറ്റ്. അംഗീകൃത ഹോസ്പിറ്റല്/സ്ഥാപനത്തില് ഒരു വര്‍ഷത്തെ പ്രവൃത്തി പരിചയം അഭിലഷണീയം. പ്രായം 18-25 വയസ്സ്.\nഹെഡ് കോണ്‍സ്റ്റബിള് (ജൂനിയര് എക്‌സറേ അസിസ്റ്റന്റ്): ഒഴിവുകള് 84 ശമ്പള നിരക്ക് 25500-81100 രൂപ, യോഗ്യത-എസ്എസ്എല്‍സി/തത്തുല്യം, റേഡിയോ ഡെയ്‌ഗ്നോസിസില് രണ്ടുവര്‍ഷത്തെ അംഗീകൃത ഡിപ്ലോമ/സര്‍ട്ടിഫിക്കറ്റ്, പ്രായം 20-25 വയസ്സ്.\nകോണ്‍സ്റ്റബിള്(കുക്ക്): ഒഴിവുകള്-116, ശമ്പള നിരക്ക് 21700-69100 രൂപ, യോഗ്യത-എസ്എസ്എല്‍സി/തത്തുല്യം, 'കുക്ക്'ആയി ഒരു വര്‍ഷത്തില് കുറയാത്ത പ്രവൃത്തി പരിചയം, മെഡിക്കല് ഫിറ്റ്‌നസ് വേണം. പ്രായം 18-23 വയസ്സ്.\nകോണ്‍സ്റ്റബിള് (സഫായി കര്‍മാചാരി): ഒഴിവുകള് 121, ശമ്പള നിരക്ക് 21700-69100 രൂപ, യോഗ്യത-എസ്എസ്എല്‍സി/തത്തുല്യം, ഇംഗ്ലീഷ്/ഹിന്ദി/പ്രാദേശിക ഭാഷയില് വായിക്കാനും എഴുതാനും അറിയണം. പ്രായം 18-23 വയസ്സ്.\nമറ്റ് തസ്തികകളും ഒഴിവുകളും: ഇന്‍സ്‌പെക്ടര്(ഡയറ്റീഷ്യന്)-1, സബ് ഇന്‍സ്‌പെക്ടര് (റേഡിയോ ഗ്രാഫര്)-8, അസിസ്റ്റന്റ് സബ് ഇന്‍സ്‌പെക്ടര്(ഫിസിയോ തെറാപ്പിസ്റ്റ്)-5, ഡെന്റല് ടെക്‌നീഷ്യന്-4, ഇലക്‌ട്രോ കാര്‍ഡിയോഗ്രാഫി ടെക്‌നീഷ്യന്-1, ഹെഡ് കോണ്‍സ്റ്റബിള്(ഡയാലിസിസ് ടെക്‌നീഷ്യന്)-8, (എഎന്‍എം/മിഡ്‌വൈഫ്)-3, (ലബോറട്ടറി അസിസ്റ്റന്റ്)-5, (ഇലക്ട്രീഷ്യന്-1),(സ്റ്റിവാര്‍ഡ്)-3, കോണ്‍സ്റ്റബിള്(മസാല്‍ചി)-4, (ധോബി/വാഷര്‍മാന്)-5 (ഡബ്ല്യു/സി)-3, (ടേബിള് ബോയ്)-1, ഹെഡ് കോണ്‍സ്റ്റബിള് (വെറ്ററിനറി)-3, (ലാബ് ടെക്‌നീഷ്യന്)-1 (റേഡിയോഗ്രാഫര്-1).\nയോഗ്യതാ മാനദണ്ഡങ്ങള്, ശമ്പളം, അപേക്ഷാ സമര്‍പ്പണത്തിനുള്ള നിര്‍ദ്ദേശങ്ങള്, സെലക്ഷന് നടപടിക്രമം ഉള്‍പ്പെടെ വിശദവിവരങ്ങളടങ്ങിയ ഔദ്യോഗിക വിജ്ഞാപനം www.crpf.gov.in ലഭ്യമാണ്. സംവരണവിഭാഗങ്ങള്‍ക്ക് ചട്ടപ്രകാരം പ്രായപരിധിയില് ഇളവ് ലഭിക്കും.


പാനൂരില് സംഘർഷം,5പേര്‍ക്ക് വെട്ടേറ്റു. - Kannur Varthakal\nHome / Kannur / പാനൂരില് സംഘർഷം,5പേര്‍ക്ക് വെട്ടേറ്റു.\nപാനൂരില് സംഘർഷം,5പേര്‍ക്ക് വെട്ടേറ്റു.\nkannur Varthakal Wednesday, December 13, 2017 Kannur\nപാനൂരിന് സമീപം കണ്ണംവെള്ളിയിൽ ബിജെപി-സിപിഎം സംഘർഷം. അഞ്ച് പേർക്ക് വെട്ടേറ്റു. നാല് സിപിഎം പ്രവർത്തകർക്കും ഒരു ബിജെപി പ്രവർത്തകനുമാണ് വെട്ടേറ്റത്. ബിജെപി പ്രവർത്തകനായ കണ്ണംവെള്ളിയിലെ മുത്തേടത്ത് താഴെകുനിയിൽ റോജി (19) നും സിപിഎം പ്രവർത്തകരായ കണ്ണംവെള്ളിയിലെ റിജിൽ, ശ്രീരാഗ്, വിബിൻ, ഷൈൻ എന്നിവർക്കുമാണ് വെട്ടേറ്റത്. ബിജെപി പ്രവർത്തകനെ തലശേരി ഇന്ദിരാഗാന്ധി സഹകരണാശുപത്രിയിലും സിപിഎം പ്രവർത്തകരെ തലശേരി സഹകരണ ആശുപത്രിയിലും പ്രവേശിപ്പിച്ചു.\nഇന്നലെ അർദ്ധരാത്രി 12 ഓടെ കണ്ണംവെള്ളി കല്ലുള്ളപുനത്തിൽ മടപ്പുര ഉത്സവത്തിനെത്തിയതായിരുന്നു ഇവർ. അക്രമ വിവരമറിഞ്ഞ് ചൊക്ലി പോലീസ് സ്ഥലത്തെത്തി. സംഘർഷം കണക്കിലെടുത്ത് കണ്ണംവെള്ളി പ്രദേശത്ത് പോലീസ് ക്യാമ്പ് ചെയ്യുകയാണ്.